
LEOPARDL POET FILOSOF 


Giacomo Leopardi, unul din marii poeţi lirici ai Italiei în 
secolul trecut și unul din celebrii poeţi ai lumii, este prezent în 
conștiința oricui prin nota lui de pesimism. Această constatare im- 
plică și gândirea filosofică, în orice caz atitudinea filosofică, astfel 
că prezenţa lui Giacomo Leopardi în atenţia noastră este nu nu- 
mai justificată, dar și presupusă. In ce ne privește o vom con- 
firma prin studiul de față, în care, dela început, vom preciza 
datele și aspectele cele mai expresive, pentru a-i încadra figura 
și opera. 

Precum notam odată într'un itinerar adriatic, nota locului la 
Recanati, unde s'a născut și a meditat poetul, este până azi, prin 
el, lristețea calmă. Marea se zărește, de acolo, sub cel mai înalt 
promontoriu, sub lumina pe care o surprinzi acum, care este cel mai 
leopardian accent al peisagiului. Linia colinelor, în suprapunere, 
își întrerupe monotonia prin crestătura coroanei de măslini pe 
zare și prin convulsia brazdelor adânc despicate. Incolo, verdele 
rece al vegetației, aceeași, exasperant de aceeași. 

In zare, abia se ghicește marea. Abia o întrezărești, ca Poetul 
speranța evadării din aceste locuri. Presimţi înseninarea zilelor și 
nopților lui, vagă, departe, în zare. Și te gândești: ce poate fi mai 
trist ca linia mării, printre dealuri, ascunsă, dimineața, seara, noap- 
tea, în ceața depărtării? Ce e mai trist ca o linie albastră, la care se 
limitează pentru tine, zile și ani, imensitatea mărilor, în care-ţi 
naufragiază sufletul? 

Marea lui Leopardi, dela Recanati, pare oglinda de lac ador- 
mit din atâtea poezii ale lui Eminescu. 

O simplă linie albastră, așa dar, în soare, în ceaţă, dreaptă 
și mereu aceeaș. 

Această linie de orizont marin, care i se întindea în față pe 
sub perindarea norilor, a fost unul din cele mai firești motive ale 
meditaţiei și ale pesimismului său. 

Acolo, în fața acelei mări, ani de ani, cu privirea pe o sin- 
gură linie, care era, în presimţirile lui de tânăr romantic, altceva 
decât târgul Recanati, casele din Recanati, oamenii din Recanati, 
părinții din Recanati, cărţile lui din Recanati, ideile lui de acolo, 
idilele lui de acolo. 

Linia aceea era o promisiune vagă de altceva, ca și mica 
înălțime din dosul caselcr părintești, pe care se retrăgea adesea, 

spre a scruta altă zare, mai plină de mister și mai atrăgătoare: 
Infinitul. 

Casa părintească, palatul Contelui Monaldo Leopardi, stătea 
la mijlocul unei întreite răspântii: un drum spre mare, altul spre 
Roma și altul spre sanctuarul din Loreto. Dintre toate, pe unul 
singur n'a apucat-o poetul niciodată: pe cel din urmă, 

Remanticii de pretutindeni, şi cu ei Leopardi, ori sau dovedit 
cu adevărat necredincioși în pesimismul lor, ori exaltaţi credin- 
cioși, cu neașteptate elanuri de supraomenesc optimism. Leopardi, 
mort prea de tânăr, a avut nefericirea să trăiască îndeosebi cea 
dintâi atitudine. 

Mai notez însă, în topografia leopardiană, o altă răspântie: 
aceea dintre idila ferestrelor din faţa palatului, cu Silvia cântând, 
sau: Nerina gânditoare și dintre grădina cu înălțimea Infinitului. 
La mijloc, între idilă și dramă, stătea, cu ademenirile și tulbură- 
toarea-i desamăgire, toată știința lumii, în biblioteca tatălui său. 

lată punctele de zodiac, între care s'a depănat firul exi- 
stenței acestui nefericit poet, până la 20 de ani. 

Sensibilitatea lui de copil bolnav cu sufletul și cu trupul, i-a 
fost exasperată, între aceste puncte, de nenumărate contrarietăţi: 
severitatea mamei sale, austeritatea căminului, asprimea educato- 
rului preot, conștiința decrepitudinei sale premature („sunt un trun- 
chi de copac insensibil aproape”, mărturisea Leopardi pela 20 de 
ani); perspectiva de a orbi din cauza cititului (dar: prin nevoia de-a 
înceta cu astfel de excese, din filolog, adâncindu-se în meditaţia 
care nu presupune ochii deschiși, tânărul Leopardi s'a regăsit defi- 
nitiv poet și gânditor); apoi conștiința ridicolului înfățișării sale 
şi totuşi frenezia elanurilor sentimentale, de nu chiar erotice; hiper- 
trofierea Eului, care-i exaspera orgoliul până la negarea celor mai 
emoționante idealuri ale vremii; chinul contactului cu Natura, so- 
cotită de el „mamă vitregă“ a omenirii și totuși „sfântă“; contrastul 
dintre realitate şi ideal; totul și toate au făcut din Leopardi un 
erou al chinului sufletesc. 

Spre deosebire de înaintașul său și prevestitorul cel mai sen- 
sibil al Rcmantismului, care a fost pentru secolul XIX italian, scrii- 
torul Ugo Foscolo, Leopardi n'a putut crede totdeauna în vanitatea 
Iluziei și a nimicit astfel în sufletul său cea mai aptă predispoziţie, 
care l-ar fi adus, pe valurile bântuitei sale existenţe de o zi, în 
faţa lui Dumnezeu. 

Literar, Leopardi a rămas în cadrul poeziei metafizice și na 
pătruns în zonele de sus ale inspirației mistice. Prin aceasta, un 
poet ca Dante îl covârșește. 

Dar și din acest punct de vedere pur filosofic, se notează 
lipsa unui sistem (preocupaţi de interesul literar, nu-i facem o vină 
din aceasta) al gândirii sale. 

Mai mult încă: ridicarea Poetului până la metafizic, este rară 
și întâmplătoare. Căci mai totul din punct de vedere al gândirii 
filosofice se reduce în Poezia sa la atitudini etice, impresionante 
cel mult prin aplicarea lirică la teme luate din antclogia locurilor 
comune. In aceasta constă însă tocmai salvarea lui Leopardi ca 

poet și constatarea precisă că el nu a fost un mare gânditor, în 
detrimentul unui alt adjectiv „mare“ aplicat Poetului. 

Alegându-și drept cei mai dragi prieteni în vieață amintirile, 
iluziile, visul, luna, durerea și gândurile, cu toate că a practicat în 
vieaţă și artă cele mai înalte probleme ale existenței — dela pro- 
blema Morţii la problema Creaţiei — preocupările metafizice nau 
întunecat în sclipirea gândului său emoția (sentimentul deci), cu 
care a constatat aceste probleme, nu cu originalitatea cu care le-ar 
fi rezolvat 

Și atunci, în corul unor spirite înfrăţite prin acelaș suflet și 
gând, care răspund în Lirica secolului al XIX-lea la numele de 
Novalis, Lenau, Hăelderlin, -Vigny, Musset, Shelley sau Eminescu, 
Giacomo Leopardi se definește drept pcetul „plictiselei de vieaţă”, 
al exasperantului „taedium"“, al marei neliniști, al dorinţii nesatis- 
făcute de Infinit, cu decepția „finitului'”' în suflet, deci ca poetul 


cu o supersensibilă conștiință morală, dar nu ca un mare și original 
gânditor. 


De altfel. așa trebuia să fie. 

Căci, se înțelege, în marea Poezie lirică a omului, există poe- 
zia cânt și pcezia gând. 

In orice poezie lirică, oricât de rămasă în raport de valoare 
sentimentală — cântecul pur — persistă, cât de cât, și o ideie, care 
s'o. lege de gând, de aptitudinile intelectuale și filosofice ale Poe- 
tului, din sufletul căruia s'a întruchipat. După cum există alte poezii 
lirice, în care gândul este precumpănitor: poezia așa zisă filosofică, 
în care se ascunde, aproape intimidat de o atât de înaltă filosofie, 
cântecul, sentimentul. Intre ele se ivește rar de tot poezia lirică 
propriu zisă, cu drept de capo d'operă, în care tendinţele se armo- 
nizează (vezi cazul Dante). 

Romantismul, deci secolul XIX, care a însemnat un total 
desechilibru sufletesc, n'a fost apt pentru asemenea armonizări. El 
a cunoscut din punct de vedere liric sau Poezia cântec sau Poezia 
gândire, pe care a și impus-o de altfel ca nici o altă epocă. In cazul 
Italiei — se crede, țară de cântec prin excelență — ne-am așteptat 
la precumpănirea acestei lirice cântec, mai ales ținând seama de 
începuturile ei printr'un poet ca Metastasio. Dar apoi, în plin secol, 
cu Foscolo și Leopardi, iar mai târziu cu Giosue Carducci și cu 
d'Annunzio, mai putem vorbi așa? Dar apoi constăâtarea că tocmai 
Sudul taliei — acolo unde cântecul se presupune mai firesc — a 
tost totuși patria marilor gânditori italieni, dela Campanella și 
Bruno, la Vico și la filozofii Italiei moderne ? 

Lirica italiană este, așa dar, foarte adesea grea de gânduri, 
sau, în ori ce caz, susțiriută de persistența convingerilor intelec- 
tuale și mai ales a aptitudinilor morale. 

In ce-l privește pe Leopardi, după cele văzute din biografia 
lui, putea el să cânte numai? Putea lirica lui să fie cântec fără 
gând? Se putea el lipsi ca refugiul chinuitelor sale stări sufletești 
să-i fie tocmai gândul și meditaţia? 

lată dece Leopardi nu a scris pcezie aproape, fără a pleca 
dela un gând bine statornicit în conștiința sa morală (dar obser- 

vaţia nu exclude, firește, ca opera sa în proză, Operetele morale, 
mai apte tocmai pentru că erau operă în proză, să menţină acelaș 
contact cu gândul și cu preocuparea metafizică; în ce privește Lo 
Zibaldone, caetul de însemnări zilnice, „ziarul contemplativ al unei 
suferinţe care tinde să se purifice și să devină cânt“, precum a fost 
definit și în care poetul își consemna impresiile din desnădăjdui- 
tele-i lecturi, acest Zibaldone, prin definiţie, trebuie să ne apară 
drept păstrătorul cel mai fidel al gândurilor și meditaţiilor lui. 

Cercetătorii au putut stabili până și filiația gândirii leopar- 
diene, față de diferitele școli filozofice, precum și valoarea în sine 
a unei „filosofii leporadiene'', care s'ar schița în acest fel: după el 
vieața omenirii în Antichitate era mai fericită decât vieața de azi, 
în măsura în care sforțările omenirii de azi de a micșora neferi- 
cirea care o copleșește, sunt deșarte. Ce ne emoţionează însă din 
tot fenomenul leopardian, rămâne conștiința dezolantei sale sin- 
gurătăţi lăuntrice, cu toată prezența filozofiei din care au luat ființă, 
plastic și muzical, sincer înfrățite cu gândul, cântecele lui, poezia 
leopardiană. 

Care erau aceste gânduri? lată câteva: In faţa implacabilului 
destin, orice iluzie și-ar face omul, se spulberă (poema Bruto Minore 
din 1821—1822); răul și suferinţa fiind inerente vieţii omenești, a 
te sustrage lor este un lucru demn de cea mai gravă ofensă a firii 
omenești însăși; de aci condamnarea sinuciderii, în Dialogul dintre 
Plotinius și Porfir; Mitul, drept simbol al închipuirii, al fanteziei, 
al tinereţei omenirii, a fost cel mai binefăcător refugiu al ei şi este 
desigur un păcat că Mitul a dispărut (Imnul către Patriarchi, din 
acelaș an, dar mai ales imnul Primăverii); „Timpul și imensitatea 
Naturii, în care omul, mic atom al vieţii, se pierde și se îneacă, 
este cea mai tulburătoare confruntare a ncastră cu noi înşine! 
(celebra poezie L'Infinito); sutletul omului încearcă, cu ajutorul 
filosofiei platoniciene, să se ridice până la contemplarea idealului 
de perfecţiune și de frumuseţe, pe care îl poate întruchipa uneori 
icoana ideală a femeii visată și negăsită (Alla sua donna); în fața 
misterului Naturii și al întrebării omului: „lar eu ce sunt, eu?', la ce 
bun orice străduință? (Cântecul de noapte al unui păstor rătăcitor 
prin Asia, dela 1829); sau, în sfârșit, gândurile din La Ginestra (care 
încheie ciclul inspiraţiilor sale și este din 1836), toate și atâtea 
altele câte mai închid celelalte poezii și Operetele morale (dialoguri 
filosofice prin excelență), sunt gândurile ce se pot identifica în 
marea simfcnie de modulaţii și de inspiraţii a poetului din Reca- 
nati, care a rămas, mai presus de orice, în cadrul poeziei filoso- 
fice, în primul rând un mare poet. 

Din lumea și noianul de gânduri, așa precum răsare. floarea 
ginestrei din lava depe Vezuviu, se aude dominant cântecul (Leo- 
pardi și-a întitulat culegerea de versuri 1 Canti), iar din el, ca o 
pe preferată, se deslușesc, drept conștiință a nevoii de cântec, 

ilele. 


Alexandru Marcu 





POETUL EROU GEORGE VAIDA 


Cinstind deopotrivă, în prea scurta lui viață, atât uniforma 
de locotenent activ, cât și laurul poesiei, George Vaida a căzut la 
datorie, atacând Odesa. Era în 17 August 1941. O dimineață moro- 
cănoasă, de plumb, se înălța încet și prevestitor de după dealurile 
Vacarjanilor, anume zăbovind și temându-se parcă de ceeace avea 
să se petreacă în cursul zilei. Asemeni unor uriașe steaguri de 
doliu, norii din ce în ce mai negri și mai groși se vânzoliau mereu 
peste lanurile de porumb zdrenţuite de schije, slobozind din 
adâncuri fără fund săbii de vânt rece și mărunți stropi de ploaie, 
la fel de pătrunzători. Pământul scropos înghiţea până peste zleznă 
bocancii, iar foile de cort, prinse pe umeri ca niște aripi de ar- 
hangbeli în crâncenă luptă cu puterile necurate, fâlfâiau într'una, 
acum desfăcându-se ca evantaiul, acum strângându-se la loc pe 
trup, spre a se putea distinge bine, dedesubt, raniţa, lopata și car- 
tușiera. 

Nimeni nu vorbia. S'ar fi părut că nici chiar șoapta na flu- 
turat vreodată pe buzele atât de împietrite în acele clipe. Numai 
ochii spuneau tumultul sufletelor, numai ei trădau jarul lăuntric. 
Așa cum se întâmplă totdeauna în preajma hotăririlor supreme, 
când viaţa îţi apare frumoasă și utilă numai în măsura în care știi 
s'o călești în pericole și, dacă e nevoie, s'o dăruești întreagă pen- 
tru neamul tău. 

Asemenea momente trăiau, în dimineața aceea despletită, 
ostașii companiei de grăniceri comandată de locotenentul George 
Vaida. Se aflau în pragul unui nou atac. Din urmă, dela câțiva 
kilometri, artileria noastră grea le deschidea drum. De aproape un 
sfert de oră, obuzele descriau prin văzduh nezărite și uriașe arcuri, 
tăcând să clocotiască zările. Iar când ţevile înfierbântate ale tunu- 
rilor și-au încetat, pentru scurtă vreme, muzica superbă, locote- 
netul George Vaida a pornit, cu pas hotărit și degetul pe trăgaciu, 
în fruntea soldaţilor săi. Topindu-se în entuziasmul magrific pe 
care ţi-l strecoară câmpul de bătălie, el, ca și ceilalţi, n'a auzit 
atunci decât chemarea jertfei, nu a năzuit decât să smulgă puţi- 
nilor săi ani tot ce pot da pentru biruință. Simţia în urmă, spre 
Apus, ochii țării înlăcrămaţi de admiraţie și recunoștință; simția 
în acelaș timp cum li se alătură, umăr lângă umăr, umbrele sfinte 
ale celor căzuţi în alte bătălii, în iureș la fel de hotăritor pentru 
destinul românesc. Prins în snopul de gloanţe al unei mitraliere 
vrăjmașe, locotenentul George Vaida se prăbușește. pilduitor, 
pentru totdeauna. Mâna care mângâiase cândva, în albastre nopţi 

de vis, condeiul și fila albă, trecea dincolo încleștată pe patul 
armei, scriind cea mai turburătoare poesie dintre câte se pot în- 
făptui: slovă așternută cu sânge în cartea eroismului românesc. 

Se întorcea în pământ, departe de ţară dar cu icoana ei în 
inima-i dogorită de dor, un tânăr puţintel la trup, cu ochii verzi, 
mâini de fecioară și zâmbet arareori înflorit deplin în colțul gurii. 
Ţărâna i-a îmbrățișat fruntea senină, grăitoare, de ostaș conștient 
că jertfa lui se săvârșește pentru neam, căruia îi jurase, dela o 
vârstă destul de fragedă, să-i fie braț de cremene în primejdii. 

Născut în București la 28 August 1914, dintr'o familie -cu în- 
tinse rădăcini în Ardeal, George Vaida crește într'o dragoste pă- 
rintească pe care numai căminul cu un singur copil o poate nutri. 
Implinind 12 ani, dă examen la Liceul Militar din Cernăuţi, pe care-l 
absolvește printre cei dintâi. Urmârd, apoi, Școala Militară de In- 
fanterie din Sibiu. în 1936 pune pe umăr tresa de sublocotenent, 
repartizat îh garnizoana Medgidia, de unde, după un ar, se întoarce 
iarăși la Sibiu, în Școala de Aplicaţie a Infanteriei. spre a se stabili 
apoi la Cerna Vodă. 

Prima bubuitură de tun îl află la datorie. Ne-am revăzut, pen- 
tru ultima dată, în primele zile de răsboiu, undeva pe malul Brate- 
șului, prin judeţul Covurlui. N'am putut schimba decât câteva cu- 
vinte. Imprejurările nu ne-au dat răgaz. Avea George Vaida, în 
acel rumen amurg de Iunie, ochi mai frumoși, obraz mai luminat. 
Incepuse bătălia și sufletul lui fremăta. Se pregătise doar pentru 
arta răsboiului și acum sosise momentul să-și dovediască aptitudi- 
nile și în această direcţie. Examenul vocației poetice îl trecuse de 
mult, cu succes; al ostașului avea să-l treacă mai răsunător: mu- 
rind în fruntea companiei sale, cu arma în mână. fără șovăire. 

Despre sfârșitul eroic al lui George Vaida am luat cunoștință 
pe front. Eram în acelaş sector de luptă, ţintind aceeași cotă ina 
mică. Trei zile la rând am încercat să mă ștrecor în cimitirul proas- 
păt ridicat, sperând să dau de mormântul lui George Vaida, să în- 
genunchez și să mă rog pentru sufletul lui viteaz. Mi-a fost peste 
putință. Tirul artileriei dușmane sporea din clipă în clipă. Se părea 
că bolșevicilor li-i teamă de cei cari le produseseră atât de grele 
pierderi, spărgându-le frontul puternic întărit, chiar după ce cobo- 
riseră, împăcaţi, în mormânt. 

M'au năpădit, de atunci, amintirile și imaginea lui George 
Vaida 'm'a însoţit mereu. Il revedeam la fiecare pas; suplu ca o 
tulpină de crin, în: vestonul acela totdeauna nou, sub care se as- 
cundea, lângă buzunarul stâng, o inimă de aur, gata în orice mo- 
ment să: se dăruiască prieteniei și arlei, fără de cari George Vaida 
nu putea concepe viața. De o sinceritate argelică, încrezător în 
oameni pe cari îi socotea după măsura sufletului său curat, delicat 
în gesturi și cumpănit în cuvinte mai ales când trebuia să se pro- 
nunțe asupra cuiva, poetul erou George Vaida manifesta în rela- 
țiile cu semeriii aceeași suavitate dela masa de scris, când razele 
lunii inundă paginile, brumându-le. Poate că niciun camarad de 
slovă din generaţia lui n'a dovedit o mai grăitoare legătură între 
puritatea laboratorului interior și modul de comportare a artistului 
cu lumea încorijurătoare. 

Este în această linie de traiu o calitate primordială, dacă nu 
singura care indică pe creatorul autentic. Și George Vaida a'avut-o 
întreagă. 

A început să scrie din ultimele clase de liceu. Revistele 
„Front Literar”, lconar”, „Pământul'”, apoi „Litoral, „Universul 
Literar” şi „Gândirea” îi oferă ospitalitate și-l stimulează. La „Con- 
vorbiri Literare” vine în 1940. rămânând până la sfârșitul vieţii. 
Inainte de a se suna mobilizarea, lasă aici un caiet cu 8 poezii, 
cari, însoțite de un scurt și cald articol, apar la un loc în numărul 
pe lanuarie— Februarie 1942. Cu un an în urmă, revista „„Convor- 
biri Literare” închinase un capitol impresionant colaboratorilor săi 
căzuţi pe front, între cari și George Vaida. Era un sincer omagiu 
pe care publicaţia „Junimii” îl aducea preţioșilor și statornicilor 
săi prieteni. 

Dacă ținem seamă de graba care împinge la tipar pe unii 
stihuitori, George 'Vaida a scris, într'adevăr, puţin. Dacă avem în 
vedere însă scrupulozitatea și rara conștiință artistică de cari era 
călăuzit, George Vaida a scris foarte mult. Volumele „Calm exterior“ 
şi „Mătrăgună'”, primul tipărit de poet în 1938, al doilea publicat 
postum, în 1942, cu temeinice comeritarii, de criticul şi prozatorul 
Mihail Chirnoagă, de curând căpitan invalid, dau cu prisosință mă- 


torci ultima pagină, te convingi că ai în faţă un talent robust, ali- 
meritat cu întinse și variate lecturi, o sensibilitate de respirație 
largă, înlănţuitoare, un deosebit simț al limbii și nu întâmplătoare 
tendințe către forma clasică a versului, toate aceste însușiri aş- 
teptând maturitatea meșteșugului pentru a se putea vorbi, mâine, 
de un fruntaș al slovei românești. 

Impărtășir:d soarta mai tuturor începătorilor, nici George Vaida 
n'a scăpat de zgura influențelor. In special volumul ,Calm exterior” 
închide între coperţi vădite reminiscențe din poeţii noștri cari au 
abuzat de melancoliile toamnei. precum la fel de evidente sunt 
urmele poesiei lui Baudelaire și Verlaine, din cari George Vaida 
a și tradus. Ele rămân însă pe un plan cu totul secundar, origina- 
litatea poetului fiind prea puternică pentru a nu se impune într'o 
realizare artistică personală. 

O altă notă bură constă în aceea că deși tributar oarecum 
modei literare a timpului, George Vaida a continuat să asculte gla- 
sul brazdei strămoșești. glasul de dincolo.de. vremuri și oameni, 
glasul'pe care-l va fi auzit în clipele dramaticei plecări dintre noi. 
Dându-i o interpretare nouă, iată „Bărăganul” cântat de George 
Vaida : 

Mi-e dragă țărna lui dragă, 

Ca o cenușă de mort sub candelă 
Cu busuioc și undelemn sfânt 
Lângă privirile bunului lisus. 


In adâncul lui, unde stelele apuse ard încă, 
Sufletul îmi coboară seara 

Şi în fiecare amurg simt cum trupul 

Se leagănă în adierile vântului. 





Teodor Al. Munteanu 


Și cine șlie poate în vreo dimineață 
Imi voiu auzi strănepoții venind 
Să mă secere și să mă plămădească 
Pâine, în cuptorul lor de pământ. 


Fără rimă și pe alocuri chiar fără ritm, poesia totuși farmecă. 
Avem convingerea că în chip voit poetul a înfrânt regulile prozo- 
dice, pentru a fi exprimată, întreagă, înfrățirea întru vecinicie a 
omului cu țărâna din care a purces. Intoarcerea naturală a pămân- 
tescului trebuia să afle expresie riaturală, tălăzuitoare. 

Având întotdeauna ceva de spus, poetul nu se pierde în alam- 
bicări stilistice, în simboluri prea depărtate de sens. Forma simplă, 
în cuvinte puţine, i s'a părut cea mai adequată stărilor sale sutle- 
tești. Chiar atunci când multiplelor neliniști interioare li se supra- 
pun peisagii sumbre din natură, poesia capătă tonuri de aceeași 
claritate ca și când nimic n'ar fi întunecat grădinile sufletului. 

De remarcat că în aproape întreg volumul ,,Calm exterior” 
stăruie gândul morţii. Un vânt de neagră presimţire bate prin su- 
fletul și peste manuscrisele poetului. Aripa nevăzută a sfârșitului 
fâlfâie tot mai aproape, tot mai riecruțătoare. Poetul o ascultă supus, 
resemnat, o acceptă nu numai ca motiv de inspiraţie, ci și în urmă- 
rile ei fatale. Din 25 poesii, doar 3 sau 4 nu sunt străbătute de 
gândul inevitabilei desprinderi de lut. In „Cântec trist”, George 
Vaida realizează o poesie de puternice rezonanţe: 


Odorul tatii, odor, 

In care fir de iarbă să cobor 
Să-ţi aud glasul 

Inima și pasul ? 


Cine să-mi mai spună tată, 
Când floarea inimii e sculturată 
Și sufletul cui să i-l mai adun, 
Clopoțel să i-l sun? 


Odorul tatii, odor, 

O să-mi fac aripi să sbor 
Până'n tărâmul celălalt 

Să văd cât ai crescut de'nalt. 


Păstrând, în oarecare măsură, tonul elegiac din „Calm exte- 
zior“, volumul al doilea, „Mătrăgună', mărturisește o evoluţie re- 
marcabilă în scrisul lui George Vaida. Poetul vădește siguranţă în 
expresie, împrospătare în vocabular, preferință pentru temele mari. 
Urmele migalei se întâlnesc la fiecare vers. Un chinuitor spirit auto- 
critic a veghiat într'una nu numai în procesul creaţiei, cât mai ales 
în hotărîrea de a publica. Pildă de conștiinciozitate artistică rar 
menţionată de istoria noastră literară, în special dacă se are în 
vedere că este vorba de un tânăr de abia 27 ani. 

Atras de Baudelaire (din care traduce „Albatrosul”, „Nimici- 
rea”, „Moartea săracilor”) și Paul Verlaine, al cărui „Cântec de 

toamnă" și „Convorbire sentimentală” reuşit le transcrie în graiul 
românesc, George Vaida termină prin a-i lua ca model, în continuă 
căutare după forma desăvârșită. Insușindu-și, în urma îndelungilor 
elaborări, un vers sprinten, melodios, George Vaida scrie balada 
„Intoarcerea din ceaţă", pe care o socotim cea mai realizată și mai 
cuprinzătoare poesie a sa. Impresionantă prin conţinutul dens, ea 
îmbracă spre sfârșit accente de sfâșietoare elegie, glas de vânătă 
presimţire. S'o recitim împreună : 


Iubita mea, iubita mea, 
Mă'nvăluie iar ceața grea 

Și ca prin vis încerc s'aud 
Cum fâlfâi prin văzduhul ud, 
Când sar din somnu-mi fără rod 
Ca un strigoiu de voevod. 


Simt cum se siarmă orice zid 
In care nopțile mă'nchid 
Și'ncet, încet, răsar lumini 
Ca niște lujere de crini 
Ce-și ard înaltele făclii 

In calea pașilor tăi vii. 


lar în fotoliu când te-așezi, 
Fără s'auzi, fără să vezi, 

Și mâinile le'nalți, subțiri 

Ca foile de trandafiri, 

Și murmurând, mă chemi mereu 
„Iubitul meu, iubitul meu”, 


Ași vrea să mă apropii iar 
Să-ţi cer îmbrățișarea'n dar 
Ca'n serile când te sbăteai 
Sărutul palid săi mi-l dai 
Intricoşată că'n ferești 

N'ai să mai vezi lumini cerești. 


Dar văd cum pletele îţi cad 

Ca spinii ruginiți de brad, 

lar umerii se cern ușor 

In scrum mărunt peste covor 

Și înțeleg căn van am vrut 
Să-ţi mângâi fruntea ca'n trecut, 


Căci brațele ce te-au chemat 
Și suflul cald ţi l-au păstrat, 
Le simt cum se înalță-acum 
Inspre imaginea de fum 
Din cerul marilor oglinzi 
In care pururea colinzi 





Teodor Al. Munteanu 


Şi unde pot să le privesc 

Cum treci cu lrup nepământesc 
pe lângă liecare gând, 

Ca steaua ce o vezi căzând 

Și, veșnic, nu o poți uita 

C'a tremurat în calea ta. 


Ci de-am dorit să te întorci 
Tristețea'n lacrimi să o storci 
E că știam că peste morți 

O să dureze, vremea porți 

Și n'o să fie: niciun vânt 

Să scormoneastă sub pământ; 


Iar tu, pierdută pentru veci 
Intre mălăsurile reci, 

Nu auziai când te-am chemat 
Cu glasul trist și tulburat 

Și noaptea, lin, m'acoperea 
Iubita mea, iubita mea. 


Brodate pe alte teme, dar în aceeași tonalitate caracteristică 
poetului, „Rugă de sfârșit”, „Năerul', „Degust'' şi „Cântecul unilor 
pierduţi” sunt poesii pe care orice antologie trebue să le men- 
ţioneze. 

Folosind informaţia d-lui Mihail Chirnoagă din „Cuvânt 
înainte“ la volumul „Mătrăgună'“, George Vaida mai avea începută 
o piesă în trei acte, intitulată „O casă liniștită”, gata de tipar trei 
nuvele și 5 povești, alte 2 povești neterminate și numeroase poeme, 
printre cari „Stejarul“, „Amarul Mai“ și „Balada morților”, conce- 
pute pe plan vast, din nefericire toate pierdute. Dar și fără acestea, 
personalitatea artistică a lui George Vaida rămâne deștul de îm- 
plinită spre a nu fi ignorată de istoricii literari. Deși realizat 
aproape în întregime, poetul 'erou iscă, prin dispariția lui timpurie, 
regrete mai ales pentru ceeace avea să producă. Opera și vârsta 
ni-i indică un talent dela care aveam dreptul să așteptăm foarte 


mult. 
Teodor Al. Munteanu 








Pe un buestru 'nfocat, fără frâu, fără șea de argint, 
Din fundul lumii ivit, arc pân'la nori încordat, 
' Cu mâinile 'ntfipte în coama aspră și lucitoare ca iarba fiarelor, 
Cu fața mușcată de vânturi șuerătoare 
Cu ochi arzători ca scăpaţi de blesteme, 
Cu umerii tineri de pe care căzură pecetiile nopții, 
Ca un stegar de oști îngerești încleștate cu focul, cu norul, 
Ca o r:ălucă sfărmând în piept apele vinetei seri, 
Ca o volbură, ca o sabie, 
Venea, venea vestitorul ! 


Cetatea zăcea 'r: întunerec. Doar Turnul de strajă 
Veghea încărcat de-amintiri ca oșteanul bătrân. 


Neîncercatele porţi ruginiră 'n zăvoare. 

Din munţi coborau peste fruntea-i de vițe amurguri 
Cu turmele 'n râuri, cu vara 'n vâlvoare 

Urcau dimineţi de zăpadă pe praguri 

Și păsări rugau ale verilor rugi arzătoare. 

O crâncenă faţă 'ntorcea dela praznicul lumii. 

Cu încruntare scruta din șapte turnuri în gol 
Veghea, aștepta năpraznicul înger, ultimul sol. 


Ridicaţi-vă frunţi, Aurora se naște. 

Pe umerii-i tineri scântee aripe-de șoimi. 

Vino pământe, cuvântul ce surpă și 'nvie 

Cu jarul, ca focul, din munţi se rostește 'n câmpie, 
Din ţara pierdută, ivit, se arată sub nor 

In fulger svâcnit pe mormânturi, în trăznet de dor. 
Ridicaţi-vă frunţi, ale gloriei tulnice sune 

Din sumbrele turnuri îr; patru cornuri de lume. 

Solia sosește, porți se deschid, piatra își caută locul: 
Țărâna lui Celu, de o mie de ani, arde ca focul! 


Emil Giurgiuca 








POR TUL R-O MAINE Se, 
DOVADĂ A UNITĂȚII NAȚIONALE 


1 


Intre elementele de autenticitate şi de continuitate etnică de 
pe întregul cuprins al țării, paralel cu graiul, credința și obiceiurile, 
există și alți factori de natură materială, care reprezintă manifes- 
tările de veacuri ale poporului nostru. 

Forme tehnice, prin care omul s'a adaptat mediului fizic, re- 
flectă totodată și înclinările moștenite dela generaţiile trecute 1. 

Dintre acestea, îmbrăcămintea este un exponent de seamă și 
un criteriu de mare preţ peritru măsurarea gradului de civilizaţie 
românească, deoarece are o linie de evoluţie bine definită ?. 

Imbrăcămintea românească, de veacuri aceeași, a fost suscep- 
tibilă de puţine modificări. In schimb bogatele şi alesele cusături, 
adăugite neîncetat, au dus în cele din urmă la forma actuală a 
costumului națioral. 

In felul acesta, haina a ajuns nu numai un mijloc de a apăra 
corpul, ci şi un scop estetic3. Produs al tehnicei, a fost în acelaș 
timp și obiectul unei alese preocupări spirituale. 

Utilitatea lucrului a îmbrăcat deci forma artistică, 

Transmise din generaţie în generaţie, elementele adăogite de- 
finesc o linie de continuitate, corespunzătoare evoluţiei poporului 
nostru. 


IL 


Costumul românesc este o moștenire prețioasă. Il întâlnim 
prima dată reprezentat pe moriumentele arhitectonice: Columna lui 
Traian dela Roma și Monumentul dela Adam-Clisi. Este costumul 
dac, pe care peste veacuri îl întâlnim purtat și azi cu credință de 
populaţia noastră dela munte. In trecut, acest costum era costumul 
de toate zilele al întregului popor românesc. Influențele străine pe 
deoparte și tehnica modernă pe de altă. parte l-au înlăturat din 
multe case. Fără să fie eliminat definitiv, a ajuns să fie îmbrăcat 
mai ales la sărbătorile de seamă ale neamului, cu care prilej se 


1 $, Mehedinți, Coordonate geografice: Civilizație și cultură, pag. 72. 
$, Mehedinţi, |. c. pag. 25—27. 
S, Mehedinţi, |. c. pag. 26. 


> 
3 

manifestă mândria pentru o moștenire, care a constituit podoaba 
poporului, atât în zilele bune cât și în cele rele. 


Regina Elisabeta în costum naţional 


Monumentele de mai sus au fost cercetate de Gr. Tocilescu 
și V. Pârvan. Cel din urmă ne-a lăsat următoarea descriere asupra 
îmbrăcăminţii Dacilor : 

„Ca și astăzi țăranii noștri, bărbaţii geto-daci, purtau o că- 
maşă peste pantaloni și erau îr;cinși cu o curea. Pe Columna lui 
Traian, spre deosebire de Trofeul “dela Adam-Clisi, ei poartă o 
mantie scurtă, fără mâneci, prinsă.pe umeri cu o fibulă. Dimpo- 
trivă, pe Trofeu avem reprezentate acele șube, care-l îngrozeau pe 
delicatul Ovidius — Pelliti Getae — și care ca și astăzi aveau blană 
pe dinăuntru și erau destul de bine croite pe trup (v. Crenelurile 
fig. 116—118 pag. 95 și următoarele la Tocilescu), cam în felul su- 
manelor și mantalelor, mai strânse și nu prea largi, iar nu a sarici- 
lor și șubelor foarte lungi și largi mocănești. 

2 





258 Gh. Panaitescu 


Incălţaţi cu opinci, căci așa trebue să numim felul de încăl- 
țăminte reprezentat pe monumente, Geto-Dacii nobili purtau un fel 
de bonet de lână, analog cu căciula phrigiană, în vreme ce poporul 
de rând umbla cu capul gol, ceea ce părul lăsat mare, fireşte, îi 
permitea să facă faţă primejdiei și pe vreme rea: cel- puţin pe mo- 
numente așa sunt reprezentaţi în chip absolut consecvent, atât la 
Roma cât'și în Dobrogrea. 

Atât părul cât și barba erau bogate, dar erau potrivite cu 
foarfecile. 

Părul eratăiat pe frunte și pe tâmple, iar la spate doar po- 
trivit în coamă, așa îricât am putea asemăna portul lor cu acela al 
țăranilor noștri dela munte, care-și retează la fel părul, lăsând să 
le cadă pe umeri plete destul de lungi; în ce privește barba, era 
ținută de asemeni relativ scurtă. 

Ba la Dacii nobili de pe metopa 46 dela Adam-Clisi, am putea 
chiar afirmă că se nu numai tăiată în formă, dar și bine îngrijită +. 

In ce privește tipul femeesc al Geto-Dacelor, Columna lui 
Traian prezintă deosebiri destul de mari, atât pentru trăsăturile 
feţei cât 'și în portul părului și în îmbrăcăminte, față de monu- 
mentul dela. Adam-Clisi. Columra iînfrumusețează și idealizează, 
aprepiind pe Dace de tipul clasic sudic. Monumentul dimpotrivă e 
foarte realist și redă pe femei în toată nemlădirea, sărăcia și sim- 
plicitatea vieţii lor țărănești: fața expresivă dar unghiulară și ma- 
sivă, părul pieptănat pe tâmple cu cărarea la mijloc și strâns la 
spate, o cămașă cu. mâneci scurte și o fustă peste ea' dela brâu în 
jos. (Mon. Metopa 48 și 49 pag. 67 sq.). Pe Columnă dimpotrivă ve- 
dem tipuri femenine, purtând încă și o manta bogat drapată peste 
haina lungă, stilizată clasic ca un lung hiton, bogat, iar pe cap un 
fel de testemel care acoperă părul, încadrat la spate sub conciu. 
(v d, p. Columna II. pl. 66)5. 

In concluzie, oricare ar fi deosebirile ce le întâlnim în repre- 
zentările de pe cele două monumente, portul Dacilor este cel păs- 
trat și purtat azi de Românii cari locuesc la munte. 

Nu e nici o deosebire între cămașa țărănească ce cade până 
la genur:chi, între căciula lunguiaţă de blană, între încingătoarea 
care dă falduri cămășii de o lasă să joace în ritmul mișcării bra- 
țelor, între iia cu mânecile strânse pe încheetura mâinii, între bas- 
maua cu flori prinsă într'o parte, nu e nici o deosebire între portul 
ţăranului de acum și îmbrăcămintea Dacilor de pe Columna ne- 
muritoare a lui Traian. 

De două mii de ani, portul țărănesc — vechiu cât e de veche 
și așezarea acestui neam — a-rămas acelaș, 


III 


Dela părăsirea Daciei de către Romani și până în sec. XII ne 
lipsesc informaţii asupra îmbrăcăminţii din regiunea Carpato-Da- 
nubiană. O putem urmări însă, prin intermediul Slavilor. 


V. Pârvan, Getica, pag. 169. 
V. Pârvan, Getica, pag. 168—169. 
Viorica Stârcea, Portul naţional, în Universul 26 Sept. 1941. 

Slavii au locuit în apropierea Dacilor 7. Felul de viaţă în multe 
privinţe asemănător și relaţiile pe care le-au avut dealungul timpu- 
lui au contribuit la un împrumut al elementelor de cultură și civi- 
lizaţie dacă. Intre acestea au fost și cele referitoare la îmbră- 
căminte, j ) 

Lubor Niederle, studiind viața Slavilor până în sec. XI. ne 
dă muite amăr:unte privitoare la îmbrăcămintea lor şi din care'se 
observă un împrumut pronunţat dela Daci. 

Din timpurile cele mai vechi, Slavii îmbrăcau cămașa și pan- 
talonul strâns pe picior. 

La mijloc erau incinși cu o sfoară iar mai târziu cu o curea. 

Felul acesta de îmbrăcăminte îl întâlnim și azi în Balcani și 
Carpaţi $. 

Principala îmbrăcăminte era însă „rubu-l” (sl. c. robu) un 
fel de cămașă groasă, de cânepă sau in, lungă până la genunchi”. 

Această îmbrăcăminte e la fel cu a Dacilor. Este evident, că 
împrumutul n'a mai suferit schimbări, 

Mai târziu însă, sub influența Romei, iar în răsărit sub in- 
fluenţa Bizanțului, tunica maj scurtă, vestele și mantalele ajung la 
modă. 

Sraka, sracica, de care se vorbește atât de des în textele sec. 
XI, era o tunică mai scurtă, însă ale cărei margini erau bogat îm- 
podobite. 

Peste aceste veșminte, Slavii mai purtau și altele cu sau fără 
mâneci, închise în față, sau tăiate astfel ca să fie îmbrăcate. 

Fibulele sau brandeburgurile le încheiau sub bărbie !. 

Influenţa Romei și a Bizanțului e covârșitoare la clasa con- 
ducătoare. 

Impodobirea hainelor cu oarecare broderii !! e ultima inovaţie 
a modei pe care o întâlnim în epoca de care vorbim. 

Alături de aceste piese, lucrate din in, cânepă sau lână, în- 
tâlrim întrebuințându-se pieile de animale: oaie, urs sau lup din 
care se făcea șuba !?, termen rămas definitiv în limba română. 

In ceea ce privește încălțămintea obișnuită, Slavii diferitelor 
regiuni din Carpaţi și din Balcani purtau opinci (opanky, vechiul 
slav opinuky) !%. De aci și la noi cuvântul opincă. 

In clasele superioare se purtau și un fel de pantofi de piele, 
denumiți pe la 1087—1090, coturni, calcei, calciamenta 1. 

Sumar, aceasta era îmbrăcămintea slavilor. 

Când elementele Daco-Romane s'au 'contopit mu Slavii — 
amestec din care a rezultat formarea poporului român !5 — influența 
acestora din urmă a fost covârșitoare în multe domenii. 


7 Lubor Niederle, Le premier habitant des slaves in Manuel de lanti- 
quite slave. Tome I, pag. 27—37. 
8 Lubor Niederle, Manuel de lantiquite slave, II, pag. 69. 
* Lubor Niederle, |. c. Il, pag. 10. 
10 Lubor Niederle, |. c, II, pag. 73. 
11 Lubor Niederle, |. c. IM, pag. 74. 
2 Termenul şubă, venit prin intermediul Germanilor dela arabul dzubbah. 
3 Lubor Niederle, |. c., pag. 77. 
Lubor Niederele, |. c., pag. 78. 
5 C. C. Giurescu, Istoria Românilor, vol. I, pag. 210, București 1935. 

Tipul de imbrăcăminte însă, împrumutat de Slavi, trebue să 
fi existat cu atât mai mult la Daco-Romani, care erau stăpânitorii 
aceluiaș ţinut, locuit odinioară de vteazul popor dac. 

Slavii nu aduceau, deci, nimic nou urmașilor unui popor, dela 
care chiar ei împrumutaseră îmbrăcămintea. 

In această privinţă, doar cuvintele referitoare la veșminte și 
dintre care unele s'au păstrat până azi în limba noastră, sunt sin- 
gura moștenire dela Slavi. 

Așa dar, descrierea portului Slavilor, făcută de slavistul Lubor 
Niederle, pentru epoca sec. III—XII, poate constitui o temeinică 
dovadă, că Daco-Romanii mai întâi, Românii mai apoi, au păstrat 
"tot timpul tipul de' îmbrăcăminte moștenit dela Daci. 

Transmiterea acestui port, din generaţie în generație și păs- 
trarea luj sub forma pe care o întâlnim la Daci, se datorește firii 
conservatoare a poporului nostru. 

Pe de altă parte, desele năvăliri, — cauze determinate ale 
atâtor dislocări de populație — cât și mediul geografic au impus 
populaţiei o îmbrăcăminte pe cât de simplă, pe atât de ușoară. 

De aceea Românii au rămas la costumul sobru moștenit dela 
Daci, perfect adaptat condiţiilor de viaţă. 


IV 


Impărțirea populaţiei pe clase și ierarhizarea demnităţilor pu- 
blice se definesc odată cu organizarea Principatelor Române. Cos- 
tumul Domnilor, Doamnelor și boierilor, mai bogat, confecţionat din 
mărfuri importate și supus multor influențe, este altul decât cel 
autentic românesc. 

Portul de bază al poporului nostru, confecţionat din produsele 
industriei casnice locale, a străbătut timpul, înlăturând tot ce era 
străin de el. 

Pentru epoca 1350—1650, costumul românesc este reprezen- 
tat în Chronicon Pictum Vindabonense (1358) în picturile biserici- 
lor din Strei-Sângeorgiu (1409), din Ribiţa (1417) și în Bilder aus Sie- 
benbiirgen (sec. XVII). Toate seamănă perfect cu costumele de 
pe monumentul dela. Adam-Clisi și Columna lui Traian. Aceasta îl 
face pe Coriolan Petranu să spună: Privindu-le, ne putem da seama 
de puţinele modificări ce-au suferit 16, 

Mărturiile contemporane confirmă același lucru, Astfel Re- 
chersdorf, la 1525, ne spune că Moldovenii poartă îmbrăcămintea 
vechilor lor strămoși 17, 

Că Moldovenii țin cu sfințenie la îmbrăcămintea lor constată 
și Verantiu, Locstenent regal al Ungariei, 1559—1573. 

La ei se pedepsește cu moartea ori și cine ar adapta ori îmbră- 
căminte, ori sabie sau alt lucru asemenea, dela Turci, sau dela altă 
naţiune 18, 


16 Coriolan Petranu, L'art roumain -de Transylvanie, în La Transylvanie, 
pag. 550. 

17 Rechersdort, Chorographia Moldaviae. Ilarianu, Tesaur, II, pag. 136, 144. 

18 Verancii, De situ Transylvaniae, Moldaviae et Transalpinae, Ilarianu, 
Tesaur III, pag. 179. 

Călătorii străini, de mai târziu, ne dau informaţii tot atât de 
preţioase. Fourquevaux trece prin Moldova în sec. XVII și e sur- 
prins cai româncele din mahalalele orașelor purtau costumele de 
la sat 1%, 

Misionarul Bondinus, trecând prin Moldova pe la 1635—1636, 
descrie cu mare lux de amănunte îmbrăcămintea de preț a boierilor 
și odăile împodobite cu covoare ţesute în fir de aur. Ţăranii însă 
poartă îmbrăcămintea strămoșească, iar copiii sunt deprinși a se 
juca în asprimea gerului numai în cămașă și cu picioarele goale %. 

Mai târziu, 1789—1793, un emigrant francez, Salaberry în 
„Voyage ă Constantinopole, en Italie et aux îles de l'Archipel par 
TAllemagne et la Hongrie'”, face menţiunea: că, la sate, bărbatul 
lucra casa, mobilierul, uneltele de murică; femeea tot ce era ne- 
cesar pentru îmbrăcăminte. 


Fig. 1—Un păcurar român pe timp de Fig. 2—Un porcar român (sec. XVII) 
ploaie (sec. XVII). 


Aceste relatări se confirmă de o serie de desene asupra cos- 
tumului românesc, existente din sec. XVII?! și următoarele. Nu-i 
deloc surprizător, constatând că ciobanul poartă cojoc întors pe 
dos, glugă pe cap ca pe vreme de ploaie, pantaloni strânși pe pi- 
Cior și acoperiţi cu cioareci, întocmai ca în zilele noastre. 

Diversitatea elementelor costumului e în raport și cu îndelet- 
nicirile persoanelor. Starea umilă a oamenilor de jos se observă în 
îmbrăcămintea unui porcar. Opinicile deformate, cu nojiţe, panta- 
lonii largi, acoperiţi cu cămașă care pe dinafară e strânsă la mijloc 


19 N. Iorga, Trecutul românesc prin călători, pag. 160. 

20 N. Iorga, Trecutul românesc prin călători, pag. 262-—263. 

21 E. Barbu, Costume româneşti în veacul XVII, Cluj, 1935. Sunt repro- 
du-se în studiul de față nr. 18, 22, 24, 11, 12 şi 20. 

cu un 'brâu și figura lui necăjită îi arată pe deplin calitatea pe care 
o avea. 

Cărăușul român ne trezește în minte exact figura căruțașului 
pe care-l întâlnim și acum pretutirideni. 

Imbrăcămintea e cea obișnuită pe care am văzut-o până acum: 
pantaloni, cisme, cămașă, peste care atârnă o sarică. Pe cap poartă 
căciulă neagră, care are formatul celei dela munte. 

Preotul de sat are aceleași vestminte. 

Opincile şi pantalonii strânși pe picior nu se deosebesc de 
acele ale celorlalţi locuitori. Cojocul însă e cu tivitură simplă. și 
mai are mâneci largi. Capul e acoperit cu o tichie. Nedeosebindu-se 


Fig. 4. — Popă român dela sat 
Fig. 3.—Un cărăuș român (sec. XVII) (sec. XVII). 


de mediul în care se află, dovedește aceeași viață cu a poporului 
pe care-l păstorea. Acest costum s'a continuat până mult încoace 
când preotul a fost pus într'o situație socială mai bună. 

Costumul femeilor a păstrat acelaș caracter vechiu. Costumul 
e simplu, dir: rochie, cămașă albă, închisă la gât. Acum se întâlnește 
și șorţul, care pare a fi lucrat în casă. 

Gheba, un fel de „manta“ cu nasturi, care sigur e făcută din 
dimie și năframele din pânză de borangic, încep a fi la modă. Bunda 
cu nasturi, deasemeni nu lipsește. 

Dacă la acest costum adăogăm furca'n brâu și fusul în mână, 
avem imagina unei femei dela țară din zilele noastre. 

Costumul de sărbătoare e în schimb mult mai bogat. 

Ansamblul tuturor elementelor face un tot ce nu se deose- 
bește întru nimic de acela pe care îl întâlnim la costumul românesc 
din vremea noastră. 

Albumul privitor la sec. XVII-lea are o însemnătate cu totul 

deosebită, deoarece este mărturia cea mai evidentă asupra conser- 
vării costumului, în forma pe care o întâlnim prima oară la Daci. 


ae 


Fig. 5. — O româncă vânzătoare Fig. 6. — O jupâneasă din Sibiu 
de lapte (sec. XVII). mergând la târg (sec. XVII). 


Trăsăturile caracteristice pe cari le prezintă costumul mai 


Fig. 7. — Costum românesc (din co- Fig. 8.—Țărancă moldoveancă (Tab. 1V) 
lecţia Marchizul de Ferriol, (după Hacquet's) 

târziu nu sunt decât adăogiri de fluturi, de cusături cu arnici, de 
diferite culori vii, care formează atracția ochiului dar care redă și 


Fig. 9. — Bâlciu în Giurgiu, 11 Iulie 1837 (din colecţia August Raffet) 


sentimentul profund al acelora cari au pus toată grija și râvna în 
a realiza un lucru pe cât de frumos pe atât de util. 




















ig. 10. — Plutaș din Bistrița-Neamţ Fig. 11. Port femeesc din București 1870 
(după D. Asache) (din albumul Carol Szathmari). 

Sub acest aspect se înfățișează costumul românesc și la Mar- 
chizul de Ferriol*?, la Hacquet's%, la August Raffet?*, la Maiorul 
D. Asachi % și la Carol P. Szathmari %. 


Fig. 12. — Port oltenesc din Caracal, 1870. (Albumui Carol Szathmari) 


In Moldova, Basarabia, Muntenia și Transilvaria e la fel. In- 
ventivitatea artistică locală este singura linie de diferenţiere. Păs- 
trate până în ziua de astăzi, se pot urmări aceste particularități, da- 
torită viului interes pus de Niculescu-Varone în studiul apărut în 
1937 27. Păstrarea acestui: tip de costum, atâtea secole, răspârdirea 
lui în toate regiunile locuite de Români și mai cu seamă aceiași 
notă dominantă, ce o înfățișează, cu toate particularităţile locale, 
constitue o dovadă tot atât de puternică, pentru continuitatea și 
unitatea noastră etnică, în tocmai ca și limba, religia și cbiceiurile 
pe care le avem, 


22 Recuei! de cent estampes representant differentes nations du Levant. 
Paris 1714. 

23 Neueste physikalisch-politische Reisen in den Iahren 1788 und 1799 
durch die Dacischen und Sarmatischen.- oder .Nărlichen Karpaten. Niirenberg 
1790. 

24 Voyage dans la Russie meridionale et la Crimâe, par la Hongrie, la 
Valachie et la Moldavie, Paris 1848. 

25 Impresii de călătorie în ţările Caucazului, prin Basarabia și Crimeia. 
Iași 1858. 

26 Albumul Inălțimei Sale Domnitorului Carol I, Buc. 1880. 

21 Costumele naţionale din România întregită. 





Gh. Panaitescu 


vV 


Țările române nu au avut o industrie care să satisfacă tre- 
buinţele mai mari decât ale familiei: 

Rareori întâlnim mențiuni documentare asupra exportului. 
Astfel la 1412 se dă voie Bistriţenilor să-și aducă din Moldova 
pânză de cămăși şi de sucmane %, 

Pânza de sucmane nu putea fi decât postavul. 

La 20 August 1543, Petru Vodă scrie din. Suceava Bistriţeni- 
lor pentru un negustor căruia vameșii îi luaseră postavul Ș, 

Trebuinţele „curţii domnești, ale boierilor, sau ale oștirei, însă, 
erau satisfăcute de Românii sau Saşii din Transilvania și de către 
Polonia. Industria, a ajuns curând la o mare înflorire %. Brașovul 
și Sibiul ajung importante piețe de unde se aduceau stofe în Prin- 
cipatele Române. 

In 1440 Iliaș Vodă merge la Craiul leșesc și-i aduce ca da- 
vuri între altele și haine roșii?! care desigur că erau din Tran- 
silvania. E 

In privilegiul de comerţ, dat călugărilor dela Cozia, pentru a 
trece în Ardeal, 1473, se menţionează : 

„Ei oricând vor avea şi le vor fi lor îndemână să meargă la 
părțile Ardealului, să fie slobozi ori ce vor să aducă, lucruri pen- 
tru hrana lor, adică bucate și postavuri şi alte lucruri într'ajuns, 
care vor fi de trebuinţă și chiverniseală mânăstirei” *?, 

Vodă Al. Lăpușneanu dă voie să plece, prin vamă către Bis- 
trița, boi dar în schimb Bistriţa să trimeată în locul lor postav **. 

Acelaş voievod trimite la 22 Martie 1560, tot la Bistriţa, după 
postav !+ și la 9.XI.1564 cumpără cojoace pentru 40 de taleri 48, 

O mărturie de mărfurile importate se vede și din următoarea 
descrier:: 

La 1612, pe timpul lui Ștefan Vodă, oastea, dar mai ales dara- 
banii, evau foarte bine îmbrăcaţi, cu haine tot de feleandrăș, cu 
nasturi i cepraze de argint în pilda haiducilor din Țara leșească, 
cu pene la comănace și cu table de argint la şolduri pre lădunci**. 

Irdustria din Transilvania a fost încurajată de Domnii români. 

Astiel, Alexandru Ipsilante, în 6 Noev. 1775, dispune ca toţi 
Brașovenii care se hrăneau din negoț în orașul București și prin 
târguri și sate cu prăvălii, să fie lăsaţi în pace și ertaţi de sferturile 
ce es pe țară, de fumărit, de drumuri, zaherea, etc.*?. 


25 N. Iorga, Doc, bistriţene, I, pag. V. 

29 N. Iorga, Doc, bistrițene, I, pag. XXXIX. 

30 D. Z. Furnică, Industria și desvoltarea ei în Ţările Românești, Buc. 1924, 
pag. 142—165. 

31 M, Kogâlniceanu, Letopiseţe, I, paz. 144. 

32 D. Z. Furnică, Documente privitoare la comerțul românesc, 1473—1868, 


3 IN. Iorga, Doc. bistrițene, I, pag. LVIII. 
IN. Iorga, Doc. bistrițene, I, pag. LVIII. 
3 N. Io:ga, Doc. bistrițene, I, pag. LXVII. 
5 M. Kogălniceanu, Letopiseţe, I, pag. 265 vezi şi N. Bălcescu, Puterea 
armată la Rorâni. Mișcarea Românilor din Ardeal. Ed. Biblioteca pentru toţi, 
pag 


37 v, A. Yreche, Ist. Rom. II, pag. 181-183, 

Dispoziţiile Principilor Transilvaniei menţionează de nenumă- 
rate ori cil negustorii lor ori unde se vor călători cu mărfurile in- 
dustriei lo, la ducere și la întoarcere, scutite de vamă să fie. 

Până și lâna care se producea în Țara Românească lua în parte 
drumul Brușovului și Sibiului, pentru a se întoarce apoi ca ștotă 
pentru diferitele trebuinţe 3. ș 

Impoitul, așa dar, se făcea pe scară întinsă, dar numai pentru 
t-ebuințele care priveau armata, pe boieri și negustori. 

Induslria casnică a oprit dela început pătrunderea mărfurilor 
de import la sate. Clasa țărănească s'a folosit foarte puţin de ele, 
deoarece în. fiecare gospodărie funcționau și ateliere de pânzărie 
pentru trebuinţele particulare *%. 

Prin apropiere de râuri și ape curgătoare cu curs repede erau 
instalate piure, care băteau lâna și părul de bou cu niște maiuri 
puternice, ce transformau în abale atât ţesăturile groase de lână 
albă sau neagră, țesute de țărance, în răbzoaiele lor primitive, cât 
și vata compusă din lână sau păr de bou”, 

Mărturii despre această industrie casnică, ce producea pânză ' 
de in, cânepă, mătase, haine de lână, avem din cele mai vechi 
timpuri. 

ka 1348, găsim, pomenindu-se într'o carte de donaţiune care 
emană dela Dușan al Sârbilor, informaţii relative la starea socială 
a Românilor de peste Dunăre și în care se spune că se plătea unei 
mânăstiri de pe Bistrița lângă Prizrek, un tribut de mătasă „una 
din două“ 4, 

Tariful vamal dela 1552, asupra vitelor și mărfurilor ce se 
importau din Țara Românească în Transilvania, ne desvălue cultura 
inului și a cânepei. 

La 1646, Misionarul Bondinus care ne-a vizitat vorbește și de 
mătase, referindu-se la îmbrăcăminte *, 

D. Cantemir, descriind obiceiurile dela nunţi și logodne, afirmă 
că se da ca premii la cetăţeni, o năframă brodată frumos, la cei mai 
bogaţi, o bucată de pânză de mătasă mai de preţ, iar mai departe: 
„după ce s'au mântuit aceste ceremonii toţi în aceeaș ordine în 
care venise, se întorc la casa miresei. Faţa miresei însă o acopere 
cu un văl de mătasă rosă, supţire, prinsă cu două bolduri' 4, 

Foile de zestre cuprind o serie întreagă de lucruri, confec- 
ționate în casă, care dovedesc neîndoelnic existența tuturor țesă- 
turilor, din care se facea îmbrăcămintea de toate zilele și de săr- 
bătoare a Românilor. 

Astfel o scrisoare dela 1690, pomenește de una mantie, că- 
măși și pânză de cămașă, 1 vig (val) de suman %. 


> D. Z. Furnică, Documente, pag. 27, 119. 

39 D. Z. Furnică, Industria și desvoltarea ei în Ţările ân 522 
222. Buc. 1924. Pa ate ame 

40 D. Z. Furnică, Industria şi desvoltarea ei în Țările Românești, p. 219. 

41 B. Petriceicu Haşdeu, Archiva istorică a României, Tom. III, pag. 103. 

12 E. Hurmuzache, Documente privitoare la. Ist.. Rom. II, part. 5 (1552— 
1575) pag. 4. 

43 N. Iorga, Ist. Rom. prin călători, II. pag. 262. Vezi și V. A. Ureche, Co- 
dex Bandinus, Analele Acad. Rom., ser. II, Tom. XVI, pag. CXXXV. 

44 D. Cantemir, Descrierea Moldovei, Ed. G. Pascu -— Buc. 1923, pag. 161. 

45 N. Iorga, Doc. bistrițene, I, pag. 92. a 

lar într'un isvod de zestre de la 1765, 3 sarice, 20 cămeși cu 
fir, 14 cămeși borangic..... 6 năfrămi de mână sunt date de zestre î. 

La 1780 se dă de zestre 6 cămăși de borangic“. 

In veacul XVIII-lea avem foarte multe foi de zestre care po- 
menesc de cămăși bărbătești și femeești, brâie vrâstate cu mătase, 
năframe, altițe, cioareci, zăbralnice, mănuși, colțuni 48, 

Intr'un catastit din 1812 se pomenesc chiar și rochii cu hor- 
bote pe poale *. 

Nici primele fabrici textile (1788, 1794, 1818, 1822, 1828) nu 
au putut înlocui îndeletnicirea de veacuri a femeilor, care a asigurat 
îmbrăcămintea poporului român. 

Părerea lui N. Iorga este 'că dacă se întâlnesc cojocarii mai 
devreme, postăvarii, țesătorii de mătasă și pânzarii de pânză mai 
aleasă nu se întâmpină la noi decât fearte târziu 5. 

Epoca fanariotă, ca și epoca de după regulamentul organic, 
este supusă modei, insă numai pentru pătura orășănească ”!. Ea 
cuprinde de astă dată nu numai pe boieri ci și pe negustori, după 
cum se poate dovedi cu chipurile din bisericile pe care le-au lăsat. 

Țărănimea română a rămas multă vreme neinfluențată de 
modă și de producţia technică. 

W. de Kotzebue, cu prilejul vizitării iarmarocului Sf. Ilie din 
Folticeni ne spune: Țăranul poartă sumanul său cafeniu sau cenu- 
şiu, ce nu bate la ochiu și nu are vre-o croială neobișnuită. 

Tot cu asemenea sucman se îmbracă și femeea care-și acoperă 
capul cu o maramă albă ce ascunde aproape cu totul cămașa cusută 
în multe feluri %?, 

In „O vânătoare în Moldova'' remarcă; Femeile și fetele dela 
munţi abia se deosebesc de bărbaţi în portul lor; au ițari de lână 
albă, foarte lungi, pe care-i strâng în mii de crețuri, ca inelele unui 
șarpe 5, 

Vizitând Mânăstirea Tomnatică, constată că în chilii, călu- 
gărițele torc și ţes, Pe urmă vând lucrul mâinilor lor prin veci- 
nătate 54, 

Documetnele ne înfățișează produsele industriei casnice pe 
o scară foarte întinsă. 

Neîntrecutul cercetător și istoric al trecutului nostru, Nicolae 
Iorga, ps baza lor, ajunge la următoarea constatare: 

„Se lucra pânză groasă de in % şi de cânep: de borangic” 
și se lucra scoarțe de lână, pentru care se cumpărau „miţele” și 


46 N. Iorga, Studii și doc., VII, pag. 223. 
47 T. Codrescu, Uricariul, XI, pag. 249. 
48 N. Iorga, Doc. bistrițene, II, pag. 95—9. 
49 N, Iorga, Studii și doc. pag. 255. 
50 N, Iorga, Meșteșugul la Români în Ist. Rom. în chipuri și icoane, pag. 267. 
51 N. Iorga, Despre îmbrăcăminte și locuințe în Ist. Rom. în chipuri și 
icoane, pag. 62—63, 
52 W. de Kotzebue, Din Moldova — Descrieri și schițe — Ed. III, Buc. 
1884, pag. 101—102. 
55 W. de Kotzebue, |. c. pag. 6. 
f4 W, de Kotzebue, |. c. pag. 52. 
55 N. Iorga, Studii și documente, XII, pag. 63—64. 
56 N, Iorga, Studii și documente, XXII, pag. 324. 
57 V. A. Ureche, Ist. Rom., VI, pag. 432—433. 

jurebii de lână resucită 5. Din pânză se făceau cămăși lucrate simplu 
sau cu mărgele, cu fir și fluturi 5, iar din lână se făceau ii cu fir sau 
cu mătasă încă de pe la 1696%, 

Brâiele erau și de purtare, dar și de lux. Cele dintâi erau 
făcute din lână, celelalte din mătasă, împodobite „ca brâul roșu 
mare cu șerpi de fir“, pe care-l pomenește un act moldovenesc din 
PA, 

Tot ţărancele române lucrau și cioarecii%?. Și tot ele lucrau 
și sucmanele albe și negre, saricile atât de necesare“, piepta- 
rele %, țundrele și glugele f, precum și desagii și țolurile î?. 

In Moldova se purta catrința moldovenească **, iar în Mun- 
tenia se purta fota %. 

Acestea toate alcătuiau „hainele albe românești“, de care se 
deosebește îmbrăcămintea târgoveţilor atât de esenţial, încât la 
1817 Vodă Caragea vrând să pedepsească pe un supus al său din 
Principatul muntean, hotări astfel: să-l rumâniţi întâi, îmbrăcân- 
du-l în haine albe românești, pentru ca apoi să-l dee prin târg 
ca pe un vinovat și să strige arătându-și vina pentru care i se 
face această osândă 7. 


Inovaţiile timpurilor moderne s'au resimţit și în ceea ce pri- 
vește îmbrăcămintea. 

Stamba și mătasa, cu desene pentru toată lumea, au câștigat 
tot mai mult teren, în locul iiei lucrată cu râuri și al fotei țesută 
de mână 1. 

Portul românesc, care de-alungul veacurilor a fost simbolul 
exterior al unităţii etnice, se localizează cu timpul în regiunea de 
munte, unde vraja modei și a orașului nu a putut pătrunde. 


CONCLUZIUNI 


]. — Procesul de formare a poporului român trebue înţeles 
ca un fenomen petrecut în timp și spaţiu. In raport cu acestea, 
manifestările românești din primele secole ale existenţei ușurează 
calea explicării în ceea ce privește păstrarea și răspândirea portului 
românesc. 

Ocupațiile de căpetenie, pe care le relatează cele mai vechi 
isveare, au fost agricultura și păstoritul, determinate de înseși con- 
dițiunile. geografice ale ținutului carpato-danubian. 


58 Ștetfaneli, Doc. Câmpulungului, pag. 13. 

5% N. Iorga, Studii şi documente, XII, pag. 223, XI, pag. 356, VIII, pag. 3. 
60 N. Iorga, Studii şi documente, VII, pag. 213, XI, pag. 266, XIX, pag. 59. 
61 Uricarul, XI, pag. 225. fi 
4 N. Iorga, Studii şi documente, XII, pag. 63—64. 

63 N, Iorga, Studii și doc. XII, pag. 234. 

641 N. Iorga, Studii și doc., XII, pag. 234. 

6 N. Iorga, Studii și doc., XIV, pag. 276. 

66 N. Iorga, Studii și doc.. XII, pag. 63—64 

67 N. Iorga, Studii şi doc., VII. pag. 234. 

68 N. Iorga, Studii şi doc., XII, pag. 63—64. 

69 Arhiva istorică, pag. 63. 

70 Din N. Iorga, Ist. industriilor, pag. 7—15, Buc. 1927. 

71 Viorica Stârcea, Portul național, Universul din 26 Sept. 1941. 

Agricultura a produs materiile prime, necesare îmbrăcăminţii, 
iar păstoritul a asigurat răspândirea ei. 

Astfel că spaţiul geografic dela Marea Egee până la Masivul 
Boemiei, dela Apus de Tisa până la Răsărit de Nipru și Crimeea 
n'a cunoscut altfel de îmbrăcăminte. 

I. Caragiani ne spune că Românii din Peninsula Balcanică au 
fost totdeauna păstori nomazi,. fără sate și comune stabile. Vara 
erau cu satele în munţi, lângă stână, iar iarna în câmpii unde se 
coborau să-și erneze turmele ?. In felul acesta ei s'au răspândit, 
ducând totodată toată zestrea spirituală, dela Marea Egee la Du- 
năre, unde, prin contactul cu fraţii lor, își împrumutau reciproc 
elementele de civilizaţie și cultură. 

Viaţa lor organizată se transformă cu timpul într'o republică 
păstorească autonomă care plătea Sultanului un mic tribut ?. 

Transilvania a oferit păstorilor români un câmp tot atât de 
vast pentru turmele lor. 

N. Drăgan, bazat pe toponomie și onomastică, dovedește „că 
păstorii valahi" cu așezări statornice, se găseau în timpul când scria 
Anonimul și în Carpaţii apuseni și nordici, ca și în cei estici, până 
în Galiţia, în Valea Tisei, în Ardeal și în Țara Făgărașului, alcă- 
tuind un lanţ neîntrerupt 71, 

Existenţa scaunelor păstorești „Sedes valachales“, numai așa 
se explică 5. 

Păstorii români sunt pomeniţi și de Anonymus 7. 

Un alt isvor, „Anonymi Descriptio Europae Orientalis.... anno 
MCCCVIII (1308) exarata, publicat în Cracovia, 1916, de Dr. Oli- 
gried Gorka, confirmă cele spuse de Anonym și face legătură între 
Românii apuseni ai Panoniei propriu zise cu cei din Tracia, Mace- 
donia și Tesalia, care alcătuiau un lanț iar inelele intermediare 
erau Românii apuseni, care se găsesc pe teritoriul actualei Jugo- 
slavii 7. 

Numărul Românilor din Muntenia și Meldova care s'au ocupat 
cu păstoritul a fost mai mic decât acela al păstorilor din Peninsula 
Balcanică sau Transilvania. 

Explicaţia o găsim în așezarea geografică a acestor ținuturi 
mai apropiată de calea năvălirilor. 

Mai târziu, începând din sec. XIV-lea numărul de oi, mărit 
de altfel și cu acela al păstorilor transilvăneni, a fost suficient pen- 
tru a satisface și cerințele populaţiei dar să asigure și un aprecia- 
bil export, mai cu seamă spre Constantinopol, pentru a face deli- 
ciile bucătăriilor marilor demnitari ?%, 

Din acest leagăn, păstorii s'au răspândit apoi până departe 


72 1. Caragiani, Studii asupra Românilor din Peninsula Balcanică, Cultura 
Naţională, 1929, pag. 4. 
73 Ponqueville, (1780—1838), istoric, consul francez în Ianina, Epir, pe 
lângă Ali Pașa, Voyage en Grece, vol. II, pag. 70, 342, 396. 
74 N. Drăgan, Românii din veac. IX—XIV pe baza toponomiei și onomas- 
ticei, Buc. 1933, pag. 32. 
5 N, Drăgan, |. c., pag. 34. 
6 N, Drăgan, |. pag. 155. 
N. Drăgan, |. c., pag. 19. 
D. Furnică, Industria și desvoltarea ei în Țările Românești, pag. 152. 

spre stepele Rusiei, ajungând până în Crimeea și chiar mai de- 
parte până în Caucaz. , K 

Menţiunea documentară cea mai temeinică este realitatea în- 
tâlnită în actualul războiu de armatele române. : 

Această răspândire este legată de un fenomen frecvent în 
vieaţa păstorească: transhumanţa. 

La 'unele popoare o întâlnim numai la diferite epoci ale 
istoriei. 

La Români însă a fost de veacuri și s'a continuat indiferent 
de împrejurări. 

Ea înseamnă plecarea turmelor de oi la văratic sau ernatic, 
însoțite numai de cicbanii și câinii lor 7. 

Ea apare în decursul secolelor ca o migraţie de sezon între 
înaltele pășuni și câmpiile periferice. 

Era atât de desvoltată, încât în a doua jumătate a sec. XVIII 
transhumanţa păstorilor în Principatele Române însemna trecerea 
prin vămile dela Sibiu, Brașov, Ghimeș și Oituz, a unui milion și 
jumătate de oi și câteva zeci de mii de animale spre câmpiile dună- 
rene %, 

Vedem astfel pe păstorii români ajungând stăpâni pe un pă- 
mânt vast, care devenea al lor. Cu bună dreptate, Gh. Vâlsan, 
impresionat de calitățile remarcabile ale păstorilor români, adaugă: 
Cutreerător secular de pământuri, cetindu-și drumul în stelele ce- 
rului, păstorul a cucerit nu numai câmpiile ocolite de plugari ci și 
zone de stepă *!. 

Intr'un cadru geografic al€ cărui margini depășeau cu mult 
actualele hotare, poporul român, prin îndeletnicirile lui, și-a fixat 
pentru totdeauna rădăcinile existenţei. 

Unit prin limbă și credință, a făcut în decursul veacurilor, 
zid de apărare Apusului contra tuturor atacurilor amenințătoare. 

Organizat sub raportul militar, social și politic și în continuă 
devenire sub raportul tuturor manifestărilor, ființa neamului s'a 
conservat și a evoluat pe baza unei admirabile țărănimi, harnică, 
sănătoasă și vitează. 

Cimentarea unităţii de limbă și consolidarea credinței orto- 
doxe sunt rezultatele firești ale unui simțământ puternic de stă- 
pânire, moștenit și manifestat cu prisosință în toate împrejurările 
când existenţa era în primejdie. 

Paralel cu acestea, costumul s'a impus dela un capăt la altul 
al cadrului geografic locuit, cu acea unică înfățișare, rezultată din- 
tr'o permanentă industrie casnică şi dintr'o aceeași comunitate de 
simțăminte care și-au găsit, în parte, exprimarea plastică în cusături. 

N. Iorga afirmă că numai clasa numeroasă a țărănimei, hotă- 
ritoare în ce privește munca și însușirile neamului, a păstrat în 
multe părți, până astăzi, vechiul port, pe care singură și-l făcea. 


79 Th. Capidan, Românii nomazi în Daco-Romania (1924—1926) IV, 
50 Someșanu, Structure 


A se vedea și Andrei Vereș, a și Țara Româ- 
nească până la 1821, Buc. 1927, pag. 25. arie Zepi 

SI Gh. Vâlsan, Mocanii în 
pag. 3. 


Y p. 191. 
oragraphique, în La Transylvanie, 1928, pag. 32—33. 


Păstoritul Ardelenilor în Moldov! 


Dobrogea la 1845, în Graiul Românesc Nr. 3 

In afară de aceste forme vechi, pe care le-au apucat în chip 
vădit și care nu se pot tăgădui, dela strămoșii traci, poporul nostru 
n'a putut crea *?. 

II. Rezistenţa faţă de influenţele străine şi conservatorismul 
local explică de ce costumul românesc, la fel pretutindeni, și ca 
material și ca formă, prezintă totuși anumite note particulare prin 
cusăturile înfloritoare realizate și prin felul folosirii unor piese. 

Aceste particularități locale sau regionale ale costumului na- 
țional în loc să constitue o notă discordantă în manifestările uni- 
tare ale vieţii sufletești naţionale, denotă, din contră, în raport de 
condiţiunile sociale și eccnomice diferite și variate ale cadrului 
geografic, o afirmare a originalității noastre. 


III. Cultura plantelor textile, existenţa lânii în aceste regiuni, 
prelucrarea acestor produse, au asigurat populației românești dela 
sate, în toate timpurile, o. îmbrăcăminte eftină, simplă și sănătoasă. 

Răspândită dela început în teate colțurile pământului locuit 
de Români, a fost un element puternic în cimentarea unităţii po- 
porului român. 

Iar păstrarea acestui port în cadrul geografic locuit de Români 
dovedește pe de altă parte, continuitatea Românilor dealungul se- 
colelor. Este desigur încă un punct de sprijin la această problemă 
atât de mult contestată de dușmanii noștri %. 


IV. Portul, limba, credinţa și obiceiurile au fost în toate tim- 
purile elementele de bază ale unităţii naţionale, care ne-au asi- 


gurat triumful peste toate greutăţile ce am avut de întâmpinat. 
Prin aceasta, ele rămân și mai departe piedestalul orizontu- 
rilor pe care poporul nostru are a le cuceri și stăpâni în viitor, 


V, Portul românesc este produsul muncii femeei române. Ea 
l-a lucrat și tot ea l-a înfrumusețat. Astfel istoria costumului ro- 
mânesc devine expresia manifestărilor sufletești de care sa dove- 
dit a fi capabilă. Aceasta, sintesă, veșnic în devenire și redată arti- 
stic de femeea română, concretizează trecutul și deschide drum 
viitorului. 

Legătura spirituală și materială ce se stabilește între cele două 
forme ale timpului — trecut și viitor — este o garanţie în plus 
pentru unitatea și continuitatea vieţii politice și naţicnale pe care 
o ducem. 4 

Pe linia ce se reliefează din acest fenomen trebue căutată 
semnificația istorică a cuvintelor pe care le-a exprimat Carmen 
Sylva: Viitorul ţării îl țese femeea! 


Gh. N. Panaitescu 


s2 N. Iorga, Ist. Românilor în chipuri și icoane, p. 50. 

83 Problema continuității a fost recent prezentată în lumina dovezilor ar- 
heologice, filologice, istorice și etnografice de d-nii: C. Daicoviciu, E. Petrovici, 
1. Moga și R. Vuia, profesori la Universitatea din Cluj-Sibiu, în cadrul a 4 con- 
ferințe, publicate apoi în Nr. 1/943 al revistei Transilvania. 











De mult dormia trudita mea ţărină 
Și veacuri alergau peste mormânt, 
Când am simţit o prietenoasă mână. 
Un înger ca ninsoarea scânteia ; 

O platoșă de crini cantrun amurg 
Mijlocul subțiratec îi strângea. 


„Ridică-te, mi-a zis ; ești iarăși viu. 
Sfârşit e somnul lungei așteptări. 
O, lasă'n urmă putredul sicriu ! 
Domnul lisus, așa cum ai visat 

S'a îndurat și azi te cheamă sus. 
Ce-a fost făcut în tine, ţi-a iertat. 


Ușor cum frunza se înalțăn vânt 
Desprinsu-m'am din neagra încleștare 
Priveam cu spaimă umedul mormânt. 
Un freamăt lin can palide livezi 
Năştea în mine un sfios cuvânt. 

„De ce, prieten scump, te minunezi, 


Nu-ţi amintești cât bine ai făcut 
Iubirea ta răsplată și-a găsit, 

Un gând curat ai fost dela 'nceput. 
Și iată lutul veșted la picioare 

In fulgerări de lacrimi strălucind. 
Ce-au fost dureri -e răsărit de soare, 


Ce-a fost nădejde e văzduh și mare”. 
„Plecăm, acum, și'n juru-mi auzii 
Urcând sfios a stelelor cântare. 

Cum în păduri izvorul șipotind 

Iși duce'n nopţi adânca melodie 
Suna un zvon tăcut ca de argint. 


„Priveşte'n flăcări trunchii înfloriţi 
Nu arde, ci mângâie a lor lumină. 
Pe cei ce'n viaţă pururi umiliţi 
Au așteptat o dreaptă judecată 
Spre Tronul Celui Inalt călăuzind 
Iubirea lor, e veșnica răsplată. 





Iulian Vesper 


Nu-i văd, i-am spus, ci doar aud un glas 
Ca stolul de prigorii toamna'n crâng, 
Ei parcă plâng, pe cei ce au rămas. 
Treceau în freamăt greu pe lângă noi 
Ca'n riu, piezișe fulguiri de soare, 
Urca în slăvi al sufletelor roiu. 


„Ți's ochii încă tulburi de vieţi 

Dar iată trepte irflorind te așteaptă”. 
Pe bolți brumate, limpezi dimineți. 

Şi pretutindeni, veșnicii și gol, 
Câte-un luceafăr se aprindea în hău 
Cum nufărul răsare din nămol. 


Cum puiul lângă mamă'și face loc 
Așa de înger jalea'mi răzimam 
Când am zărit arcadele de foc. 

De straje, serafimii fâlfâiau 

Cu șase aripi de văpăi și stele 
Cu alte aripi ochi'și ascundeau. 


Nășteau dir neguri albele zidiri 
Turnuri ca spuma Cerul înfioară. 
Abia'mi luam pierdutele. priviri. 

— „lată, am ajuns, închină-te și treci”. 
Cu adânci evlavii am pășit ușor 
Simţeam că fruntea mi-i în flăcări reci. 


Tot ce-așteptam acuma se'mplinea. 
Văzui pe Domnul în lumini, lucind. 
Privirea Lui ca fulgerul trecea. 

In mână stele-i fâlfâiau, tăcut. 

Cu glezne de aramă'n alb vestmânt. 
Cu fruntea la picioare i-am căzut. 


„Te așteptam, mi-a spus. Ai biruit. 

Din zvonul greu, al lumii te-am adus 
Poruncile-mi cu teamă le-ai păzit. 

Celor ce n'au, le-ai spus un blând cuvânt. 
Nu-i pizmuiai pe cei în trepte mari ajunși. 
Din sărăcie ţi-ai croit vestmânt'“, 


„Şi glasul Lui în lacrimi 1 s'a frânt. 


lulian -Vesper 








DIN PRINȚ DE COROANĂ DESORDONAT, 
UN MARIE REG E, E NRIC. V 


TAINA VOCAȚIEI IN PSIHOLOGIA UNEI METAMORFOZE 
IN DRAMA LUI SHAKESPEARE «ENRIC IV» 


1 


Ce sguduitoare pildă de metamorfoză sufletească ne înfățișează 
Shakespeare în persoana prințului Enric, din drama „Enric IV”, 
care s'a jucat, nu de mult, pe scena Teatrului Naţional din Bu- 
curești ! 

Regele Enric al IV-lea, al cărui nume îl poartă captivanta 
creaţie poetică a profundului dramaturg, apare rar pe scenă, aproape 
numai, parcă, spre a da prilej de manifestare fiului său Enric, care 
îi va urma la tron, ca Enric V. 

De altfel, mai toate personajele și peripeţiile piesei parcă sunt 
chibzuite și alcătuite în scop de a pune pe tânărul Prinţ Enric în 
multe și felurite situaţii, menite a-l face să-și dea pe față fondul 
adânc al firii lui, pe care cauţi cu înfrigurare să-l pătrunzi, știind 
de mai înainte că el va fi cârmuitorul unei ţări. 

Și rămâi, dela început, și o mare parte din timpul desfășură- 
rilor scenice, încremenit de rușinoasa decădere a aceluia pe fruntea 
căruia soarta, în mod fatal, va pune; o coroană „regală. 

Trăeşte în tovărășia, de zi și de'noapte; a-unor oameni stricaţi; 
face chefuri cu ei și cu femei, prin taverne; cheltuește tot ce are; 
şi când n'are, împrumută; și când nu găsește credit la îndemână, 
fură, dă lovituri la drumul mare. 

Chiar în apartamentul lui: din pațat; îl. găşim în sfat intim cu cel 
mai cinic șnapan, cu Falstaff, căpetenia bandei de haiinanale, un 
porc monstruos, cu zece straturi de osânză infectă- pe trup și pe 
suflet, beţiv, hoţ, craiu, întruparea bestială a minciunii, a vițiului, 
a murdăriei, a fărădelegii. Și ce prindem din taina glumelor și 
planurilor lor de ștrengării, trecute și viitoare ? 

Falstaff, făcând spirit, de o duhoare asfixiantă, pe tema tâlhă- 
iilor lui și alor lui, spune prinţului să desființeze, când o fi rege, 
spânzurătorile pentru hoţi și să arunce la gunoi vechitura aia bles- 
temată de lege. Și duhul prințului, punându-se de acord și la nivel, 
face și el jocuri de cuvinte... spirituale. — „O pungă de aur, luată 
cu strigătul Hei ! dă-mi ! şi cheltuită cu strigătul Hei ! adu-mi !, este 
icoana stării noastre...” 

Și Falstati. Ba nu, zău, ia spune drept, tinere: stăpâna tavernei 
nu e o fată foarte dulce ? 

Prințul Enric. Dulce ca mierea... 

Și după multe palavre cu aluzii de tot felul, deodată: 

Prințul Enric. De unde să luăm noi mâne o pungă, Jak ? 

Falstafi. Ei, de unde îi vrea tinere. Voiu face și eu parte din 
ceata expediției... 

Și iată că încă unul din ceată apare, Poins. Și se pune la cale 
o tâlhărie la drumul mare, la care, ce e drept, Henric se învoiește 
să ia parte numai în anumite condiții — pentru haz! 

Și cele ce se plănuesc în camera din Palat a Prințului, se vor 
pune în acţiune în diferitele scene de desmăţ, presărate în toată 
piesa, 

lar când. un trimis al Regelui vine să-l cheme din o cârciumă, 
ce desfrâu de imaginaţie și la- Prinţul Enric, şi la borfașul desmăţat 
Talstaft, când joacă amânidoi scena judecății părintești ce-și închipue 
că așteaptă pe Enric, unul făcând pe Regele mustrător, celalt pe 
Prințul rătăcit. Cum își bat amândoi joc de întâlnirea solemnă ce 
avea. să urmeze în curând | 

Putred |! Putred până în măduva oaselor, nu-i așa ? Perdut pen- 
tru totdeauna, acest viitor. rege al Angliei. 

E drept că în fața Regelui, a tatălui său, Prinţul se prezintă 
serios, pocăit, conștient de toată răspunderea situaţiei. Răscoala re- 
belilor pune în primejdie tronul. Țara e sguduită de. cutremurul 
răsboiului civil. Moștenitorul tronului promite că se va îndrepta, 
că-și va face datoria. Dar cine îl crede ? 

Ideia ce-și făcuseră toți despre el era așa de rea, încât Regele: 
îl credea capabil chiar de o infamie. 

— Eşti în stare, împins de o frică de vasal și de o pornire: 
josnică, să lupţi în contra mea, plătit de Percy, să te ţii de pulpana 
lui şi să răspunzi cu tot felul de ploconeli şi de temenele la pri- 
virile lui încruntate, ca să dovedești cu prisosință cât ești de de- 
generat”. 

E drept, asemena, că răspunsul Prințului este vibrător de o: 
protestare energică pe care n'o poate inspira decât bunacredinţă și 
avântul sincerităţii. 

„_— Nu credeţi: acestea... Dumneezu să-i ierte pe aceia cari au 
distrus așa de mult! buna părere a Majestății Voastre despre mine. 
Imi voiu răscumpăra" toate acestea cu.capul lui Percy... In acea zi 
haina mea va fi plină de sânge și chipul meu va fi mânjit ca o: 
mască de sânge, care, odată spălată, va lua cu dânsa și rușinea 
mea. Ziua aceea va fi când acel vesitt copil.al onoarei și al gloriei, 
viteazul Hotspur?, acel cavaler lăudat de toți, şi Enric acesta al 
vostru, la care nimeni nu se gândește, se vor fi întâlnit față în față... 
lacă ce făgăduesc aci în numele lui Dumnezeu. 

Frumos ! Impresionant ! Dar, aceste ;declaraţii să nu fie oare 
numai simple 'declamaţii de ocazie ? Vorbele, până nu se traduc în 
fapte, sunt numai vorbe. 4 


1 Unul din capii principali ai''răsculaţilor, cel mai temut. 
2 Sau Percy, — Percy Hotspur. 

Căci iată-l, imediat după ce iese din palat, din nou în tovă- 
rășia desmăţaţilor. Dece a mai venit el acolo? A căzut din nou? 
Stă să asculte cearta dintre Falstaff și stăpâna tavernei, care îl 
denunță Prințului că a spus despre el, ba că o să-i dea câteva bas- 
toane, ba că l-a împrumutat cu bani. la parte la balivernele deșăn- 
ţate ale vechilor tovarăși. i 

Dar deodată, fără nicio tranziţie, închee brusc conversaţia 
dând fiecăruia câte o însărcinare de răsboiu și trimițând, cu unul 
din ei, scrisori importante. 

— Țara este în foc, Percy este în vârf și trebue or tabăra lor, 
or a noastră să se prăbușească. 

Vorbă de om treaz la minte și hotărit la faptă. Dar iarăși, 
deocamdată, tot vorbe, numai vorbe. Ce poţi crede ? La ce te poţi 
aștepta ? 


2 


Piatra de încercare se prezintă hotăritoare. Merge-va el să 
înfrunte vijelia primejdioasă a răsboiului ? Atunci poţi conta pe 
tăria caracterului, care își pure la mijloc vieața pentru o datorie, 
pentru un ideal. 

Va face, din contra, „la dreapta împrejur”, luându-și cu el 
câţiva 'toVarăși de petrecere și o femee — cel puţin — ca să se, 
ascunză cu ei sau cu ele undeva, dincolo de raza câmpului neli- 
niștit al răsboiului și al grijilor publice, şi să-și trăiască vieața 
instinctelor lui inferioare acolo, în azilul prielnic pe care istețimea 
unei inteligenţe agere, creditul și prestigiul unui moștenitor al tro- 
nulu i le pun la dispoziție ? Atunci viţiul organic al constituţiei lui 
sufletești se va da pe faţă, ca o boală fără leac. De aci în colo, în 
orice situaţie, de aparentă normalitate, se va așeza, credință și în- 
credere în el nu mai poţi avea. Arătările impunătoare ale mani- 
festaţiilor oficiale, dictate de împrejurări, se vor ridica pe o temelie 
putredă, mâncată, în ascuns, de viermele neadormit al imoralităţii. 

Cumpăna e de un interes în adevăr dramatic. Incotro se va 
pleca ? Soarta unei țări atârnă de felul mișcării lui. 

Impresii premergătoare, svonuri ce sboară ca semne preves- 
titoare prin tabăra rebelilor, înainte de începerea luptelor, par a 
pregăti sufletul să aştepte dovezi de eroism din partea Prințului 
moştenitor. 

Un combatant dă tocmai lui Percy Hotspur ur:ele știri despre 
armata Regelui. 

— „Am văzut pe tânărul Enric, cu casca pe cap, cuirasat la 
gambiere, sărind pe cal dela pământ ca un Mercur înaripat, şi se 
ținea călare cu atâta eleganţă, că parcă ar fi fost un înger căzut 
din .nori ca să dreseze și să mânuiască un Pegas, înfocat și să far- 
mece lumea cu priveliștea unui călăreț de rasă”. 

Laudele astea aprind nervii vestitului Hotspur. 

— Mă simt numai flăcări, aflând că această pradă e așa de 
aproape și nu e încă a noastră... Haide, lasă-mă să încalec calul 
care mă va duce, ca o lovitură de trăsnet,.drept în fața Prințului de 

Galles. Ne vom întâlni, un Harry în fața altui Harry... și nu ne 
vom despărţi decât atunci când unul din noi va cădea mort... 

Negreșit, cei doi cavaleri, înarmaţi de luptă, încă departe unul 
de altul, se înfățișează măreți în închipuirea noastră, înainte de a-i 
vedea începând atacul. 

Dar știm de unul din ei, anume de Percy Hotspur, că toată 
lumea îl cunoaște, din tot trecutul lui, ca viteaz, fără frică de moarte. 
Despre celalt, însă, toată. lumea știe, până acum, că s'a ilustrat în 
alte direcţii, nu în acte de curaj eroic. 

Până să vină momentul luptei, mai este puţin timp. Mai este 
cel puţin atât, cât îi trebue noului erou necunoscut, să dea pinteni 
calului, și, aşa, „Mercur înaripat” cum este, să sboare undeva peste 
graniţă, sau în vre-un colţ de țară cu o femee frumoasă, și cu ne- 
despărțitul său Falstaff. 

Nu e imposibil. S'au mai văzut cazuri de acestea. 

Ei bine, nu. Tânărul acesta, trăit între derbedei, în cârciumi, 
are suflet, e un caracter, e om de onoare, 

Ilată-l pe câmpul de răsboiu. Pe cine întâlnește întâiu ? Pe 
vecinic incorigibilul caraghios cinic Falstaff, ascuns de primejdie, 
și bătându-și joc de el însuși și de soartă. 

— Cum ! îi strigă Prinţul, stai acolo, fără să lupţi ? 

li cere să-i împrumute sabia. A lui a fost ruptă în luptă, Fal- 
staff îi oferă pistolul ţinut în toc. 

— Cum ! Il ţii în toc? 

Prințul scoate din toc, în loc de pistol, o sticlă de vin Xeres. 

— Ce fel! E momentul de glume ! li aruncă sticla și pleacă. 

Regele întâlnește pe Enric și-l vede plin de sânge. Ii spune 
să se retragă. Recomandă unui nobil, Milord de Westmoreland, 
să-l conducă în cort. 

Prinţul Enric refuză, hotărît. 

— Ferească Dumnezeu ca o sgârietură ușoară să depărteze pe 
Prinţul de Galles de un câmp de luptă ca acesta. în care nobleţa 
însângerată zace călcată în picioare și unde armele rebelilor triumfă 
în măcel, 

In curând îl vedem la lucru, apriris de avânt și vitejie. 

Un mare luptător din tabăra rebelilor, Douglas, care, căutând 
să omoare pe regele, omorise mai mulţi cavaleri, luându-i, după îm- 
brăcăminte, drept Enric IV, iată-l acum tăbărând cu furie chiar 
asupra regelui. Și e cât pe-aci să-l răpună. Dar prinţul Enric vede 
scena și sare în ajutorul regelui. Se încinge o. luptă crâncenă între 
el și Douglas, cel nebiruit, care acum, văzându:se gata să cadă, 
fuge. 

Dar abia se retrage regele, spunându-i: 

— Ţi-ai răscumpărat opinia rea ce avea lumea despre tine. 

Și iată apare teribilul Hotspur, fala și nădejdea întregei ar- 
mate a rebelilor. : : 

Cei doi viteji, ca în luptele omerice, își spun numele, își aruncă 
unul altuia laude și ameninţări de exterminare: amândoi nu pot în- 
căpea în Englitera. Unul din ei trebue să piară. y 

Și a pierit Percy Hotspur. Prințul Enric învinge. Cumpăna 
răsboiului se pleacă hotăritor de partea armatei regale. 

Şi-a făcut oare Enric vre-o fală, după aceea, din biruinţa lui ? 
Deloc. Era dispus să lase pe altul să se împăuneze cu fapta lui 
eroică. Acel altul era... Falstaff. Acest beţivan cinic, întâlnind pe 
Douglas în goana lui răsboinică, primise o lovitură de spadă care 
îl trântise la pământ. 

Căzând, caraghiosul se face mort. Tăișul armei nu putuse, se 
vede, să pătrundă stratul gros de osânză, care Ya apărat ca o za. 
Când s'a sculat, după trecerea pericolului, și a dat de cadavrul 
lui Percy, sinistrul bufon i-a împlântat ur: pumnal în piept și l-a 
luat să-l care în spinare, ca să spună că el l-a ucis. Și i-o spune 
asta chiar Prințului. 

— Ce tot spui ! Dar chiar eu l-am ucis pe Percy, și l-am vă- 
zut mort. 

Indrăsneţul farsor fără pereche stărue în minciuna lui. 

Da, o fi căzut Percy, lovit de sabia Prințului, dar tot așa cum 
a căzut și Falstaff lovit de arma lui Douglas, fără să moară. Când 
s'au sculat amândoi, pe urmă, de jos. în acelaș timp. s'au luat la 
luptă și Falstaff a omorât pe Percy-Hotspur... 

lată-l pe Falstaff erou. 

Prinţul face haz. 

— „Din partea mea, dacă o minciună poate să-ți aducă cin- 
stire. 

Unde generozitatea Prințului se arată în toată nobleţa ei, e în 
altă împrejurare. E, când cere voe Regelui să dispună de soarta 
lui Douglas, căzut prizonier în mâinile lui, și când, în loc să se ducă 
el însuși, să anunțe personal pe Douglas că-i redă libertatea, ca 
omagiu pentru vitejia lui. încredințează onoarea acestui gest mă- 
rinimos unuia din fraţii săi, Prințului lon, pe care-l iubia și îl pre- 
țuia cu deosebire. 

Vă mai îndoiţi, după atâtea dovezi, că Prinţul Enric va fi un 
mare Rege ? Un bun rege, în orice caz? Unul, chiar dintre dușmanii 
din tabăra răsculaților, care l-a cunoscut în arătările lui din urmă, 
nu se îndoește... „Declar în fața lumii, spune Sir Richard Vernon, 
că dacă Prinţul Enric va scăpa din pericolele zilei de azi: Anglia 
nu va fi avut niciodată speranțe mai frumoase, cari au fost așa de 
rău întunecate din cauza nebuniilor lui din tinerețe”. 

Dar Sir Vernon nu are nici el, pentru moment, mai multe te- 
meiuri să creză decât noi, până acum, din desfășurarea dramei. Ce 
vrem mai mult ? De ce stăm pe gânduri, la îndoială ? 


3 


O întrebare ni se formulează în minte. Se poate oare ca vieața 
de destrăbălare care a dus-o Prinţul Enric atâta vreme în tovărășia, 
de zi și noapte, a unor oameni stricaţi, să nu fi avut nicio in- 
fiuență asupra sufletului său ? E 

Știința, care stabileşte legea cauzahtăţii mediului, n'o admite. 
Teoria influenţii mediului riu e nevoe s'o căutăm în cărți savante. 
Ascultaţi cum o formulează, din observaţie și experiență, cu te- 
meiuri și exemplificări demne de un erudit psiholog, acel decăzut 
anarhist moral care e Falstaif. Vorbind de protejatul său Shallow, 

un modest judecător de pace, căruia i-a promis o superbă înaintare 
în statul viitor cârmuit de elevul său, de viitorul rege Enric V, pre- 
cum și de urmările 'contactului cu niște tovarăși ai lui mai inferiori, 
iată ce aforismă excelentă formulează : 

— E sigur că oamenii capătă, din atingerea unora cu alții, 
un anumit fel de purtare, înţeleaptă sau proastă, cum se capătă 
boalele contagioase. Prin urmare, trebue să bage bine de seamă 
omul ce tovarăși frecventează” !. 

Din partea lui, el e sigur că Prinţul moștenitor Enric, a căpătat, 
din contactul cu el, ceva care îl deosebește de ceilalți frați, netre- 
cuţi prin școala lui de beţivan. 

Iată ce spune în special de Prinţul Ion: 

„Jur că acest tânăr cu sânge rece nu mă iubește; nimeni nu-l 
poate face să râdă; și asta nu e de mirare —: nu bea vin”. 

„Pe când Prinţul Harry e cu totul altfel: 

„Sângele rece pe care l-a moștenit dela tatăl său, el l-a lucrat, 
așa cum faci cu un pământ sărac, sterp, uscat, l-a cultivat și l-a 
însămânțat prin excelenta muncă a băuturii sdravene și prin în- 
grășămintea rodnică a vinului de Xeres; așa că a devenit foarte 
cald și viteaz''?. 

Suntem în plină verificare a teoriei despre influența exerci- 
tată de mediu asupra formării sufletului și caracterului individual. 

Și, din acest punct de vedere, știm că avea ce învăţa Prinţul 
Enric dela cinismul scepticului Falstaff, așa de consecvent în teoria 
și practica anarhismului moral, a cărui duhoare de filosofie infectă 
împute atmosfera înconjurătoare, otrăvind pe cei ce o respiră. 

Căci monstrul acesta hidos avea o filosofie, avea o concepţie 
a vieţii: filosofia viţiului, concepţia vieţii coborite în mocirla in- 
stinctelor bestiale. 

Ascultaţi cum se diformează de diabolic sfera ideilor morale, 
când trece prin prisma judecății lui decăzute mai jos de linia cea 
mai de jos a conștiinței ființelor omerești celor mai inferioare. 

Ascultaţi-l cum gândește, pe câmpul de răsboiu, despre onoare, 
despre onoarea care mână pe ostași la luptă, înfruntând primejdia. 

„Onoarea ! Oare poate oroarea să-ți pună un picior la loc? 
Nu. Sau un braț? Nu. Or să-ţi aline durerea unei răni ? Nu. Onoa- 
rea are, prin urmare, vre-o putere în hirurgie ? Nu. Ce este dar 
onoarea ? O vorbă. Și ce este vorba asta onoare? Aer. Frumoasă bo- 
găţie, pe cinstea mea, Cine o are? Cel care muri mai deunăzi ? 
O simte el? Nu... Deci nu-mi trebue... Și cu asta mi-am îr:cheiat 
catehismul” 3. 

Onoarea, floarea cerească a conștiinței omenești, călăuză su- 
premă a cârmuitorilor, chiar în statele cele mai despotice, jos, la 
pământ, călcată ca o cârpă în picioarele bestiei ! 

Pe buns mâni a căzut educaţia Prințului moștenitor ! 

Și este, această filosofie, în felul ei, complectă, aproape în- 
cheiată în sistem. 

Actul V, scena 1, din a doua parte a dramei Enric IV. 


2 Actul IV, scena II (din a doua parte). 
3 Actul V, scena I, Regele Enric IV, Partea 1. 

După distrugerea seritimentului de onoare, această sinteză a 
respectului de sine. a demnităţii personale, a ţinerii de cuvânt, a 
respectului de om; a respectului de datoriile înalte ale unui stăpâ- 
nitor și cârmuitor de ţară, ce mai rămâne să ţină sufletul în echi- 
librul moral cuvenit unui rege ? 

Măcar respectul de Lege! 

O, acest ,„,măcar” e așa de smerit! Ar putea să pară perfid, 
insidios, 

E ultima formă — fie și numai formă — în care se îmbracă 
şi de'care se sprijină măcar — iar „măcar” — aparenţa ţinutei celui 
mai elementar echilibru, celui mai indispensabil simbol al regali- 
tăţii. Coroara regală e concretizarea „Legii” cârmuitoare. Nimbul 
de maiestate al Coroanei, care simbolizează Legea, este Onoarea. 

Ce spune filosofia lui Falstaff despre Lege? Ce sugestii şi în- 
demnuri primește viitorul rege al Angliei din duhnitoarea deșteptă- 
ciune impertinentă a chefliului său tovarăș de petreceri ? 

„Dar te rog, un lucru, dragu! meu Prinţ hazliu, spune Fal- 
staff prințului Enric. Oare când îi fi tu rege, s'or ridica spânzură- 
tori ? Si oamenii de curaj, vamenii întreprinzători, vor mai fi ei 
stânjeniţi, ca acum, de frâul ruginit al acelei caraghioase hârce bă- 
trâne, care se chiamă lege? Când vei fi tu rege, să nu spânzuri 
niciun hoţ”. 

Și când drăguţul Pririţ, plin de haz și de glume șugubeţe, 
ajunge Enric al V-lea, ce simplu și hotărit declară prietenilor săi, 
acela care se și credea primul sfetnic, mare sfătuitor al tânărului 
Tege : 

„O, acum legile Angliei sunt la picioarele mele". 

Monarh fără „onoare'', monarh fără „lege“, iată dihania mon- 
struoasă ce se va urca pe tronul Angliei, după educația și învăţă- 
turile tavernelor în cari oficiază marele preot al desfrâului, neru- 
șinatul, anarhicul Falstaff. 

Coloanele templului. în care se apoteozează Maiestatea câr- 
muitoare a unei ţări, sunt mirate, dela temelie, de idei contrare 
solidităţii lor și structurei templului. 

E ca și cum ai alege un comunist fanatic, care vrea dărâmarea 
principiului monarhic, vrea dărâmarea religiei și a familiei, și i-ai 
încredința formarea sufletească a unui principe de coroană în o 
monarhie constituțională, făcând din el ur instrument puternic de 
subminare, pe toate căile; a bazelor arhitectonice ale statului ce 
va fi chemat să cârmuiască. 

Regele Enric IV prevedea, îngrijorat, cataclismul ce va urma 
după dânsul, când fiul său, în care toţi vedeau un destrăbălat, va 
deveni regele Argliei. 

„Imi sângerează inima când îmi închipui zilele de rătăcire și 
de corupţie ce veţi vedea, când eu voiu dormi între străbunii mei, 
căci atunci când desfrâul încăpățânat nu va mai găsi stavilă, când 
mânia și violenţa vor fi sfătuitoarele lui, când gusturile lui de ri- 
sipă vor găsi mijloacele de a fi satisfăcute, o, cu ce aripi îl vor 
duce patimele către primejdia amenințătoare și către căderea ni- 
micitoare”. 

lar la încercările lui Warwik de a-l face să nădăjduiască în 
o schimbare a Prințului, răspunde sentenţios: „Când și-a depus 
vreodată albina sucul mierii în stârvul unei mortăciuri |!" 


4 


Două perspective. Două așteptări. Cum va fi Enric V? Așa 
cum îl vede Sir Vernon sau așa cum îl vede tatăl său Enric IV, 
impreună cu mai toată lumea ? 

Probele vieţii vor hotărî. O primă piatră de încercare a fost: 
aclul eroic al mergerii la răsboi și al vitejiilor lui pline de primejdii. 

Altele vor urma, inevitabil. 

Vrem să vedem ce va face el când va ajunge rege? Ce va 
face liota tovarășilor de chefuri ? Când nu va mai fi autoritatea se- 
veră a sfaturilor tatălui său, cine îl va opri, dacă îi va lipsi frâul 
dinăuntru al demnităţii personale și al datoriilor regale ? 

Putem să întoarcem paginile dramei mai repede decât Sir 
Vernon zilele vieţii, şi să aflăm imediat punctul de întorsătură al 
destinului. 

Enric IV moare. Pririţul Enric devine rege — Enric V. 

O primă scenă din palat ne înfățișează îngrijorările celor de 
sus dela Curte, Ce va face noul rege ? Cum se va purta cu ei? Pe 
cine va ţine, pe cine va îndepărta ? Sunt de faţă, între alţii, fraţii 
lui proprii, Prinţul lor, Prinţul Humphroy, Clerence, precum și Lor- 
dul Marele Judecător. 

Prinţul Ion spune Lordului Mare Judecător: 

— „Deși nimeni nu este sigur de favoarea ce va putea găsi 
la noul rege, speranţele voastre în special sunt foarte mici”. 

lacă un frate al lui Enric V, care își dă o părere despre felul 
cum va judeca și se va purta tânărul rege. 

Și tot în felul acesta crede și un alt nobil dela Curte, Contele 
de Warwik. 

Warwik (către Marele Jude): In adevăr, tânărul rege nu vă 
iubește. 

Marele Jude: Știu că nu mă iubește. 

Dece oare ? Ce se întâmplase între Prinţul Enric și Marele Ju- 
decător ? Ceva foarte grav. Lordul Jude arestase pe Prinţul de 
Galles, găsit vinovat că luase parte la lovitura de drumul mare a 
bandei de pungași, condusă de Falstaff. Și Prințul Moștenitor păl- 
muise, pentru asta, în plină ședință de justiţie, pe Lordul Mare Ju- 
decător. 

Cum va fi prima întâlnire a Marelui Judecător cu fostul Prinţ 
Enric, acum când cel arestat de dânsul e Regele Enric V? Și ce 
va trebui să facă spre a-și răscumpăra disgraţia sigură ? 

Aci se vede perspectiva cea mai neagră, sub care se proec- 
tează, chiar în mintea fraților săi, venirea la tron a noului rege. 
Clarence arată Marelui Judecător ce-i rămâne de făcut, ca să-și ca- 
pete graţia regelui, 

— Va trebui acum să vorbeşti respectuos lui Sir John Fal- 
staff, ceeace e contrar obiceiurilor de demnitate ale condiţiei d-tale. 

— Bunii mei Prinţi, răspuride Marele Judecător, ceea ce am 

făcut, am făcut după cerința onoarei și condus de regula nepărti- 
nitoare a conștiinței mele, și nu mă veţi vedea niciodată cerșind o 
iertare rușinoasă și nesigură. 

Va să zică părerea și așteptarea celor maj de sus ai Curţii re- 
gale indică pe fostul tovarăș de chefuri și de ticăloșii, al fostului 
Prinţ Enric, pe Falstaff, ca stăpân al situaţiei, ca marele regisor al 
noului regim, ca șef a-tot-puternic al camarilei regale. 


Evident, asta este și convingerea adâncă a șleahtei lui Fal- 
staff, începând cu monstrul odios din capul ei. 

Ascultaţi-i cum pun lumea la cale, când le-a venit, în toiul 
chiolhanului din grădina unui tovarăș, știrea morţii lui Enric IV 
și a suirii pe tron a lui Enric V: 

— Dulcele meu cavaler, îi striga lui Falstaff, unul din derbe- 
deii cetei de beţivi, Pistol, care aduce știrea, tu ești acum unul din 
personagiile cele- mai considerabile ale regatului... Blândul tău mie- 
lușel este acum Rege. 

Și Falstaff, cerând să-i pregătească repede calul, ca să alerge, 
în goană mare, la palat, hotărșşte: 

— Maestre Robert Shallow, alege-ţi slujba care-ţi place în re- 
gat: va fi a ta. Pistol, îți voiu da un cumul de sarcini și demnități... 
Repede calul.. Tânărul Rege oftează de dorul meu... Sunt intenden- 
tul noroacelor... Legile Angliei sunt la ordinele mele”. 


Asta ar fi, desigur, concluzia logică a desfășurării evenimen- 
telor, dacă, în adâncul cauzalităţii lor, ar domni detracarea morală 
a stăpânitorului. Vedeţi cum, în mod firesc, nucleul camarilei s'a 
şi înjghebat, întunecând, cu roiul dorințelor ei r:egre de patimi, 
coroana unei țări, ce se va pune, poate s'a și pus, pe capul unui 
camarad de viţii. 

Când Prinţul Enric și-a pus coroana pe cap și a devenit Enric 
V, momentul istoric își punea fatal întrebarea: Va fi Enric regele 
lui Falstaif, or regele poporului englez ? 

Răspunsul îl dau faptele. 

Noul rege apare, deci, în apartamentul palatului unde sunt 
adunaţi mai marii Curţii regale, cei trei prinți, fraţii lui, Contele 
de Warwik și Lordul Mare Jude. 

Ce va spune el, în special acestuia din urmă ? Ce se va în- 
tâmpla ? 

Regele Enric_ V (intrând): Mă priviţi toţi întrun mod ciudat, 
şi D-ta (către Marele Jude) mai mult decât toți ceilalți. Eşti sigur, 
îmi închipuesc, că nu te iubesc. 

Marele Jude: Aceea de care sunt sigur e că, dacă voiu fi ju- 
decat cu dreptate, Maiestatea Voastră nu are niciun temeiu just să 
mă urască. 

Regele Enirc V: Nu ! Cum s'ar putea ca un Prinţ, purtător de 
așa mari speranţe, să uite înjosirile enorme ce D-ta l-ai făcut să 
îndure ? Cum ! Să mustri, să cerţi, să trimiţi brutal la închisoare 

pe moștenitorul imediat al tronului Angliei ? E asta o ofensă ușoară? 
Se poate cufunda asta în Lethe și uita ? 

Marele Jude: Reprezentam atunci persoana tatălui vostru, eram 
imaginea puterii lui; și, pe când eram ocupat a da justiției pe când 
îndeplineam slujba mea către societate, i-a plăcut Alteţei Voastre 
să uite de datoria mea, de maiestatea și de puterea legii și a jus- 
tiției, de imaginea regelui pe care îl reprezentam, și m-aţi lovit 
chiar pe scaunul meu de judecător... 

Il pune, să-și închipuiască acum, când e rege, că ar avea un 
fiu care ar face ce a făcut el când era prinț moștenitor și că Marele 
Judecător ar trece peste faptele prințului cu îngăduinţă și tăcere. 

Regele Enric V: — Ai dreptate Jude... Continuă a purta mai 
departe balanţa și spada... Și te roga te servi de ele cu acelaș curaj 
energic, just și imparțial pe care l-ai arătat în contra mea... lacă 
mâna mea. Vei fi ca un părinte pentru tinerețea mea; glasul meu 
se va rosti după sfaturile d-tale, și voiu ști să-mi plec cu smerenie 
voința după îrdreptările d-tale înțelepte și încercate. 


Măreaţă scenă de înălțare morală ! Mișcătoare închinare a 
trufiei personale, a tiraniei egoismului în faţa superiorității impe- 
rioase a dreptului și a legii. Cei cari se cred fericiţi pentrucă trăesc 
iluzia oarbelor instincte, și se cred deştepţi pentru că pot înșela 
marele comandamente ale vieţii publice, nici nu bănuesc marea fe- 
ricire dată naturei omenești. în clipa înfrângerii personalismului im- 
pulsiv, în clipa ridicării sufletului la deliciul mistic al vieţii trăite 
în armonia legilor eterne ce cârmuesc lumea morală ! A 

Nici nu bănuesc extazul divin ce făcea pe Regele puternic să 
insiste în declaraţiile adâncei lui prefaceri sufletești. 

— „Şi acum, voi toţi, credeţi-mă, vă conjur: tatăl meu s'a co- 
boriît în mormânt odată cu toate nebuniile mele, și tot ce eram eu, 
până acum sa închis în mormârtul lui; iar în schimb supravie- 
țuește în mine spiritul lui serios, cu care sunt hotărît să surprind 
așteptarea lumii, să desmint profeţiile și să distrug reaua opinie 
care m'a judecat după aparențe”. : 

Mai vreţi încă o dovadă a sincerităţii lui ? lată încă una, ul- 
tima, cea definitivă. 

Priviţi-l în faţa cetei lui Falstatf, care s'a așezat în drumul 
trecerii convoiului dela încoronare, ca să-i facă surpriză tânărului 
rege doritor să-l vază, să-l cheme, să-l facă sfetnicul, consilierul lui 
intim. Tovarăși de petrecere eri, tovarăși de stăpânire azi, cu nă- 
dejdea secretă a altor crailâcuri și chiulhanuri, în stil superior... 
regal. 


Viitorul mare distribuitor al slujbelor și afacerilor publice, un 
adevărat vice:rege de fapt al Angliei și-a și început, așteptând con- 
voiul, funcţia. 

Falstatt: Stai pe lângă mine, maiestre Robert Shalow, o să te 
fac să obţii favoarea regelui: o să-i fac cu ochiul când o trece, și 

să observi bine mina ce-mi va arăta... Vino mai încoace Pistol; stai 
la spatele meu ! 

Ce-i pare rău lichelei, este numai că n'a avut timp să se îm- 
brace cu livrea nouă. E în haina de drum. Nu face nimic. 

„Asta o să arate că am alergat călare zi și noapte, fără să 
mă gândesc la altceva decât să-l văz pe el, fără să am nici măcar 
timpul de a-mi schimba cămașa"... 

Ce bucurie o să-i facă asta lui Hal, cum îi zicea familiar Fal- 
staff Prințului Enric, 

lacă-l apare Enric V, cu suita din care face parte Marele Jude. 

Falstaff strigă, cât îl iea gura : 

— „Dumnezeu să te apere, rege Hal... Regalul meu Hal... 

Nici un semn. Incă odată, mai tare: 

— „Dumnezeu să te ţină, dulcele meu copil! 

Atunci Enric V se întoarce către Marele Jude: 

— „Milord,. vorbește-i individului aceluia încrezut... 

Dar Falstaf nu vrea să asculte ce-i spune Marele Jude. 

— „Regele meu ! Jupiterul meu ! Ţie îţi vorbesc, sufletul meu! 

Atunci noul, tânărul Rege Enric V, îi spune bătrânului cara- 
ghios, inconștieritului bufon, incorigibilului reprezentant al desfrâu- 
lui, nu vorbele pe cari le aștepta acesta dela dânsul, ci acelea pe 
cari le aștepta morala imanentă a situaţiei publice: 

— „Nu te cunosc, bătrâne. Du-te de te roagă. Ce rău șade pă- 
rul alb unui bufon și unui farsor! Să nu-ţi închipui că mai sunt 
persoana ce eram. Dumnezeu știe și lumea va vedea că mam le- 
pădat de prima mea fiinţă, și tot așa mă lepăd și de aceia cari 
mi-au fost tovarăși. Te gonesc, sub pedeapsă de moarte, la zece 
mile depărtare de persoana noastră, după cum am făcut și cu cei- 
lalți rău-sfătuitori ai mei. Vă voiu pune la dispoziție mijloace de 
traiu, ca nu cumva lipsa lor să vă împingă la rele. Și când vom afla 
că v-aţi îndreptat, vă vom acorda înaintări în proporţie cu capa- 
citatea și cu meritul vostru”. 

Apoi, adresându-se Marelui Jude: 

—- „Vă însărcinez, Milord, cu aducerea la îndeplinire a hotări- 
rilor mele. Să mergem”. 

Și Enric. V,.cu. suita, pleacă. 

Și:între'rege și ceata -murdară-a candidaţilor la camarilă cade 
o imensă cortină de 'fier, grea cât destinul unui i popor, impenetra- 
bilă pentru totdeauna. 

Cum e posibilă această metamorfoză ? Cum se explică ? 

La formarea sufletului omenesc lucrează două forțe, nu una 
sir.gură.. Forța mediului, firește; dar și aceea a factorului dinnăun- 
tru, a conştituţiei și pornirilor sufletești înnăscute. 

Când aceste două-forţe lucrează concordant, opera lor. comună 
are o putere de neclintit, 

Când, sunt în desacord, rezultanta luptei lor merge în direcția 
factorului celui mai tare, oscilând poate uneori, când într'o parte, 

când în alta, după fluxul și refluxul energiilor în conflict; dar ră- 
mânâr:d în definitiv biruitoare una din ele. 

Sunt cazuri când influenţele exterioare par covârșitoare. 

Și deodată elasticitatea impulsiilor interne primordiale svârle 
în lături apăsarea cauzalităţii externe. Și felul adânc al omului iese 
la iveală, în bine sau în rău. 

Acesta a fost cazul Prințului Enric. Fondul lui bun, cu resor- 
turi puternice, neînfrânte de înrâuririle mediului, a izbucnit impe- 
tuos din profunzimile structurii lui morale și și-a proectat impo- 
zant în afară atitudinea unei firi superioare neșovăitoare. 

Explicaţia aceasta ne-o sugerează însuși Shakespeare, care l-a 
creat pe Enric V în dramă, după Dumnezeu în istorie. 

Incă dela începutul primului act, Shakespeare ține parcă să 
prevină spectatorii că în sufletul Prințului Enric este un fond bun, 
sănătos, normal, și că cele ce se vor vedea, în decursul dramei, 
ca manifestări urâte ale lui, nu exprimă caracterul adevărat al per- 
sonalității lui, sunt trecătoare. 

Aceasta se formulează în unul din acele monoloage în cari 
marele poet nu face să se exprime numai anumite gânduri și in- 
tenţii de ocazie ale personajelor, ci uneori, ca în cazul de față, ceva 
mai mult, ceva mai adânc, ceva de dincolo de linia pragului con- 
științei, ceva din natura insondabilă a inconştientului. E o licărire 
de proector, o tresărire de lumină aruncată în întunecimile profunde 
ale ființei umane, unde se elaborează forţele directive ale desti- 
nului, în structura înnăscută, încă necunoscută, a ființei. 

„Vă cunosc eu acum pe toţi, spune Prinţul Enric, când rămâne 

singur după plecarea din camera lui, — în frunte cu Falstaff, capul 
tuturor răutăților —, a derbedeilor cu cari pusese la cale chiar o 
lovitură tâlhărească la drumul mare. Vă cunosc pe toți, și vreau 
câtva timp să protejez capriciile desirânate ale trândăviei voastre". 
„Când voiu părăsi această purtare destrăbălată'”, adăogă el, com- 
parându-se cu strălucirea unui diamant pe un fond întunecos, 
schimbarea va îi cu atât mai impresionantă, cu cât va fi mai neaș- 
teptată”. . : 
Vorbește aci mai mult instinctul inexprimabil din fundul ne- 
pătruns și neschimbător al inconștientului, decât chibzuiala delibe- 
rată a momentului trecător, în curgerea neîntreruptă a conștiinței 
de toate zilele. Y 

Acel imperativ hotăritor al personalității morale permanente 
înnăscute a biruit în contra influențelor mediului înconjurător, 
când s'a declarat și s'a pronunţat isbitoarea metamorfoză sufletească 
a Prințului moștenitor, devenit Rege. 

Ce-ar îi fost, dacă pornirile înnăscute ale Prințului Enric ar 
fi fost de acord și ar fi mers paralel cu perversele sugestii ale me- 
diului decăzut ? Ar fi fost realizarea spectacolului dezastros, ce 
sârgera inima Regelui Enric IV, .când și-l închipuia. 

Marele Judecător, a cărui conduită dictată de Lege, îl jignise 
pe Prinţ, ar fi fost înlăturat, cu sfaturile lui cu tot, aruncat în dis- 

graţie, poate in închisoare, sau cel puţin deportat la cine știe câţi 
kilometri de reședință, în surghiun pe vieaţă. Camarila lui Falstaff 
s'ar fi instalat la putere, cu toate măririle promise de Falstaff cetei 
lui. Cel puţiri deocamdată; căci nimic nu poate prejudeca stator- 
nicia regelui și permanenţa în camarilă a celor ce o compun. Sta- 
tornică nu rămâne decât instituția camarilei și porunca nestăpânită 
a instinctelor regelui de a fi satisfăcute. Și cum, deși imutabile în 
esenţa lor, ele pot varia în modalitatea cerințelor momentane, cei 
cari pot sluji. actual de mijlocitori și realizatori a patimilor stăpâ- 
nului puternic, se pot schimba, după împrejurări. Azi o camarilă, 
mâine alta, fiecare durabilă atât cât satisface setea nesăţțioasă și 
formele caprițioase ale patimei. Şi recrutate când dintr'un strat so- 
cial, când din altul. Suflete de slugi. se găsesc în toate categoriile 
vieții publice. 

Dar interesele vieții de stat ? 

Ce interese ? Ce veiaţă de Stat ? Ce Stat? Vorbe sau simple 
mijloace pentru interesele vieţii personale ale regelui. 

Coroana, pe care Prințul Enric o lua cu atât respect și evlavie 
depe patul tatălui său, va fi ori respinsă cu dispreț, ori răpită cu 
rapacitate prădalnică dcpe capul altuia, nu spre a o slăvi, ci spre 
a o înjosi. 

Jurământul pe „Lege'” ? Numai ca să-și bată joc de jurământ 
și de lege. Ce e „onoarea“ ? O vorbă goală, simplu aer, l-a învățat 
Falstaftf. lar „Legea” ? O hârcă ridiculă, chiar de ar fi „Legea Le- 
gilor”', cum i-a spus tot Falstaff. 

Dacă va veni în contact — și va veni, ca rege — cu temeliile 
societăților normale, cu familia, cu religia, cu structura și aspira- 
ţiile poporului, va veni ca să-și râză de ele. Familie, dacă vreţi, va 
întemeia, și încă nu una, mai multe, pe râr:d sau deodată. De bise- 
rică se va apropia, casă spurce sfintele ei daruri și odăjdii, cu 
gândul lui de elev al lui Falstaff și cu fățărnicia unui ateu deghizat 
în preot. Va lua în deșert numele poporului, ca să-și vâre pânăn 
coate mâinil& în “comorile, lui,. pentru satisfacerea tuturor poftelor 
nelimitate, așa cum prevăzuse,;tatăl său Enric IV, chiar dacă ar 
scufunda totul în mizerie și rușine. 

Căci, încă odată: Ce e „onoarea” ? O vorbă. Ce e „Legea ? 
O babă caraghioasă... Cine se închină la ele ? Niște proști și niște 
lași ! Omul deștept și curajos încalecă pe ele, ca pe niște cai de 
lemn, făcuţi pentru jucăria copilior. 

Ce noroc pentru Anglia că toate aceste orori au fost înlătu- 
rate; că au triumfat, în firea lui Enric V, puterile geniului său bun, 
înăscute în structura lui instinctuală. 

Toată prveliștea vieţii publice de stat a țării sa luminat și 
apoteozat, deodată, cu metamorfoza Prințului Enric, realizată ca 
prin minune, în clipa urcării lui pe tron. 

In această răsturnare radicală a valorilor morale și directive- 
lor subiective, Shakespeare parcă a vrut să prezinte intuiţiei un 
caz opus celui arătat în drama lui Richard III, — ca să mărginim 

comparaţia numai la cele două mari drame, reprezeritate pe scena 
Teatrului Naţional din București, acum câţiva ani în urmă. 

In Richard III avem natura diabolică, adânc, iremediabil per- 
versă, a unui criminal născut, al cărui suflet nu-și putea găsi mul- 
țumirea, decât în distrugerea fericirii și a vieţii altora. Manifes- 
tările lui ocazionale de amabilitate, de bunătate, de generozitate, 
cuvintele lui bune, promsiunile lui, jurămintele lui, lacrămile lui 
desperate de legământ și devoțiune, nu erau decât cursele unei fă- 
țărnicii, care își întindea firele otrăvite de paianjen monstruos, spre 
a prinde în ele victimele naive și încrezătoare, ce-i cădeau în cale 
sau pe cari le urmăria cu perseverenţă. 

Sub vălul artificial al conveniențelor externe, clocotia isvorul 
permanent al stricăciunii morale, care isbucnea şi infecta mediul. 

La Enric al V-lea, din potrivă, vălul artificial de corupție sub 
care trăia în mediu, ca sub un costum îrșelător de bal mascat, a 
fost rupt și svârlit în bucăţi de isbucnirea conștientă a bunei lui 
naturi ascunse, care, ieșind la iveală, ca o renaștere și înălțare, a 
proectat asupra mediului lumina aspirațiilor ei ideale. 

Acesta este faptul, o minune care își găsește în.ea însăși o 
explicaţie suficientă. O natură bună, înnăscută, care inviază din 
adâncimi insondabile și se ridică: poruncitoare, asvârlind în lături, 
ca o piatră de mormânt, natura rea, adventivă, parazitară. 

O nouă mărturie a sincerităţii desăvârşite, a superioarei lui 
valori autentice de cârmuitor ne vine din precizarea „specificului” 
înscris în fondul bun înnăscut al naturei Prințului Enric. 

El era predestinat a fi Rege. / 

Predestinat a fi rege nu este numaidecât acela care ajunge pe 
tron, prin dreptul de succesiune, ori pentrucă se coboară din regi. 
Nu. Pe un tron regal poate să se urce, după toate drepturile exte- 
rioare, şi un om care se arată, apoi, că era mai potrivit pentru 
altă îndeletnicire socială. Nu locul ocupat indică menirea natu- 
rală, ci destoinicia, pasiunea, dragostea meseriei, cultul închinat 
scopului ei. 

Menirea 'profesională de rege, ca și orice altă meserie socială, 
e opera fatală a unui destin, nu un aranjament al. omului și al le- 
gilor lui. 4 £ 

Destinul te atrage cu farmecul mistuitor care adesea distruge. 
In jocul destinului ești instrument care se sfarmă în cântecul unei 
armonii supia-individuale. Iţi ridici şi îţi porţi pe umeri crucea pe 
care te vei înălța la culmile răstignirii pentru un plan al vieţii uni- 
versale, cosmice. Și, în astă pironire pe înălțimea idealului, îţi gă- 
sești singura fericire a existenţei tale trecătoare, 


Priviţi-l pe Prinţul Enric, în intimitatea cugetului, lângă patul 
unde zace regele, tatăl său, pe care-l crede mort. E singur. Nu pa- 
radează. Nu joacă un rol convenţional pentru spectatori. 

i Cum îi se înfățișează lui Coroana regală, ce va trebui s'o 
poarte ? Dela început, ca o sfântă coroană de spini. 

„Dece oare coroana, această tovarășe atât de tulburătoare, se 
află aci sub căpătâiul lui ? 

„O, strălucită tortură: Ingrijorare vrăjită... 

: „O, Maiestate ! când te așezi pe ființa care te poartă. ea te 
simte cum simţi o armură bogată, purtată în arșița zilei: te arde 
și te apără, tot odată'. 

Este întocmai ideia ce-şi făcuse de „Coroană” tatăl său Enric 
al IV-lea. 

Când l-a crezut pe Prinţul moștenitor grăbit să-i ia locul, după 
el, la tron, îi zice: 

„O, copile. Tu cauţi mărirea care te va sdrobi”. 

Și atur:ci Prinţul, în genunchi, îi mărturisește sincer gându- 
rile ce l-au frământat, când a văzut Coroana la căpătâiul patului 
pe care-l credea culcat în somnul de veci. 

— l-am vorbit Coroanei, ca și cum ar fi fost înzestrată cu 
simţire, și am mustrat-o. „Grijile ce dai, au ruinat vieaţa tatălui 
meu; tu care ești aurul cel mai nobil, ești aurul cel mai rău... Tu 
care ești cea mai frumoasă, cea mai slăvită, cea mai renumită, ai 
devorat pe cel ce te poartă”. 

„Cu astfel de învinuiri, Suveranul meu leal, am luat-o și mi-am 
pus-o pe cap, adresându-mă ei ca urui dușman care, sub ochii mei, 
a asasinat pe tatăl meu. Dar dacă mi-a otrăvit ea vreodată sufletul 
cu vreo mișcare de bucurie, dacă mi-a smintit ea vreodată gân- 
direa cu vre-o adiere de orgoliu, dacă cea mai mică ideie de rebe- 
liune sau de vanitate m'a împins, cât de puţin, să-i adresez puterei 
ei vre-un surâs de dorință, să mi-o ridice Dumnezeu pentru tot- 
deauna depe capul meu, și să mă facă deopotrivă cu cel mai jos 
vasal, care nu îrgenunchiază înaintea ei decât cu respect şi cu 
spaimă”. 

Cu sentimentul de respect și teamă, cu acel fior de religio- 
zitate, cu care creștinul credincios s'apropie de sfânta grijanie, așa 
stă sufletul Prințului Enric în faţa Coroanei regale. 

Se teme de ea. Știe chinurile ce-i va aduce. Dar nu fuge de ea. 
Nu fuge, fiindcă are către ea o chemare divină. E ceva în el care 
poruncește să-și plece fruntea înaintea acelei Coroane, căci un 
destin înalt vine să i-o așeze pe cap. 

O, dacă din fundul firii lui inconștierite, o altă chemare, nu 
cea regală, de jertfe, i-ar if șoptit să nu-și îngroape tinereţea, zu 
avântul ei vibrător de vieaţă, bogată în plăceri de tot felul, să nu 
şi-o îngroape în pușcăria călugărească a datoriei. pentru iluzia 
unei gloriole trecătoare, ca toate pe pămârt, altul ar fi fost gestul 
lui. Ar fi fugit de coroană. Descurce-se sau încurce-se cu ea cine 
o vrea, cum o putea. Nu-l interesează. Nu-l priveşte. El rămâne 
cu raiul luj pământesc cunoscut. Și sar fi dus în tovărășia amuzantă 
a lui Falstaff, regizorul genial, inepuizabil, al tuturor drăciilor 
cu haz. 

Şi încă asta tot ar fi fost o atitudine. la urma urmelor cinstită, 
francă, leală. Voi cu lumea voastră, eu cu a mea. 

Dar ce prăpastie de anarhie morală, dacă perversitatea firii 
lui adânci, din pornire proprie or din sfaturi diabolice ale unui Fal- 
stafi, l-ar fi făcut dela început sau mai târziu, după o răsgândire, 

să pună stăpânire pe Coroana regală, ca pe un mijloc nepreţuit 
în serviciul vițiului, al destrăbălării lui detracate, al anarhiei morale 
și sociale ! 

Ar fi fost tocmai de ce se temea regele Enric IV, când credea 
pe fiul său Enric un stricat nelecuibil, cum se arătase până atunci, 
şi prevedea, îngrozit, ce are să fie în Anglia când succesorul său, 
Enric V s'o sui pe tron. 

„Acum a sosit momentul să fie batjocorită legalitatea. Enric 
V e încoronat ! Sus, vanitate ! Jos demnitate regală ! Afară de aici 
voi toţi, înţelepţi consilieri ! Veniţi din toate ținuturile țării, să vă 
adunaţi la curtea Angliei, voi paiaţe ale libertinajului ! Ţări ve- 
cine, iacă ceasul să vă scăpaţi de murdăriile ce vă supără. Aveţi 
voi vre-o spurcăciune de nerușinat blestemat care înjură, bea, își 
petrece nopţile în orgii, fură, asasinează, și cunoaște arta de a să- 
vârși crimele cele mai vechi într'un mod cu totul nou ? Fiţi feri- 
cite; veţi scăpa de ticăloșiile lui. Englitera va auri îndoit, întreita 
lui infamie. Englitera ii va da slujbe, onoruri, putere, căci Enric V 
va rupe desfrâului botnița constrângerii, și orice câine turbat își 
va putea înfige colții în carnea oricărui nevinovat. O, bietul meu 
Regat, bolnav de loviturile răsboiului civil ! Tu, pe care toată vi- 
gilența mea n'a putut să te smulgă din ghiarele desordinii, ce vei 
face tu acum, când desordinea însăși va îi însărcinată să te pă- 
zească ? O, tu vei deveni un deșert sălbatec, populat de lupi, vechii 
tăi locuitori !' 

Dar n'a fost așa, fiindcă în fundul fiinţei prnțului Enric V nu 
stăpânea stricăciunea bolnăvicioasă a desechilibrului, a vițiului, ci 
poruncea vocația pulernică a unui destin de Rege. Ordinului fără 
replică al fatalității se supunea el, fără șovăire, când, cu lăcomia 
unui gest aproape violent de hipnotizat, își punea pe cap coroana 
regală încărcată de toate greutăţile aspre ale unui martiriu. 

mlacă-o aci, așezată pe capul meu, acea Coroană, pe care 
Dumnezeu s'o apere. Și de aci n'o vor putea să mi-o smulgă toate 
puterile lumii concentrate în brațul unui uriaș... 

E sentința unui destin care se pronunţă; este glasul unei vo- 
caţii care vorbește. 


Un rege de vocație, nu un aventurier și parvenit al Tronului, 
e un educator al poporului. Nu speculează defectele supușilor, ca 
să tragă foloase din ele. Le reprimă, ca să îndrepte, nu le încura- 
jează, făcând apel la ele, întreţinându-le, ca să profite. Evocă, dim- 
potrivă, din natura omenească, pornirile bune, simţul demnităţii, 
respectul adevărului, cultul Dreptăţii, ca să domnească în glorie. 

Așa cum a procedat Prinţul Enric, devenit rege, cu ticălosul 
Falstaff, cu duhul nerușinării, al lichelismului lingușitor și târâtor, 
personificat în Falstaff ? 

Cum a depărtat Hristos duhul ispititor al Satanei. 

„Te gonesc, sub pedească de moarte, la zece mile depărtare 
de persoana mea!" 

Cu perspectiva unei răsplăţi pentru îndreptarea lui : 

„Şi când voi afla că te-ai îndreptat, îţi voi acorda înaintări 
în proporițe cu meritul tău”. 

Și cum a procedat faţă de omul care întrupa în el spiritul 
ordinii, al dreptăţii, al demnităţii. al legii, chiar când căile acestora 
ar fi putut înfrunta unele dorințe de dominație ale unui suveran 
capricios și tiranic ? 

„lacă mâna mea. Vei fi ca un părinte pentru tinerețea mea. 
Voi ști să-mi plec cu smerenie voirița după îndreptările D-tale, în- 
țelepte și încercate”. 

Ce operă divină de educator al poporului ! Biciuitor al viţiu- 
lui, stimulator al virtuţii ! 

Un rege 'de vocaţie, e un delegat al Providenței pe pămân!. 


De aci înainte, iată-l pe Prinţul de Coroană, devenit Rege, 
călcând cu pas sigur în calea menirii lui. Orice vorbă, orice faptă 
e în armonie desăvârșită cu ținta vieţii noui ce i-a croit-o Provi- 
denţa, încă din prima clipă a zămislirii lui. Noua lui vieaţă este 
nouă prin arătarea ei în ochii oamenilor; în realitate, ea este cea 
veche, mai veche decât vieaţa risipită în atmosfera criminală a lui 
Falstaff, veche prin acea primordială structură morală înnăscută, 
care cerea poruncitor să iasă la iveală, să se realizeze. 

Și s'a realizat. 


1. Găvănescul 
Maiu, 1938. 








Biroul tău ce-o viaţă'ntreagă 

De cărţi, hârtii era'ncărcat, 

Când te-ai sculat în mare grabă, 
Cui l-ai lăsat, cui l-ai lăsat? 


'Te-ai ridicat în clipă-atuncea; 
Ultimii paşi cum te zoreau!... 
Se îngâna ziua cu noaptea, 

Und'te duceau, und'te duceau? 


Păreai cuprins de nepăsare 
Lăsându-ţi cărţi şi-ai tăi copii... 
Ce-a fost în inima ta dragă, 

Tu poţi să știi, tu poţi să știi.... 


Plecai spre zări mult mai mai senine, 
Pe care poate le doreai. 

Când părăseai pe veci o lume, 

De ce tăceai; de ce tăceai? 


27 Noemvrie 1940. 


DO B ăi e Did N O Be ME VITRA 


O, cum te văd, întins şi rece! 

E-adevărat, tot a'ncetat?... 

Mă prind durerea ce nu trece 
Și-un plâns prelung, neîncetat; 


Adânc şi greu el o să fie. 

Nu-mi pot da: seamă, s'a sfârşit? 
Te duci de “azi în veşnicie 

Fără să, ştim: te-au chinuit? 


De-au întărit a lor păcate, 


Cum erai bun, tu i-ai iertat. 
Văd că ai trei degete-adunate 


Florica D. Chirescu 

SCULPTORUL FRIEDERICH STORCK 


Sâmbătă în 26 Decemvrie 1942, deci a doua zi de Nașterea 
Domnului s'a săvârșit întru Domnul Friederich Storck, una dintre 
cele.,.mai reprezentative figuri din viața noastră plastică, părintele 
unei întregi generaţii de sculptori. români. , 

Cu un an în urmă sculptorul Jalea scria, cu multă autoritate 
și competinţă, în revista noastră, câteva aprecieri asupra maestru- 
lui Storck, care fără îndoială exprimau sentimentul general, sub- 
liniind integritatea, ' caracterul, bunătatea și întreaga sa atitudine 
nobilă față de viaţa dela începutul carierii lui artistice până la cea 
din urmă și. vecinică despărţire. 

„În adevăr”! — spune sculptorul Jalea, cu prilejul aniversării 
a 70-a dela naștere a lui Storck — „n'a existat artist și coleg mai 
prețuit de către ceilalţi colegi ai săi, nici profesor mai iubit de 
elevii săi și nici prieten mai încercat și mai respectăt ca maestrul 
Storck, în această mică lume a artelor și care este a noastră, în 
această ţară. lată pentru ce locul pe care-l ocupă d-sa între noi, 
este un loc bine definit și bine conturat. Artist de valoare, profesor 
minunat, om drept și loial, coleg fidel și devotat prieten întru artă, 
d-sa a fost și rămâne între noi un cavaler, ținând o cumpănă a 
dreptăţii și ur: arbitru în toate împrejurările, întotdeauna cerut de 
toți și de toţi acceptat. In această zi de sărbătorire se cade să arun- 
căm o scurtă privire asupra artistului și asupra omului, care și-a 
construit o operă de artă și prin artă și-a întregit o personalitate 
dintre cele mai minunate... 

Acum, când acest desăvârșit și integru artist nu se mai află 
printre noi și, ținând sama de rolul ce l-a avut în vremurile care 
nu se mai pot numi de începuturi, căci este vorba de o adevărată 
epocă de desvoltare și înflorire a artelor plastice la noi, din 1900 
până azi, Friederich Storck cu toată modestia sa rămâne o glorioasă 
figură în galeria artiștilor făuritori ai acestei epoci, colaborând la 
temelia așezării și trăiniciei ei. 

Este deci firesc să ne oprim o clipă și, cercetârd omul și 
scrutându-i opera, să cunoaștem atmosfera și mediul culturii noastre 
de atunci, căreia Friederich Storck i se integrase pe deplin, din 
preţuire și din marea sa dragoste pentru Țara și Națiunea Ro- 
mânească. 

Vom nota câteva date biografice necesare observaţiilor și 
ideilor generale asupra vastei opere a acestui artist. 

Sculptorul Friederich Storck a urmat cursurile liceului Sf. 
Gheorghe și Sf. Sava, iar în anul 1893, cu diploma de absolvire 

dela Școala de Belle Arte din București, unde fusese elevul sculp- 
torului Ion Georgescu, el însuși fost elev al lui Karl Storck, pleacă 
la Muenchen cu neţărmurit dor de a pătrunde tainele artei sale, 
cutreerând muzee și lucrând în Academia de Stat cu profesorul 
Ruihmann. 

Datorită aptitudinilor sale excepționale, se distinge în curând 
şi după primul trimestru devine elev la compoziţie. Lucrarea de 
absolvire a Academiei „Aruncătorul de piatră” ca dimensiune peste 
mărime naturală, concepută cu vădit:.dinamism și executată cu 
«energică hotărire,: se bucură de un răsunățor, succes, autorul pri- 
mind în anul 1896: marea distincţie ,medalia de argint”. 

Timp de 6 ani, cât a studiat teoretic și și-a modelat practic 

""personalitatea artistică, a realizat o serie întreagă de busturi și 
statuete, cari au atras admiraţia cercurilor artistice, amatorilor și 
colegilor. Ele au fost expuse la Muenchen în expoziţiile Sezession, 
Glasspalast, Kunstverein, ca și la altele din Berlin, Karlsruhe, Viena. 


SF. LUCA . SF. IOAN 
(Detaliu la sarcofagul E. Alexandrescu, Craiova, 1907) 


Era încunjurat de colegi, al căror nume formează astăzi mân- 
dria Ţării: Ștefan Popescu, Kimon Loghi, Spaethe, 1. Strâmbulescu, 
Basarab, Băncilă, Cecilia Cuţescu ș. a. Majoritatea acestora a alcătuit 
nucleul, care a dat ființă Tinerimii Artistice, societate care există 
de 40 ani. Astfel maestrul Fr. Storck face parte integrantă încă de 
mult din mișcarea noastră artistică, zidind împreună cu ceilalţi 
edificiul de artă, care mai târziu avea să ne creeze un loc de cinste 
printre naţiunile din occident. 

Indrăgostit al naturii, plin de tinerească înflăcărare, sculptorul 
Fr. Storck face o călătorie trecând Alpii pe jos, din Bavaria, peste 
munți, prin văi, pe lângă lacuri și ghețari, timp de zece zile „într'o 
perfectă și fericită dispoziţie”.... mărturisește într'o scriere dedicată 
mamei sale, lucrare plină de spontaneitate și admiraţie către natură. 

Călătoriile devin pentru dânsul o mare pasiune și o perma- 
nentă școală: poposește prin orașele Italiei Verona, Vincenza, Ge- 
nova, Padova, Venezia, Florenza, Roma, Neapole ş. a; în fața capo- 
d'operelor talentul său capătă proporţii și dorința de a crea devine 
mai arzătoare. Sculptorul scrie în notele sale: ...„,entusiasmat și co- 

pleșit de toate frumuseţile picturale, sculpturale și arhitectonice, 
pe care le-am văzut, totul a fost o desfătare pentru mine, timpuri 
de neuitat. La Florenţa am cunoscut bine operele lui Donatello, ale 
lui Michel Angelo, ca și galeriile Uffizi și Pitti, care mi-au rămas 
zilnic hrana sufletească și prilej de a mă simţi fericit, de a mă 
identifica cu marea epocă a renașterii italiene"... Altă dată pleacă . 
la Constantinopol, Atena, Olimp, pe urma sculpturilor grecești; la 
Paris în mai multe rânduri, unde admiră pe Rodin, uriașul stăpâ- 
nitor al timpului. 

Incurajat de succese, întărit.iîn elan, se înapoiază la București, 
și-și continuă activitatea artistică, ale cărei realizări îmbogăţesc 
necontenit patrimoniul artelor românești, ilustrând în același timp 
o viaţă de om plină de conștiință, răspundere și talent, 


MARCU "MATEI 
(Detaliu la sarcofagul E. Alexandrescu, Craiova, 1907) 


Creaţia se îndreaptă spre mai multe genuri, astfel un număr 
foarte mare de busturi după natură, începând cu cel al Regelui 
Carol 1, care, mulțumit, comandă și pe cel al Principelui Carol, 
atunci în etate de 5!/> ani, apoi busturile Regelui Ferdinand, al 
Reginei Maria, fiecare acordându-i câte 5—6 ședințe. 

In urmă vin unele după altele comenzile busturilor de oameni 
politici: I. 1. C. Brătianu, 1. Ghica, Lascăr Catargiu, și foarte mulți 
alţii; Mitropolitul Şaguna, literați, compozitori, poeţi, toţi intelec- 
tuali distinși ai Țării, busturi cărora Storck știe să le dea expresi- 
vitate, psihologie și ținută. Pe lângă ele apar 5 capete de ţigănci 
redate cu exotismul lor cuceritor. Unul dintre ele întitulat „Alexan- 
drina” este o capo-d'operă, care reamintește busturi celebre din 
Renașterea italiană. Sculptorul Fr. Storck este considerat cel mai 
bun portretist, neîntrecut până acum de altul la noi. Două auto- 
portrete sunt admirate în numeroase expoziţii din străinătate, exe- 
cutate fiind în piatră de el însuși ca și toate lucrările tăiate în mar- 
moră tot de dânsul; de aceea și vibrația de viaţă, formele păstrân- 
du-și frăgezimea și modelajul intact, ca în frumosul bust al soției 
sale, d-na Cecilia Cuţescu Storck. 

Remarcabile sunt și busturile monumentale: Eminescu, Beetho- 
ven, Goethe, Schiller, comandate pentru Teatrul Naţional ; monu- 
mentul lui Eminescu așezat poetic pe fondul unui parc în Galaţi; 

Dobrescu- Argeș pe piaţa principală din Curtea de Argeș; Munteanu- 
Murgoci la Balcic şi altul în parcul Muzeului Geologic din București; 
Eliade Rădulescu din piaţa oraşului Târgoviște; doctorul Obrejă în 
în fața spitalului de boli nervoase; Legionarul Roman înalt de 5 
metri așezat, pe vremuri, la una din laturile Arcului de Triumf, opera 
arhitectului Antonescu; statuia „Adevărul” în marmură depășind 
mărimea naturală, în fațada Tribunalului; opt cariatide în palatul 


Fr. Storck : „Madonă“ 


Cantacuzino; două grupuri, în piatră, Industria și Agricultura pe 
fațada Băncii de Credit Româri; altele, două, pe fațada palatului 
administrativ din Galaţi, ca și monumentele artisiice funerare ale 
locotenentului Pleșoianu și mai cu seamă al familiei Seceleanu. 

In tendinţa dominartă cătră clasicism. fără oboseală, cu pă- 
trundere, conștiinciozitate și răbdare caracteristică marilor ariiști, 
Friederich Storck studiază mai întâiu modelul după natură, adân- 
cind pentru a-i smulge tot ce e viaţă și expresie, evidențiind ceea 

ce este caracteristic individului, pentru ca în urmă să simplifice 
până la monumental, stilizând, căutând forma definitivă în care să 
se cristalizeze trăsăturile modelului spre a atinge perfecțiunea între- 
zărită de el. 

In acest spirit sunt concepute statuetele, majoritatea în bronz, 
ca „Adolescența"”, în care respiră odihnă senină și mișcare a lene, 
care stimulează gândurile și îndeamnă spre visare, ca și în opera 
„Abundenţa”, creaţia favorită a artistului, pentrucă aici a stabilit o 
soliditate, o forță, care să: caracterizeze ideea de plenitudine, de 
abundență, — deci însuși: principiul vieţii. Concepută într'o armo- 
nioasă "proporție, dând ființă unui frumos nud de femee, artistul 


Fr. Storck : „Spre infinit“ 


execută formele după natură în vederea unor linii mari și concen- 
trate pentru a ajunge la desăvârșită expresivitate a statuei, prin 
trăsăturile clasice ale capului, prin frumuseţe, severitate și caracter 
ale întregului. . 

Membru fondator al Societăţii Numismatice, Fr. Storck a lu- 
crat şi numeroase plachete și medalii, cu aceleași înalte preocupări 
ale artei. 

Perfecţiunea formei și expresia lăuntrică — iată caracteristica 
realişărilor acestui creator. Grupul celor 4 Evangheliști dela mau- 
soleul Gheorghieff își impune măreţia prin simplitatea sculpturii, 
în stil bizantin. Aci s'au întâlnit artele surori: arhitectura, mausoleul: 
opera lui 1. Mincu — și sculptura: capo-d'opera maestrului Fr. 
Storck, 

In plina sa maturitate, artistul a participat totdeauna cu lu- 
crări de ale sale la expoziţii internaţionale, fiind remarcat, elogiat, 

distins. La Barcelona i s'a conferit medalia de aur, în scrierile ita- 
lienești, cari vorbesc de „„bienalele din Venezia''—Friederich Storck 
este un nume cunoscut. 

De sigur că aceste timide rânduri nu împlinesc golul unei 
prezintări de amploare, pe care strălucitul reprezintat al plas- 
ticei românești o merită. Ci numai slujitorul unei arte surori — 
literatura —, care a avut fericirea să cunoască pe marele artist, 
ține să aducă un pios omagiu Statuei spirituale a aceluia care este 
și va rămâne în istoria sculpturii deschizător de cale și îndrumător 
al destinelor tinerii sculpturii românești: Friederich Storck. 


1. E. Torouţiu 


LUCRĂRILE SCULPTORULUI FR. STORCK 


Cap de expresie (Italian). 

Aruncător de piatră. Exp. la Glaspalast, Miinchen .1898.' Expoziţia universală, 
Paris în 1900. Medalia de argint. 

Pentaţiunea, la 1897, statuetă în bronz. Pinacoteca Statului, București, Salonul 
oficial, 1899, Nr. cat. 256. Exp. la Vien iinchen, Berlin, Hamburg 

Bustul pictorului Widmann. Exp. la Glăspalast. Minchen 1898. 

Autoportret, la 1898, gips. Col. artistului. Exp. la Glaspalast, Miinchen, 189%; 
în piatră, Salonul oficial, 1899., Nr. cat 266. 

Clownul, 1898, statuetă în bronz. Muzeul Simu, București. Nr. cal. 390. Exp. la 
Glaspalast, 1898. Salonul oficial, 1899. Nr. cat. 258, Expoziţia jubilară, 
București 1996. 

Adolescenţa, statuetă în bronz. Exp. lă Glaspalast, Miinchen, 1899. Salonul ofi- 
cial, 1926. Nr. cat. 348. 

Inocenţa, statuetă bronz. Salgnul oficial, 1899. Nr. cat. 257 

Bustul Regelui Carol I, marmură. Pentru Ministerul Instrucţiunei Publice 

Bustul Principelui Moștenitor Carol, 1900, marmură. Col. Regală. Exp. la Glas- 
palast, Miinchen. O copie în marmură, col. artistului. 

Bustul lui 1. C. Brătianu, 1900, marmură. Creditul Rural, București. 

Bustul lui Ion Ghica, 1900, marmură. Creditul Rural, București. 

Bustul lui Lascăr Catargiu, 1900, marmură. Camera Deputaţilor. 

Bustul lui Menelas Gherman (* -1899) marmură. Senat. 

Resemnarea, 1901, statuetă. 

Bustul lui Anastase Simu, 1901, maimură. Muzeul Simu, București, Nr. cat, 392. 

Moş Costache, 1902, bronz. Muzeul A. Simu, Bucureşti, Nr. cat. 391. Expoziţia 
jubilară, 1906, București. 

Bustul Florica Condus, 1902, marmură. 

Statuia Dr. Codrescu, 1903, marmură. Spitalul din Bârlad. 

Cei 4 evangheliști, 1903-1905, bronz. Capela Gheorghieff, cimitirul Bellu, București. 

Bustul „Moș Florea”, 1903, marmură. Pinacoteca Statului, Bucureşti. 

Bustul lui Spiru Haret, 1904, marmură. Camera Deputaţilor. 

Bustul compozitorului Castaldi, 1904. Pinacoteca Statului, București. Expoziţia 
internaţională, Veneţia, 1906. 

Aurora, 1904; statuetă în bronz. 

Cereștor, 1904, statuetă în bronz. 

Pocăinţa, 1904, statuetă în marmură. Muzeul A. Simu, București. Nr. cat. 393. 
Expoziţia Internaţională. Miinchen, 1905. 

Bustul lui 1. Heliade Rădulescu, 1905, marmură. Monumentul din Târgoviște. 

Opt. cariatide pentru sala de recepţie a palatului Gh. Cantacuzino, București, 1905, 
marmură, 

Gigântul, 1906, piatră de Rusciuc. Parcul Carol I, București. 

Adevărul, 1906, statue în marmură (comandată pentru fațada Palatului de Justiţie 
din București). 

Pe gânduri, 1906, statuetă în bronz. Expoziţia internaţională, Veneţia, 1906. 

Bustul mitropolitului Șaguna, 1906, bronz. Rășinari. 

Bustul pictorului Octav Băncilă. Miinchen. 

Bustul pictorului Kimon Loghi, Munchen. 

Bustul general Pastia, 1904. 

Bustul pictorului Pericle Capidan, Miinchen. 

Eva, statuetă, 1906, 

Bustul Panaiotidis. Giurgiu, 1905. 

Monumentul și bustul Stoenescu, 1906. 

Monumentul Prințului Mavrocordat la Miroslava. 

Bustul pianistului Boscoff, 1907. 

Bustul prof. Ionescu-Gion, 1907, Pitești. 

Agricultura și Industria. 1907, statui în marmură. Fațada Palatului administrativ 
din Galaţi. Reducţie în bronz, 1917. Pinacoteca Statului, București. 

Bustul lui Niculescu-Bratu, 1909, Col. Regina Maria. 

Bustul d-nei prof. Cecilia Cuţescu-Storck, 1909, marmură. Muzeul A. Simu, Bu- 
curești, Nr. cat. 394. 

Bustul Principesei Maria, 1910, marmură, Ministerul lucrărilor publice și la Mu- 
nicipiul București. 

Bustul Prof. Laurian, 1910, marmură. 

Bustul Monteoru-Buzău, 1910. 

Monumentul războiului de neatârnare, 1910. Statuia unui Dorobanţ, în bronz, 
Cislău (Buzău). 

Monumentul lui Eminescu, 1911, Galaţi. 

Bustul lui Procopie Cazotti, 1911, 

Bustul lui Burileanu, 1911, bronz. 

Agricultura și industria, 1912. Grupuri în piatră de Rusciuc. Banca de Credit 
Român, București. 

Bustul lui Constantin Boerescu, 1912, marmură. Senat. 

Bustul lui Tache Anastasiu, marmură, Academia Română. 

Bustul directorului W. Dikin, 1914. 

Bustul d-nei Maria Bragadiru, 1915. 

Bustul Regelui Ferdinand [. 1915, bronz. Ministerul de Interne. Banca de Credit 

, Român, București. 

Tristeţea, statuetă în marmură. = 

Sărutul, 1916, grup bronz. Col. Reginei Maria; marmură, col. artistului. 

Iubirea, 1917, grup marmură; bronz, col. Dr. Cantacuzino, București. 

Bustul poetului Macedonschy, 1917, bronz. Col. artistului. Salonul oficial, 1924. 
Nr. cat. 235 și 1934, Nr. cat. 333 (un exemplar la Municipiul Bucu- 
rești în bronz, pentru un monument public). 

Cinci capete de ţigănci, Nr. 2, Sanda, 1905. Nr. 4, bronz, Salonul Oficial, 1924. 
Nr. cat. 236, Nr. 5, Floarea, marmură, Salonul oficial, 1932, Nr. 
cat. 333, 

Bustul directorului Seculici, 1920. 

Legionar roman, 1921, figură decorativă pentru vechiul Arc de Triumi, București. 

Bustul lui Goethe, 1922, bronz, Teatrul Naţional, București. 

Bustul lui Schiller, 1922, bronz, Teatrul Naţional, București. 

Bustul primarului Procopie Dumitrescu, 1923. 

Bustul Gabrielei Storck, 1924, marmură, Col. artistului, Salonul oficial, 1925. Nr. 
cat. 326, 

Salomea, 1926, statuetă în bronz. Col. artistului, Salonul oficial, 1926, Nr. cat. 239. 

Bustul Prof. Minovici, 1927. 

Bustul lui Mihail Eminescu, 1929, bronz. Salonul oficial, 1929, Nr, cat. 271, 

Bustul lui Beethoven, 1930, bronz. Opera română, București. Salonul oficial, 1933, 
Nr. cat. 290. 

Bustul Prof. Gh. Munteanu-Murgoci, 1932, bronz. Liceul Balcic și grădina Mu- 
zeului Geologic. București. Salonul oficial, 1932. Nr. cat. 331. 

Bustul lui Dobrescu-Argeș, 1933, piața principală din Curtea de Argeș 

Alte busturi: gen. Anghelescu, Dr. Schachmann (1933), Dr. Al. Obreja (1935), 
Principesa Dudu Cantacuzino (1935), Biinger, B. Gaiser, Gâbel, T. 
Kaizer, Rasidescu, Zehnter, Zweifel, D. M. Bragadiru (1938), Orăscu, 
Monteoru, Pâcleanu, Evloghie Gheorghieft (1912), Micşunescu, Mih. 
Tonescu-Călinești, D-na Dichiu, Loewenbach, D-na Dawis, Dr. Sinici, 
Arh. Zagoriţ, Avocat Cheţianu, 1914, Craiova, Marilena Bodescu 
pentru Teatrul Naţional, 1918. Georgescu Chirou, 1919. D-l și D-na 
Chercea, 1928, etc., Mihail Enescu Pitești, ș. a. 

Pământul Mumă, statuetă equestră (argint); Femeie dormind; Femee culcată; Re- 
semnarea; Spre infinti; Mister; In contemplare; Abundenţa; Salomee 
culcată, In repaus; Un grup; Cântecul dragostei; Dans-vals; Un cio- 
bănaș; Femee șezând cu pisica; Femee supărată șezând, ș. a. 

Bust de expresie:Madona în bronz și marmură. 

Baso reliefuri, medalioane, medalii şi plachete, Reliefurile Regelui Carol 1 și 
al Reginei Elisabeta (1897). Domnitorul Ștefan cel Mare și Regele 
Carol 1 (Academia Română, 1905), Maria, Mântuitorul și Evanghe- 
listul (medalioane în bronz, Craiova. Adam și Eva. Cain și Abel. 
Izgonirea din Paradis, Despărțirea, Muza poetului (hall-ul casei ing. 
Stăncescu, București; Sfidarea. Jan Lahovary. Emil Miclescu, Fraţii 
Capşa. Mauriciu Blanc, Dr. Toma lonescu, Dimitrie Sturdza, Louis 
Basset. Niculae Grigorescu, Dr. Gerota. Arhitectul Mincu. General 
Manu cu d-na. M. Vaschide. P. S. Aurelian, Poetul Cerna, Dr. Felix, 
Autoportret, etc. etc 

Un cotret, omagiu, cu 2 basso-reliefuri mici, dăruit Regelui Carol 1 de către 
automobil-club 

Monumentele funerare: Luca Niculescu, 1906; Locotenent Pleșoianu, 1913; Ma- 
gistrat Floreanu, 1909; Monumentul Seceleanu, 1911, Buzău; Ma- 
vrojani, Iași, 1909; Poulopolo, 2 sarcofagii în bronz pentru d-na 
Alexandrescu Craiova, 1906 ; Sarcofagiu Mihai Viteazul, 1912, Târ- 
soviștey Sarcofagiu Radu cel Mare, Mânăstirea Dealului, Târgoviște, 
și altele. 


LET 

GIRONA A SD RIDU BI RIA RAPA 


CHARTE DE ÎNVATIATURA PENTRU FOLOSURI MORALE ȘI 
PHISICE PRE SAMA FIILOR SEI SCRISA ȘI COMPUSĂ 
DE GEORGIU DOBO PREOTUL ROMANESCU 
DIN SATUL-MICU (1811—1861). 


Câteva zile plăcute de vacanţă petrecute la baia Geoagiului, din judeţul 
Huniedoarei, mi-au dat prilejul să cunosc un volum manuscris, care cuprinde 
notițe autobiografice. și memorii contemporane de pe la mijlocul veacului al 
19-lea. 

Autorul acestui volum cu vreo 270 pagini, în format 409, este un preot de 
sat, care nu se deosebește de confrații săi contemporani de cât prin simțul 
istoric, ce îl caracterizează, Era, se vede, un preot cărturar, care nu numai citia 
cu plăcere cărţi, mai ales din literatura clasică, latină, ci mai avea și bunul 
simț de a însemna la răvașul vieţii sale tot ceeace i-se părea lui vrednic de a 
ti însemnat, măcar pentru fiii săi și cum zice: pentru „posteritatea târzie a fa- 
miliei sale”. Conștient, că face parte dintr'o familie cu vechi ascendenți eroici, 
el ţinea ca și fiii săi, și toți descendenţii familiei, să știe acest lucru și să 
perpetueze din neam în neam pomenirea străbunilor glorioși. 

In cele câteva zeci de zile, ce am petrecut într'o vară lângă apele călduțe 
ale isvoarelor alcaline din Geoagiu această “carte, cu foi de hârtie groasă și 
albastră, și cu scrisoarea ei bărbătească, scrisă mai mult în latinește decât în 
românește, fost o tovarășe zilnică, bună lecuire împotriva plictiselilor 
obișnuite la băile provinciale, lată de ce cred, că o resumare a acestor pagini 
învechite, pusă în firul vieţii autorului lor, poate să intereseze și pe alți iubitori 
de a cunoaște viaţa neamului din Ardeal-în trecutul său mai apropiat. 

Era de 36 ani părintele Gheorghe Dobo' când s'a hotărit să-și câștige o 
carte, cu foi multe și curate, pentru a-și pune pe paginile ei tot ce va crede 
viednic. de însemnare... Cartea a comandat-o ânume la legătorul de cărţi, din 
Alba-lulia, care a strâns-o în table tari, cu călcâiu de piele lucie, pe care a 
imprimat 5 flori aurii, ca niște trandafiri galbeni. Şi era mulțămint în sufletul 
său Părintele când s'a văzut cu ea gata, și într'o zi de iarnă a început a scrie, 
cu o pană de gâscă, pe care anume și-a tăiat-o singur... 

Lăsând o foaie curată a început să scrie pe a doua, și anume titlul cărţii, 
întocmai cum urmează: 


Charte de Invaţiatura “pentru Folosuri morale și phisice pre sama Fiilor 
sei scrisă și compusă de Georgiu Dobo Preotul romanescu din Satul-Micu. 


Quumque dies venit, postquam tibi nulla dies est 
Non totus moreris vivusque videris in illis 

(n. b. idest in filiis tuis) 


Marci Palingenii Stellati 
Zodiacus Vitae, Lib. 5. 


: vers 526 et 527. 
Kisfaleu la anu: 1847. 


Versurile latinești, puse ca motto pe pagina titulară deslușesc pe deplin 
rostul însemnărilor pe cari intenţionează Părintele Gheorghe să le facă. Rost 
intim familiar, pentru edificarea propriilor săi fii — Mihail şi Ignat — cari sunt 
mai mărişori. 

Nu se mulțumește însă cu un singur motto. Pe pagina următoare, inainte 
de a-și începe „învăţătura“ propriu zisă, el mai adaugă o pagină de versuri 
din Horaţiu: Epistolarum Libro I. — Ep. 16, pag. 463. 

Aceste continui împănări a spuselor sale cu citate latinești din autorii ce- 
lebri caracterizează în mod special scrisul său, precum şi întreagă școala Bla- 
jului, din care a ieșit. Şi e caracteristic. Folosește mai mult poeţii anticităţii 
clasice, decât sfintele Scripturi ale bisericii creștine, al cărui preot este. Deși 
tot ce scrie în această carte poartă incontestabil pecete bisericească și se referă 
mai ales la viața contemporană a bisericii. Insăşi prima învăţătură, ce o dedică 
fiilor săi și târziei remășițe a Familiei noastre Doboiane” — li-o adresează ca 
un archiereu, într'o scrisoare pastorală trimisă fiilor săi duhovniceşti. 


El începe astfel: 


„lubiţii mei fii! 

Dar voue dela Induratul Dumnezeu, ajutor şi spor întru toate, ce ve vor fi 
voue şi familiei noastre de treabă și folos, — iar dela mine, Preotul din Satu-mic, 
părintească binecuvântare în numele Atotputernicului și Multinduratului D-zeu, 

„Sabaoth-lehova'. 


Apoi continuă : 


„După cum mi-a spus bunul vostru moș, dulce, Tata mieu, şi bătrânul 
unchiu, ver primar al tatălui mieu, Nicolae Dobo, care ajunsese aproape la 100 
ani în viața aceasta pământească, cu mintea întreagă şi sănătoasă, — ba după 
cum însuși, de sine-mi oblicii, 


Peatra Scandelii, de care s'au impiedecat, și întru care, mai mult decât 
în altele, s'au simţit oamenii jamiliei noastre, a iost însurăciunea cea fără 
băgare de seamă şi fără de luare aminte, :cu cine se însoțesc, — și căsătoria 
lor cea mai de multe ori poftorită, după cum din nenorocire li-s'a întâmplat 
mai adeseori moartea femeilor sale — de care D-zeu să ve păzească ! Ei n'au 
putut zice, sermanii, nici a se lăuda, nici cei mai însemnați batar, cu cea ce a 
lăsat însemnat despre sine vechiul Roman în îndoitul înțeles, că și bine, și 
îndelung, a viețuit cu buna sa soție, unde așa a scris pe :peatra mormântului : 
Cajae Aeneae Uxori meae quadraginta novem annis sine querella convixi (Soţiei 
mele Caja Aenea cu care 49 de ani am conviețuit fără sminteală). 


Ca să ilustreze pățaniile nenorocite ale antecesorilor săi, Părintele Gheor- 
ghe amintește câteva cazuri din familia sa, bogată oare când, și scăzută, în 
avere, la urmă. 


„Cine a fost, în Ighiu, mare, ca Anghel Dobo? — zice el. N'a fost lui 
altul asemenea, nici cu averea, nici cu virtutea. Nu se făcea fără el nici o jude- 
cată în tot Ighiu! El era Borbiro (judeţul vinurilor ! Ighiui și întreg ținutul e 
vestit de vinurile sale), la oraș; ci mai în urmă scăpătase, cât nu avea nimica. 
S1 cine la cumpăni? la aceasta? Nu altu, fără soția sa, Halmăgiana, a doua 
muiere, ce i-a cărat toate la fraţii ei, în Ighiel. 


Cine a fost ca unchiu Nicolae — ver bun a Tatămieu ? Gazdă bună, crisnic 
și cantor la biserică, om harnic și tare glumeţ în viața sa, vornic plăcut la 
ospețe, însă mai norocos dacă barem cu 15 ani mai curând ar îi murit, ca să 

nu poată mânca atâta din moșiile avitice, la care ca să le bage zălog, poate 
lau mai şi îndemnat iarăşi a doua a sa muiere, ce era din Straja, ca să nu 
remână moșie slobode fiului său fiastru, George (de la ceialaltă muiere) care 
acum locuia în Daia, ihrănindu-se şi susținându-și familia de pre moşia neme- 
şească, care în zestre cu muierea isa o căpătase”. [d 


De acestea și altele asemenea păţănii dorind să-și scutească fiii și toată 
posteritatea Doboiană, el le dă sfaturi părintești, expuse pe vreo 10 pagini 
largi, pe cari nu e cu putință, nici trebuinţă să le reproduc. Sfaturile lui se re- 
sumă la aceste puncte: 

Casa și agoniseala sunt dela părinți; iară soţia bună și înțeleaptă este dela 
Dumnezeu, care o dă cui voiește, dar mai cu seamă o dă bărbaţilor curaţi și 
temători de Dumnezeu. De aceea curăţenia trupului și a sufletului în deosebi 
li-o pune la inimă. Ca îndreptar la alegerea celei ce vor vrea să şi-o ducă de 
soţie, le recomandă următoarele principii : 

1. In trup sănătos să aibă minte sănătoasă. Feriţi-vă de familiile ofticoase 
și bolnăvicioase. 

2. Să fie de neam bun. Nu înțeleg neam mare, ci neam cu moravuri bune. 
In punctul acesta se fericește, că a avut mamă din neamul episcopului martir 
Inocenţiu Clain (Maria Clain de Sadu). 

3. Aleasa să aibă ceva avere de zestre. După zisa înţeleptului: Filia bene 
morala, satis dotata. Dar mai bine una sărmană, din părinţi buni, bine crescută, 
decât una cu avere multă și făloasă muiere, 

4. Să ascultați de părinţi, şi să nu vă socotiți pe voi destul de înţelepţi 
în acest punct, 

„Pentru că părinții mi-au spus, cum zisei, că acestea au fost causa de că- 
petenie a scobălțirei familiei noastre, am scris acestea pentru îndreptarea voas- 
iră, și spre abatere dela cele ce ei nu s'au oferi 5 

Anticii noștri străbuni la Roma în lucruuile cele mai de mare preţ se folo- 
seau de cuvintele preconului, ce eșia înainte şi striga: Venite manibus puris et 
pectore puro. In acest chip, în lucrul cel mai căpetenie, ce va să hotărească 
norocirea sau nenorocirea voastră și soarta familiei noastre, ve-am eșit și eu 
înainte cu aceste părințești staturi. Numai de veți li păzit în junia voastră mâ- 
nile și inima curată de necurăţie, familia ne va culege fructele îngrigirei pă- 
rințești. Pentru acea dimpreună cu Preconul roman ve rog la Altarul cel sfânt 
alui Dumnezeu apropiați-ve cu mânile curate şi cu inima curată, și veţi fi 
norocoși ! 


Scris'am în Satul-mic alias Kisialeu 
11 Febr. 1847 
al vostru Tală şi voitor de bine 
George Dobo 
preot românesc 


Inainte de a cunoaște cartea, ce ne servește cu material în firul expune- 
rilor, cuvine-se să cunoaștem autorul ei, care a mai scris și alte cărţi, ce nu știm 
de mai există sau nu, Poate s'au pierdut, poate zac ascunse prin vreo arhivă. 
De una din ele, in cartea ce avem înainte, la paginile 14 şi 32 se pomenește, 
numind-o Cartea întitulată după modelul lui Petru Maior: „Predice sau învăţă- 
tari”, în care și-a eternisat unele din învăţăturile sale. Indeosebi se pomenește 
predica rostită la mormântul antecesorului său preot din Satu!-Mic, Mihail 
Mirza, De loc din Galthin, (jud. Alba) acest preot a ajuns la boală, care i-a luat 
vederea, și nemaiputând sluji, a fost pus la un fel de pensie, lăsându-i spre fo- 
folosință jumătate sesiunea parochială din Satul-mic. Așa că succesorul său 
Gheorghe Dobo trebuia să se mulțumească cu jumătate sesiune, de 4 jughere, a 
parochiei sale. Șapte ani a trăit astfel alături de antecesorul său orb, pe care 
a ajuns să-l așeze spre veșnică odihnă, 

Cât de mult am vrea să cunoaștem cuvântul cu care a petrecut la mor- 
mânt pe orbitul său frate în Christos cu care și-a împărțit prescura 7 ani de 
zile ale -tinereței și preoţiei sale. 

Din masivul Munţilor Apuseni pornesc 5 râuri mai de seamă: Cele trei 
Crișuri, cel alb, cel negru și cel repede; Arieșul și Ampoiul. Primele două Cri- 
Șuri curg spre apus, iar cel repede spre miazănoapte întâi, apoi spre apus, pela 
Oradea-Mare și se varsă în Tisa. Arieșul curge spre răsărit și se varsă în 

Mureș, din sus de Ocnele-Mureșului. Numai Ampoiul curge spre miazăzi, înspre 
Țara-Românească, şi. se varsă în Mureș, din sus de Alba-lulia. Ampoiul, în 
vechime se varsă în Mureș pe 2 ramuri,:unul cel de acum, ceiălalt cam pe la 
Teiuș. Intre aceste două ramuri se ridică un deal mare, care străjuește deasupra 
întregului șes al Mureșului și al gurii Ampoiului, şi-i zice: Bilagul. După acest 
deal, cam acolo unde se despărțiau,. când se despărţiau, cele două ramuri ale 
Ampoiului, este așezat târguleţul Ighiu, comună cu un vechiu trecut istoric, 

Biserica românească din Ardeal a fost supusă înrâuririi calviniste, peste 
150 de ani, dar numai oficialitatea, vlădică, protopopii şi preoţii au simțit ceva 
din această nefastă influență: au simțit umilirea. Chipul de episcop calvin pre- 
sida toaie sinoadele bisericei ortodoxe române, fiind adus la ședință, pe un tron 
purtat pe umeri de protopopii români, întocmai cum este dus Papa dela Roma 
ia unele procesiuni din San-Pietro pe aşa numita sede gestatoria. Incolo, afară 
de. unele instituții de organisare și unele mici obiceiuri, vârite și în popor, 
masa credincioșilor a rămas, grosso modo, neinfluențată de rebelă sectă a cal- 
vinismului, 

Ighiul a avut un rol important în istoria calvinismului. Bod Petre, istorio- 
graf ungur al Transilvaniei, era preot calvin al Ighiului, şi se pare că era bine 
inzestrat cu de toate bunătăţile pământului. Eclezia calvină era bogată, veni- 
turile pastorului erau numeroase. Se și laudă într'o scriere a sa, zicând: 

„Până ce am. trăit printre ei, am avut, har Domnului, din prisosință, pâne, 
vin şi bani de cheltuială, de am putut da și altora destul. Am și dat unde a 
fost lipsă și vrednicie”. 

Pânea va fi fost ea bună, că din revărsările de oarecând ale Ampoiului 
bună pâne crește și acum. Dar vinul întrece multe produse din Ardeal. Vinul 
dela Şard, Ighiu și Cricău au fost întotdeauna de cât au sădit Sașii, sau chiar 
Geţii, viile, și până astăzi e vestit de delicios. 

Regiunea aceasta e de o rară frumuseţă. Și pe vremea când la Alba-Iulia 
era Apulum străbunilor noștri Romani, locurile din jurul Ighiului erau de vile- 
giatură, Drumurile romane, cărămizile însemnate cu pecetea Legiunei a XIII se 
găsesc prin ogoarele scormonite azi de plugurile strănepoților din Satul-Mic, Șard 
şi Ighiu. In dosul târgușorului se înalță, piscuri interesante din Munţii Moților. 
Peatra Craivei și Peatra Cetii dominează întreg jurul, și atrag atenţia pasagerilor 
cari trec cu trenul pe la Teiuș și Alb-lulia. „Peatra Craivei”,. zisă și „Peatra 
Caprii” pare un pisc ascuţit, — dar dacă te urci sus constați că are o lărgime 
de poți învârti car cu patru boi. Am urcât-o și eu odată şi am rămas încântat. 
Acolo se găsesc resturi de ziduri vechi. O cetate întărită a dominat această 
înălțime, care priveghiază, ca o sentinelă, valea Ampoiului și a Mureșului. Pe 
vremea lui Mihaiu Viteazul, cetatea era intreagă, și cine ştie dacă n'a urcat și 
Viteazul Arhanghel al Unirii pe o clipă a neamului, ca să se uite peste Țara 
ce a luat în stăpânire. La Cricăul învecinat, ce se întinde pe sub raza din 
Peatra Caprii era conacul unei moșii domnești pe vremea lui Mihaiu, Pe la 
1880 viteazul Axente Severu, luptătorul dela 1848, ţinea în arendă moşia cu 
conac dela Cricău; acum nu știu pe mâna cărui Israilit a încăput. 

Şi astăzi încă Ighiul își ține locul datorit situaţiei sale geografice și tre- 
cutului său de Târg de sub Munte. E sediul de plasă al unui pretor și are 4 
biserici. Românii, peste 1000 de suflete, sunt împărțiți aproape egal între cele 
două biserici surori: cea ortodoxă orientală, și cea ortodoxă unită. Mai sunt 
vreo 200 de catolici latini și vreo 200 de calvini, toţi unguri. Și, firește, sunt 
vreo 100 de evrei; doar suntem întrun „târg”. 

In Ighiul âcesta al viţelor de vie și al frământărilor microscopice a confe- 
siunilor și limbilor felurite din Ardeal, s'a născut omul nostru, Gheorghe Dobo, 
ca tiu al nobilului Vasile Dobo de Rusca și al soției sale, Maria născută Clain 
de Sadu, fiica protopopului loan Clain de Sadu, paroch în Cugir, fost capelan 
castreus al grănițerilor. Acest loan era nepot de frate al Episcopului Inocenţiu 
născut George și a trăit lângă unchiul său până la moarea exilatului, în Roma, 
1768. La 27 Iulie 1811 a fost botezat de părintele Nicolae Joviani, mai târziu 
egumen al călugărilor Basilitani din Blaj, fiind naș de botez nobilul român 
Nicolae Dobo, văr al tatălui său. 

Era al doilea fecior la părinţi. Botez mare trebue să fi fost la casa frun- 
tașului din Ighiu în ziua acea de 27 Iulie după călindarul vechiu. Desigur, că 
și părintele Joviani, va fi gustat din vinul bun al Doboieștilor, care pe toţi cei 
de faţă îi va. fi făcut joviali, dar mai ales pe Părintele 'Joviani. El a închinat 

un pahar de vin pentru Părinţii și pentru fiul seu sufletesa George, fără a 
presimți că acela îi va urma în cariera preoțească. De altfel din familia 
Dobo a mai fost un preot tot în Ighiu, înainte de unirea cu Roma, loan Dobo. 
Biserica așa numită „din Deal" a Ighiului, păstra o inscripţie, din care se vedea 
că s'a clădit sub păstoria cinstitului Ioan Dobo. 

Copilul, boboc rumen și cu păr bălaiu, era privit cu o dragoste deosebită 
de părinţii săi, și de toate rudeniile, care veniau pe la casa lor, ca să-i vadă. 
După obiceiu îi puneau la cap câte un semn, ca să aibă somn bun; mulţi, mai 
ales femeile, îi puneau câte un fir de busuioc, „ca să'fie cu Noro: 

Merita această preocupare de viitorul său acest copil, că doar era de bun 
neam născut. 

Din tată viteaz, și neam de viteji; după mamă era viță aleasă de preot, 
care a dat bisericii și un mare vlădică, poate pe cel mai strălucit vlădică al 
bisericii românești din Ardeal, marele vlădică luptător şi martir Inocenţiu Micu 
Clain, cavaler de la Sadu, 

Sabia și crucea se încrucișiau ca un simbol la căpătâiul leagănului acestui 
puișor, Gheorghe Dobo. 

Familia Dobo s'a distins la anul 1552 întru apărarea cetății Agria (Eger), 
în frunte cu Ştefan Dobo, comandantul Cetăţii, care cu puţina sa oștire de 2000 
oameni, a apărat această cetate atacată de o oștire turcescă de 125.000 oameni. 
După atacuri și năvăliri furioase, în care au pierdut 40.090 de oameni Turcii au 
trebuit să se retragă Tuşinaţi, și să lase comandantului Ștefan Dobo, care nu 
pierduse decât 300 de oâmeni, o glorie peste veacuri. Această vitejie i-a adus 
și o mare recunoștință din partea împăratului Ferdinand, numindu-l curând 
după acea guvernatorul Ardealului, dimpreună cu un alt român, de obârşie din 
familia Chendi sau Cândia. Erau vremuri de mari fapte şi mari îngrijorări ace- 
lea, când Ungaria lupta pentru existența sa cu Turcii; când nu se uitaseră faptele 
de vitejie mântuitoare ale lui Iancu Huniade Corvinul și ale fiului său regele 
Mathia. Era vremea când și pe scaunul arhieresc cel mai înalt al Țării Ungu- 
rești ajunsese tot un Român, acel fiu de Domn din Muntenia, Nicolae Vlahus, 
al cărui frate Ioan, era, in acelaș timp, jude primar la Sibiu. 

In diploma de numire, cu care Ștefan Dobo era împuternicit gubernator al 
Transilvaniei, dimpreună cu un alt român din familia Cândea, alăturia de numele 
Impăratului Ferdinand stă şi semnătura Cancelariului său, Nicolaus Olahus, Ar- 
chiepiscopus Strigoniensis, m. p. 

Fapta de vitejie a lui Ştefan Dobo l-a înscris în analele Țării și chiar în 
inimile patrioților unguri, ca pe un Ungur de baștină, deși el era de pur sânge 
românesc. După mentaltiatea de atunci, când în fața dușmanului comun, care 
erau Turcii, toți creștinii se socoteau fraţi și luptau împreună Ungurii, cu Ro- 
mânii din Ardeal și Ungaria, ba chiar împreună cu Românii din Moldova și 
Muntenia — nu se făcea, ca azi, așa strictă deosebire după naţionalitate, nici 
șovinismul unguresc nu era cunoscut încă, Astăzi însă putem constata pentru 
stabilirea adevărului istoric, că şi acest erou plin de glorie în fața Ungurilor, 
era Român, ca și noi, român de sânge, de limbă și de lege. 

Eroul dela Agria — cântat pe toate strunele poeților maghiari, — nu avea 
copii, Avea însă doi fraţi, Dominic şi Fran_isc. Din vița lui Dominic se trage 
familia lui Dobo, cunoscută nouă, și pruncul botezat la 27 Iulie 1811 reprezenta 
cam a zecea generaţie a acestui arbore genealogic dedus din trupina eroică a 
gubernatoxului ardelean din veacul al 16-lea. 

Faptul nu e o noutate pentru cercetătorii istoriei naționale. George Ba- 
Tițiu l-a relevat în „Gazeta Transilvaniei” — mai bine zis în suplimentul ei 
literar: Foia pentru Minte, Inimă și Literatură, nr. 22, dela 17 Marte 1847, EI îl 
scoate din Istoria lui Istvanfi-Gephardi. Dar sunt o mulțime de documente, cari 
verifică acest lucru, pe cari familia Dobo le-a păstrat, în copie sau original, 
și pe cari Memorialul preotului românesc din Satul-mic le consemnează, cu toate 
detailurile lor, dimpreună cu arborele genealogic, până în zilele autorului acestui 
memoriu, toate fixate frumos, în limba Jatinească pe pag. 138—148. 

Ni-o spune, ce e drept, însuși autorul, descendent al eroicului neam de 
Dobo, că autorităţile ungurești nau voit a-i recunoaște ca descendenţi direcţi 
din viţa eroului dela Agria şi a gubernatorului Transilvaniei, — dar explică în 
acelaș timp cauza acestui refuz. 

In anul 1603, când o ciumă grozavă a pustiit ţara pricinuind o foamete: 
ne mai pomenită în Ardeal, familia Dobo, care locuia în Alba-Iulia, a sărăcit, şi 

s'a stins aproape de tot, Istoria Transilvaniei, scrisă de Lupu Bethlen (Wolf- 
gangus) descrie, la începutul cărţii a 13-a, în colori înfiorătoare pustiirile ciumei 
şi foametei din 1603 şi 1604. După spusele tatălui său, care le-a auzit dela pă- 
rintele său, om care a trăit peste 100 de ani și a auzit şi el dela al său bunic, 
de asemenea nonagenar, povestește, că din întreagă familia a rămas în anul 
pustiirilor fatale un singur descendent Petru Dobo, băiat de 16 ani, care sa 
refugiat la Ighiu, adoptat de un nobil Joan Gergely. Acesta avea o fată, Sofia, 
pe care Petru a luat-o de soție și a rămas moștean în Ighiu. Păstrându-și ritul 
oriental, ca un credincios al bisericii neamului său, a fost cam disprețuit de 
Domniii maghiari, cari erau toți sau catolici sau calvini, dar el în acest chip 
și-a mântuit familia, cu toată tradiția ei frumoasă, pe seama neamului nostru. 
Incă înainte de Unirea cu Roma, a bisericii ardelene, dela 1700, această familie 
a dat Ighiului un preot harnic, al cărui nume loan Dobo, sa înscris între ctitorii 
vechei biserici din Deal, iar mai apoi primind dimpreună cu ceilalți mulți unirea 
cu Roma, a mai dat un preot, ce avea să se ridice din acest prunc, care după 
tradiția familiei din partea mamei sale era anume menit, din fragedă copilărie, 
să se facă preot. 


Obârșia ilustră a lui George Dob6 e și mai limpede și mai bine dovedită 
în ce privește înrudirea sa după mamă. In privința aceasta el însuși ne păs- 
trează un document pe care îl transcriem aci în întregime pentru originalita- 
tea lui. 


Adeverința bătrânilor din Cugir 


Noi adi subscrișii, la cuvioasa cerere a onoratei Preutese a Teiuşului, Maria 
Viorel, a Domnului paroch român Gheorghe Dobo, facem cunoscut tuturor cărora 
se cuvine a şti, şi în cunoștința sufletelor mărturisim, cumcă știm apriat, că 
iostul odinioară Parochul nostru şi Capelan al Regimentului, D. Joan Cldin a 
avut irate pe Samuele Clain, Jeromonah din Blaj, și alt irate, pe care noi 
nu-l știm. 

Joan Clain a avut fete trei, dintre care Maria a fost măritată în Ighiu 
după Nobilul Vadile Dobo a cărora îiu este onoratul paroch al Teiușului Gheor- 
ghe Dobo, şi Eva, după fostul nostru Protopop Nicolau Sanciaii, şi a treia a 
murit fără rămăşiţă. 

Despre aceasta întărim cu suiletele și cu punerea degetului la nume. 


Cugir, 18 Febr. 1855. * Pavel Sugariu 
prin Vasilie Fleacă m. p. *  Georgie Lelutz 
notariu Locului. * Petru Dărab 
* Joan Tănasie 
* Filimon. Marginean 
Bătrâni de: pe acele vremuri peste 
80 ani din Cugir. 


Pentru autenticitatea acestei adeverinţă subscriem și cu oficiosul sigil în- 
tărim în cunoștință. 


LS. 
George Bercianu m. pr. 
par. gr. cal. Cugir, şi notariul 
Tractului, 
Nicolau Sanciali m. pr. 
Paroh gr. cat. Cugir 


Acest document ne evocă o epocă de tragic eroism al Ardealului. Epoca 
Episcopului Inocentiu Micu Clain, care a început lupta pentru drepturi naționale 
ale Românilor din Ardeal, lupte cari deși în forme bisericești, sunt începutul şi 
temelia luptelor programatice ale revendicărilor noastre naționale. Inimosul Epis- 
cop, întemeietorul și alcătuitorul Blajului, care a mutat reședința episcopească 

din Făgăraș, pe moșia princiară dela Blaj, și a incercat să întemeieze un oraș 
românesc la începutul veacului al 18-lea (1738), a trebuit să plătească cu amare 
suferinți îndrăzneţile sale pretenţiuni, fiind nevoit să se refugieze la Roma, sub 
scutul Papei, spre a evita temnița care-l aștepta, și să petreacă acolo în exil 
şi lipsuri mulţi ani, până s'a îndurat Dumnezeu să-l așeze la odihna drepţilor 
săi, îngropat fiind în biserica SS.-lor Sergiu și Bach numită: Madona del Pascolo. 
Strănepotul, conștient de legătura dintre el și marele Episcop exilat, a 
însemnat în cartea sa şi epitaful ce-i păstrează pomenirea până azi, astfel: 


Joanni Innocentio L. B. Klain 
Valachorum, Graec. Ruth, Rascianorum 
Episcopo Togarasiensi 
qui 
A Carlo VI et M. Theresia Rom. Imperatoribus 
Pro sua Ecclesia pro suo que populo 
Plurimis impetratis Beneliciis 
Provincia sancte pieque administrata 
De Ecclesia, de Principe, de Patria O. M. 
Tandem aetale viribusque confectis cessit Episcopalu. 
Vixil annos 76 . 

Abiit IX Kalend. Octobr. 1766. 
Joannes Cldin Fratris filius amoris dolorisque 
M(onumentum) P.(osuit.) 


Acest Joan Clain, care după textul însuși al Epitafiului din Roma a ri- 
dicat monumentul Episcopului Inocenţie, era fiul unui frate al preasfinţitului 
exilat, el era frate cu vestitul scriitor, ieromonahul Samoil Clain, și cu unul 
Oprea, care a rămas, se vede, în vatra părințească din Sadu, de lângă Sibiu, 
vatră ce se vede până în ziua de azi. Acest Oprea a avut un fecior Efraim, 
pe care călugărul Samuil Clain l-a dus la Blaj la școală, și l-a dat ucenic în 
arta tipografică, iar mai târziu, când marele istoriograf a ajuns revisor al căr- 
ților românești pe lângă tipografia regească din Buda, l-a dus cu sine acolo și 
i-a câștigat o bună situaţie la acea vestită Tipografie, Acest Efrem Clain a 
ajuns moștenitorul legiuit al unchiului său călugăr, mort la Buda și și-a câștigat 
şi diploma nobilitară cu atributul de „Munthiul”. El a întemeiat o fundaţie de 
burse pentru ajutorarea studenților săraci care există până în zilele noastre și 
este administrată la Mitropolia din Blaj. 

Ca nepot al Episcopului, Samuil Clain a învățat filosofia și teologia la 
Roma deodată cu Petru Maior şi Gheorghe Șincai. Celălalt frate al său, mai 
tânăr, Joan, a însoţit pe Episcopul la Roma când s'a dus acolo, ca într'un exil 
de bună voie. 16 ani a petrecut Joan Clain cu unchiul său la Roma, făcând şi 
el oarecari studii, până ce a aşezat spre odihna de veci trupul unuia dintre 
cei mai neodihniţi archierei luptători ai neamului nostru. Apoi s'a întors acasă 
aducând cu sine toată puțina moștenire, mai mult religioasă, ce rămase după 
prigonitul și martirisatul episcop. 

A adus între altele memoriile episcopului, purtate din tinereţile sale până 
la moarte, memorii ce se păstrează și azi la Biblioteca Centrală din Blaj. Apoi 
cărţile rămase după el și unele piese din costumul lui. 

Imbrăţișând și el cariera preoțească, se căsători cu o nepoată sau soră 
din Cut a canonicului Isidor Alpini, fiul protopopului Alpini de acolo. Cutul, 
unde era moșia Seminarului din Blaj, câștigată sub Petru Paul Aron, era pe 
atunci ca parochie mare reședința protopopească a districtului, Curând, ajunse 
protopop și Joan Clain, nepotul Episcopului, și anume în Veneţia de jos din 
Țara Făgărașului, apoi fu mutat la Cugir, ca protopop şi capelan castrens al 
Regimentului grănițeresc. 

Una, anume Maria, din fiicele acestui distins protopop, care 16 ani pe- 
trecuse în Roma și trebuia să aibă deci o cultură aleasă, a fost mama fericită 
a pruncului Gheorghe Dobo, care fu botezat în 27 Iulie 1811 la Ighiu. 

Fericită mamă, de care fiul său de atâtea ori își aduce aminte, deși nu 

a avut parte de iubitoarea ei îngrijire decât până la vârsta de 11 ani; și totuși 
nu o pomenește de cât tot numai cu cuvinte scăldate în evlavia sufletului său: 
duioasa mamă, evlavioasa maică, „pia mater” când scrie latinește. 

Din spusele ei a prins el de mic copil și tradiţia înrudirii cu marele Vla- 
dică Inocentie. 

„Dacă te vei face popă — ii zicea duioasa sa maică — și lu te vei duce 
la Roma, cum a fost moșul tău”. 

Auzind aceste vorbe adeseaori repetate, copiii de vârsta lui Gheorghe 
le-au prins şi au început a le discuta, în felul lor pe stradă, şi au început a-l 
batjocori, strigându-i pe uliţă: — „lacă popa dela Roma! — lacă popa dela 
Roma!" 

— Părinte, părinte ! Ce zi e astăzi, spune-ne şi nouă! 

Și bietul popă dela Roma se supăra și alerga acasă, la tatăl său, plân- 
gându-se de gura neostoiţilor copii din Ighiu, rugându-l să-i bată, ca să nu-l 

„ mai batjocorească. 

„Botjocura” aceasta mai avea și alt tâlc. Intre lucrurile rămase după 
moartea Episcopului Inocenţiu și aduse de nepotul său loan, acasă, era și un 
capucium (o chiveră mic() de mătasă violetă. Mama lui Dobo o păstra între 
scumpeturile ei, intr'o ladă, Băiețașul Gheorghe a dat peste ea și și-a potrivit-o 
pe cap. Vesel şi mândru a alergat așa la măicuţa sa. Ea mirată, l-a imbrăţoșat 
şi l-a sărutat, și-l învăţă să n-o puie pe frunte, ci pe ceafă, că așa se cade. In 
curând apoi i-o luă din mână, spunându-i: „Lasă-o puiule, până-i creşte mare, 
ș: vei fi trimis la Roma, ca unchiul tău, di te vei sfinți, atunci să porți lu 

Copilul însă se îndărătnicea, o cerea, şi-o punea pe cap, și fugea la 
uliţă printre copii, cu căciulița de mătasă, care oare când acoperia capul în- 
fierbântat de cele mai măreţe şi îndrăzneeț idei ale unui păstor de turmă... 


De atunci se va fi pornit vorba copiilor de pe ulițele Ighiului: 
„Popa dela Roma; popa dela Roma! Spune-ne ce zi e astăzi 


Cât de deosebite — și totuși asemănătoare — erau curentele de înrudire 
cu personalitățile istorice, ce se coborau, de departe, prin veacuri, asupra co- 
pilului cu ochi albaștri ce alerga, neștiutor de ce poartă în sine, pe ulițele 
Ighiului de sub Munţii revoluţiei lui Horia. 

De o parte o moștenire de ostaș răsboinic oţelit în lupte de apărare împo- 
triva mohamedanilor Turci, dușmanii sfintei cruci și a tot ce este creștinesc. 
Această luptă contra dușmanilor Crucii i-a pus pe străbunii noștri într'o soli- 
daritate oarecare şi cu ţările invecinate, care deși stăpânite de Unguri și de 
alte neamuri, aveau totuși și locuitori de neamul nostru, în mare număr. 

De multe ori s'au întâlnit pe câmpiile de luptă din văile Dunării — sub 
steaguri și comandă deosebită, dar sub acelaş stindard de apărare, simbol al 
creștinătății, fraţi români din Moldova, Muntenia, Ardeal, Banai, Timoc și Ţara 
Ungurească. Mai ales în vremurile lui loan Huniade, pe care legenda populară 
îl numește Iancu dela Huniedoara și lancu Sibianu, tatăl mărețului rege Ma- 
thia al Ungariei. Acest amestec de Român cu Român, și de Român cu Ungur, 
cu Neamţ, cu Sârb și alți creștini, în luptele contra Turcilor a frământat o 
conștiință de mai largă solidaritate creștină între oamenii din porţile orientului, 
cari se deosebiau pe atâtea alte și mai ales pe chestiuni confesionale, ce în- 
vrăjbiseră ascuţit minţile între Răsăritenii ortodocși și Apusenii catolici. 

După cum în zilele ce trăim vedem pe Catolicii, cari ascultă de cuvântul 
de ordine dela Roma, manifestând sufletește contra Bolşevicilor celor fără de 
Dumneezu, din Rusia, cari prigonesc clerul ortodox și profanează bisericile creș- 
tine, batjocorind cele mai sfinte obiceiuri creștineşti şi alături de catolici sau 
după pilda lor vedem o cruciadă de manifestări, platonice, ce e drept, din par- 
tea tuturor creștinilor ortodoxi, anglicani, luterani și de tot felul, câţi țin la 
legea creștinească, în Europa ca și în America, în așa chip erau prin veacul 
al 15 și al 16-lea, chiar până aproape la 1877, toţi creştinii din vecinătatea 
Turciei, fără deosebire, într'o solidară luptă de apărare contra acelor fanatici 





312 Dr. Mie Dăianu 


păgâni, cari râvniau să subjuge Europa și să stângă numele de creștin — țin- 
tind — cum zice Eminescu al nostru despre sultanul Baiazid — ca 


Din prestolul dela Roma 
Să dau calului ovăs... 


Angajaţi la o luptă așa de crâncenă și grea cum era oprirea năvălirei 
Turcilor, toți creștinii, apuseni și răsăriteni, Români, Unguri, Nemţi, Sârbi şi 
Bulgari se simțiau fraţi. Deosebirile dintre ei — cari 'mai mult se accentuau 
atunci pe teme confesionale religioase — se mai domoliau și făceau loc unor 
sentimentele mai înalte, cari îi cimentau întrun bloc frățesc comun, scut impo- 
triva aceleiași primejdii. 

Din această epocă a solidarităţii creștine venia lancu Huniade și o lungă 
generaţie de eroi ungro-valachi, cari au făcut zid de apărare a creștinătății din 
piepturile lor viteze. 

In focul acestor lupte reinviau, în fiecare din ei, după neamul său, vir- 
tuţile străbune. 

Cam așa, cum ne spune un autor vechiu despre oastea de grănițerii Secui 
și Români, care sa întemeiat mai târziu sub Maria Theresia și tosif al II-lea, 
tot în acelaș scop, zicând: 

„Toată această miliție grănițerească, care avea moșie şi familie şi in 
timp de pace se ocupa cu agricultura și îngrijirea vitelor, era celebră de cre- 
dința, vitredia şi statornicia sa. Ea a dovedit, şi mai dovedește, ce înseamnă 
iubirea reciprocă de patrie, pentrucă nici când nu s'a predat dușmanului, nici 
când n'a iugit în iața lui, ci din contră comandată a da năvală asupra dușma- 
nilor sau a li se împotrivi, mai 'curând şi-a jerttit viața decât să se fi velras, 
așa încât iți vine să crezi, că Hunii şi „Românii, cei mai vestiți cultivatori ai 
virtuților miiitare au reînviat din nou în strănepoții lor. ...„Ut crederes proto- 
parentes Hunos et Romanos vrtutis militaris omnium celeberri mos promotores, 
in pronepotibus suis revjixisse'”. — Poemation de secunda Legione Valachica, 
ed. II Magno-Varadini 1830. Pag. 38). 

Intre acești eroi luptători contra Turcilor era și Ștefan Dob6 de Ruszka, 
apărătorul cetăţii Agria, care s'a distins așa de glorios în 1552. Numele de Dob$ 
e unguresc și inseamnă „aruncător”; denotă deci prin însuși numele familiar 
o obârșie de luptător, aruncător de săgeți, și se știe că Românii erau între cei 
mai distinși arcași, cari aruncau la sigur săgețile lor purtătoare de moarte în 
dușmani, Atributul nobilitar din „Rusca”, ne indică obârșia geografică, de unde 
venia familia săgetătoare. Și Rusca aceasta e în Bănatul Severinului, unde e 
și acum Buia-Rusca (Ruszkabâmja) și că populaţia de pe acolo e curat românească, 
din străvechile vremi ale colonizării Daciei nu mai încape îndoială. 

Pe acele vremi era o largă pătură de viteji nobili români în jurul Re: 
gelui Ungariei și nu e de mirat când însuși Regele, cum e Mathia, sa înălțat 
prin propria virtute, la tron. Alăturia de Rege mai erau Români și în cler, — 
a doua oaste a Țării, cum a fost Mitropolitul Nicolae Olahus — Valahul — 
înrudit cu familia regelui Mathia, care ajunsese Archiepiscop de Zagrab, apoi de 
Agria, și în fine Primate al Ungariei și cancelarul Regelui Ferdinand. El a con- 
trasemnat — pentru că probabil el a propus — numirea nobilului român, Ștefan 
Dob6, eroul dela Agria, de guvernator al, Ardealului. 

Nu mai puţin nobilă era moștenirea sufletească ce venia copilului dela 
Ighiu dela unchiul său după mamă, dela Episcopul Inocenţie Micu Clain. Nu 
era o moștenire de războinic cu arme ucigașe, ci tot o moștenire de luptător; 
luptător cu armele spiritului și ale adevărului pentru dreptate și libertate. 

Solidaritatea ocasională de mai lungă sau scurtă durată, ce se inchegase 
între popoarele creștine, apusene și răsăritene, în cursul luptelor continui contra 
Turcilor, s'a preschimbat la Românii din Ardeal şi Ungaria într'o sistematică 
unire instituită solid prin unirea bisericească cu Roma catolică, încheiată prin 
sinodul dela 1700, ţinut la Alba-lulia sub Vlădica Atanasie Anghel. 

Inocentie Micu dela Sadu, lângă Sibiu, era al 3-lea episcop al Românilor 
ardeleni uniţi cu Biserica Romei, Era instruit și inimos; înflăcărat suflet pentru 

neamul său, căuta să valideze in valută morală beneficiile unirii religioase. 
Cu focul tinereţei sale, după ce a înființat orăşelul Blaj, menit a fi centrul cul- 
turii românești libere și creatoare, nu mai contenea a cere şi a pretinde, cu cu- 
vântul în Dieta Ardealului, și prin memorii scrise, înaintate la Impărăție, re- 
clamând drepturi egale și beneficii deopotrivă și pentru fiii săi sufletești, cari 
erau toți Românii de dincoace de Carpaţi. 

Precum pe urma înfrângerii Turcilor au răsărit noui ţări şi popoare li- 
bere pe tărâmurile stăpânite de ei mai multe veacui, cum sunt Grecia, Bulgaria, 
Serbia și mai ales România noastră, astfel și prin luptele Episcopului Inocentie, 
continuate și de urmașii săi, a răsărit dorul de libertate a poporului român, 
iobăgit. Formulându-se prin Inocentie Micul programul revendicațiunilor naţio- 
nale românești, neamul a mers realizând rând pe rând acele pretenţiuni al căror 
martir a devenit autorul lor preasfinţit. 

Mărire se cuvine acestei familii de Micești dela Sadu, cari erau așa de 
mari la suflet, familie din care a răsărit și George Dobo. 


Dr. Ilie Dăianu 


AUS GRUNEN WALDERN WEHT DER WIND 
(Rumânische Gedichte) 
WIENER VERLAGSGESELLSCHAFT, 1941 


Volumul „Aus griinen Wăldern weht der Wnd”. „Rumânische Gedichte”. 
(Wiener Verlagsgesellschaft 1941, 115 p. 80) prezintă, pe lângă o alegere po- 
trivită din V. Alecsandri, M. Eminescu, Gh. Coșbuc, St. O. Iosif și O. Goga, un 
mănunchiu din poeziile noastre populare cele mai specifice. 

Traducătorii Arnold Roth, Hans Diplich și Herman Roth și-au dat silința 
să redea toată vioiciunea, duioșia, pasiunea și simplitatea poeziei poporane, cât 
şi claritatea, melancolia reținută, gândirea și varietatea de forme și expresii a 
poeziei culte. 

Ținem să amintim traducerea cât se poate de exactă și fidelă a Mioriţei. 
In poezia cultă au izbutit să se apropie de conținutul și forma originală. Din 
pastelurile lui V. Alecsadri au fost traduse: „Pe Malul Siretului”, „Sfârşit de 
iarnă”, şi „Sfârşit de toamnă”, pentru care au ştiut să găsească o interpretare 
potrivită. Mai reușită ni se pare traducerea poeziei „Somnoroase păsărele”, care 
sună astfel: 


Abendmiide Vâgel neigen 
Ihren Flug den Neste zu, 
Stillbehiitet in den Zweigen 
Ist die Ruh. 


Fliisternd raunt der Quelle Kosen 
Wăldertief an dunkeln Strauch 
In den Giărten Schlaf der Rosen 
Schlafe auch, etc, 


In traducerea germană forma este tot atât de clasică încât reamintește 
“chiar pe Goethe prin frăgezime și claritate. Verificată în amănuntele ei, ver- 
siunea germană pare să se îndepărteze de textul românesc; considerată în ge- 
neral, primește înţelesul cuvenit. 

Accentele duioase și pătrunzătoare ale „Doinei” au primit o transpunere 
şi mai fidelă, Cităm câteva versuri: 


Von dem Dnjestr bis zur Theiss 
Dringen Klagen hart und heiss 
Uns Rumânen zu bedriicken, 
Beugen Fremde unsern Riicken. 

Von Hotin bis an das Meer 

Reiten Moskowiter her, 

Und vom Meer bis nach Hotin 
Lauerm sie mit giftgem Sinn. 

Von Boian bis Vatra Dorn 

Fallen sie in unser Korn 

Zwingen un ins harte Joch 

Ach, wir kennen kaum uns noch! etc. 


Aproape fiecare din aceste versuri reamintește versul românesc. Intregul 
șir de elemente caracteristice ca: ritm, rimă, ton și colorit sunt redate în mă- 
sura bogatelor posibilităţi de exprimare ale limbii germane. 

Din Coșbuc amintim o bună traducere a „Păstoriței”, iar din Goga poezia 
„La groapa lui Lae”. 

Prin alegerea potrivită, armonia formelor poetice și varietatea conţinutului, 
bucăţile aduc de fapt frânturi din mireasma pădurilor verzi — anunțată în 
titlu, — dimpreună cu o bună parte din atmosfâra de mit, legendă și realitate 
românească. 


C. Jiga 














CRONICA REVISTELOR 


N In „Zeitschrift fiir Deutsche Gei- 
steswissenschatt“ (an. 5, caiet 1), 
Reichhold se ocupă cu „Problema <pă 
țiului în istoria Europei“, voină si: 
scoată în relief legătura interioară și 
desvoltarea istorică aproape comună a 
tuturor popoarelor europene. 

W. Grundmann, înfățișează intr'alt 
articol importanța gândului imperial în 
concepţia lui Martin Luther, 

0. v. Petersen, în prețioasa contri- 
buţiune la sublinierea legăturilor inte- 
rioare dintre cele două părţi ale operei 
Faust de W. Goethe, arată cât de mult 
se poate încă interpreta această capo- 
d'operă. 

In rest se dau contribuţiuni asupra 
muzicii, filosofiei și literaturii germane 
mai noui. 


E In „Stimmen aus dem Siidosten“ 
(an. 1942, caiet 3/4, Nr. 33—38), găsim 
o traducere mai mult decât exactă, am 
putea spune chiar artistică a legendei 
lui P. Ispirescu „Tinerețe lără bătrâ- 
nețe şi viaţă fără de moarte“. Tradu- 
cerea se datorește regretatului Konrad 
Richter, care ne-a lăsat până acum cea 
mai bună traducere a lui Eminescu în 
limba germană. (M. Eminescu: Ge- 
dichte, iibersetzt von K. Ricnter, Leip- 
zig, 1937, W. Gronau, VII-+167 p.) 

Având drept ţintă o cât mai largă 
prezentare a literaturii şi culturii ţă- 
rilor sud-estului european, revista a 
adus până acum însemnate contribu- 
ţiuni, printre cari o bună parte privind 
literatura română. 


N „Neue Jahrbiicher fiir Antike und 
deutsche Bildung“ (an. 5, 1942, caiet 7 
Teubner, Leipzig) aduce şi de această 
dată aceeași contribuţie prețioasă la 
adâncimea cunoașterii lumii antice. M. 
Gaker sintetizează în articolul „RO- 
mische Fiihrungsordnung' (după o con- 
ferință ţinută la Miinchen în 8 Mai 
1942), principiile și concepţiile impe- 


rialismului roman. Plecând de la ma- 
xima „tu regere imperio populos Ro- 
mane  memento“, autorul . urmăreşte 
tendinţa de conducere și supremație 
atât ca principiu de drept, cât și ca 
principiu de guvernare. Din concluzii 
remarcăm: „Deşi imperiul roman apar- 
ține trecutului, istoria romană are o 
inrâurire atât de puternică în prezent 
încât nu poate deveni nici odată obiect 
de contemplare desinteresată“ şi acea- 
sta fiindcă autorul ar crede că sun- 
tem în pragul unei schimbări după care 
micile state naţionale ar trebui să intre: 
într'o grupare a statelor învecinate 
conduse de un singur stat. 

Mai notăm articolul scris de W. Brey- 
wisch, „Zu Schulauffiihrugn Antiker 
'Theaterstiicke“, în care se relevă nece- 
sitatea continuării reprezentaţiilor de 
teatru antic, chiar acum în timpul răz- 
boiului. 

Câteva observaţiuni de sintaxă latină 
încheie caietul. 


N Evenimentele zilelor de astăzi ne: 
atrag atențiunea asupra problemelor 
discutate în „Orientalistische Literatur- 
zeitung“ o publicaţiune lunară editată, 
de Prof. Dr. Richard Hartmann, care 
tratează toate problemele în legătură 
cu orientul apropiat şi îndepărtat. Din 
Nr. 10, an. 45, Oct. 1942, însemnăm 
recenzia cărţii lui Wiesner: „Fahren 
und Reiten in Alteuropa und im Alten: 
Orient“, 

Cărţi tratând chestiuni din domeniut 
islamisticei, turcologiei, vieaţa popoa- 
relor caucaziene şi iraniene sunt co- 
mentate în pasagii corespunzătoare. 

Bogate date bibliografice se găsesc 
în fiecare caiet. Ele orientează precis. 
asupra ultimelor publicaţiuni ştiinţi- 
fice. 


MN „Europăische Literatur“ (an. Ţ, 
Nr. 7 Nov. 1942, Berlin). Născută din 
dorința de a înfățișa aspecte şi curente 

literare din întreaga Europă, revista 
cuprinde și în acest număr colaborări 
felurite. 

W. v. Scholz și Em. Stickelberg dela 
Basel scriu fragmente de gânduri des- 
pre romanul istoric, Iși exprimă do- 
rinţa ca romanul istoric contimporan 
să găsească subiecte potrivite purtate 
de eroi ale căror caractere să nu fie 
legate de epoca lor, ci să fie clădite 
liber după inspirațiunea autorilor. 

Paul Hâvel, dă în rezumat un raport 
asupra congresului asociaţiei scriitori- 
lor europeni dela Weimar, care n avut 
drept scop punerea bazelor spirituale 
pentru o nouă Europă. 

Wilhelm Schăter, cunoscutul autor 
Serman, defineşte, în discursul de în- 
ceput spus acelorași mânuitori iluștri 
ai condeiului, rolul omului de litere în 
timpul războiului, care trebuie să vor- 
bească tocmai în ceasurile grele. „De- 
parte, mult deasupra zilei obişnuite 
luăm parte la hotărîri, cu care nu sun- 
tem legaţi numai în iluziune — cum 
spune Goethe, — ci de fapt într'> rea- 
litate superioară. Aceasta este poezia 
și astfel înrăurește poetul. Dacă am 


cânta poeziile sale, sau am vedea soar- 


ta eroilor săi pe scenă, sau în că ți, 
totdeauna este o creaţiune care lu- 
crează“, 

Un fragment din scrierile romancie- 
rului flamand Filip de Pillecijn conţine 
gânduri asupra reluărilor unei opere, 
„De abia când am scris o carte ştim, 
spune autorul, cum ar fi trebuit să o 
scriem: Dar n'am putea-o scrie din nou, 
așa cum am vrea. O luăm deci, așa 
cum este și e bine... Multe din cele 
ce gândim acum îşi pornesc adevărata 
ființă în timpuri care au trecut“. 

Hans Teske semnează o schiță po- 
trivită asupra „Flandrei şi poeților» săi“, 
în care facem cunoștiința celor mai în- 
semnate nume ale liricei flamande. 
Opera lui F. Timmerman, a lui E. Claes, 
A. Thiry, sau a lui C. Versehaeve, G. 
Walschap și W. Moens îşi găsesc ca- 
racterizări nimerite. 

Noul și curiosul aspect al oamenilor 
şi împrejurărilor din răsărit le putem 
întrezări în proza luminoasă și curgă 
toare a lui Ed. Er. Dwinger, autorul 
sugestivelor descrieri din calvarul vie- 
ţii de prizonier din timpul războiului 
mondial în Rusia. 


Rubrica „Umschau in Europa“  cu- 


„Europăische Literatur“, „Deutsche Forschungen im Siidosten“ 


prinde consideraţiuni generale despre 
„nouile -drumuri ale romanului italian“ 
și „literatura de astăzi a Belgiei, 

Recenziile numeroase și indicaţiunile 
bibliografice variate măresc valoarea 
caietului. 


MN In „Vierteljahrschritt fiir Sozial 
und  Wirtschaftsgeschichte“ (vol. 2], 
caiet I, Stuttgart, 1942), găsim un inte- 
resant articol scris de H. Hassinger in- 
titulat: „Prima companie vieneză pen- 
tru comerțul cu orientul 1667—1683:*. 
Autorul aminteşte și comentează toate 
evenimentele politice mai importante 
în legătură cu factorii care au contri- 
buit la strângerea relaţiunilor și răs- 
pândirea produselor apusene în orient. 
Agenţii companiei vieneze au dat do- 
vadă de tact, și pricepere deosebită, 
dar mai ales de curaj când nici dru- 
murile depe uscat și nici cele depe 
mare nu erau sigure. Regretăm că au 
torul n'a avut posibilitatea să cunoasc 
sprijinul dat comerțului din Orient în- 
că din al sec. XVII-lea de Macedo- 
Români. Sub protecţia imperiului oto- 
man . acești  îndemânatici negustori 
aveau legături cu Veneţia, Geneva şi 
Neapole. Cercetări mai amănunțite ar 
desvălui și legăturile lor comerciale cu 
Viena încă din secolul XVII. 


MN „Deutsche Forschungen im Siid- 
osten“ (an. I, caiet 2), revista institutu- 
lui de cercetări a grupului poporan din 
România, de sub priceputa direcțiune 
a profesorului Dr. O. Folbert şi redac- 
țiunea activă a d-rului G. Giindisch, 
dela Sibiu, a strâns toate preocupările 
științifice transilvane germane conti.-- 
nuând o tradiţie lăudabilă. In acest nu- 
măr găsim un articol bogat în refe- 
rințe semnat de H. Brandsch, tratând 
despre „Poziţiunea juridică a şcolilor 
germane în trecut“. Expune mai întâiu 
părerile câtorva cercetători saşi ca 
Ieutsch, care le numește „școli pentru 
educarea viitorilor preoți“. Urmăreşte 
apoi cronologic dezvoltarea școliior să- 
seşti dela Honterus (sec. 16) până în 
sec. 20. Alături de biserică, şcoala, cu 
toate lipsurile ei, a fost pusă cu folos 
în slujba dominantelor etnice germane 
din Transilvania, Şcolile săseşti au răs- 
pândit cultura germană în pături largi. 
La ele şi-au primit educaţia în lipsă 
de alte şcoli mai bune, în trecut și o 








„Cetatea Moldovei” Gh. A. Cuza, „Un act de dreptate istorică” 


bună parte a 
transilvani. 

Articolul aduce amănunte importante 
încă necunoscute, care lămuresc o pro- 
blemă culturală de interes mai gene- 
ral decât s'ar crede. 

Rubrica bibliografică a revistei, cu- 
prinzând scurte recenzii despre cărți 
noui în legătură cu probleme apropiate, 
este cât se poate de folositoare. 


intelectualilor români 


Caius Jiga 


N Menţinută în inima actualităţii şi 
pe aceeași poziţie de naționalism intran- 
sigent, revista „Cetatea Moldovei” din 
laşi, de sub conducerea d-lui prof. Gh. 
A. Cuza, își câștigă din ce în ce mai 
mulţi preţuitori, conturându-și în acelaș 
timp un loc de frunte în cultura româ- 
nească, 

N-rul pe Ianuarie (anul IV, vol. VIII, 
nr. 1) aduce, între altele, convingătoare 
„Preludii ale unei restaurări a gândirii 
creștine în știința şi tilosoiia contlempo- 
rană” de preotul Valeriu Iordăchescu, 
studiu în care cunoscutul teolog exami- 
nează, documentat, raportul dintre știin- 
ță, filosofie și religie, în vremurile noas- 
tre, încheind că „revelaţiunea creștină şi 
dogma cuprind în mod implicit și nece- 
sar o filosofie, care în elementele ei 
esenţiale este acea exprimată prin noul 
curent filosofic spiritualist și realist”. 

Nu mai puţin interesant este articolul 
d-lui Artur Gorovei despre „Șoltuzii dela 
Baia“. După ce citează în această privință 
părerile lui A. D. Xenopol și 1. G. Leca, 
precum și un document din 31 August 
1458 prin care Ştefan cel Mare confirmă 
mânăstirii Moldoviţa privilegiul obţinut 
dela predecesorii săi, din care rezultă că 
şoltuzul şi pârgarii erau agenţi executivi 
ai poruncilor domnești, d. Artur Gorovei 
reproduce în întregime trei documente 
inedite, descoperite în „Muzeul Foltice- 
nilor”, între hârtiile familiei Millo dela 
Spătărești, cari ni-i arată pe șoltuz. și 
pârgari îndeplinind funcţia de notariat. 
Este vorba, așa dar, de o deosebit de 
prețioasă contribuţie la cunoașterea 
uneia dintre cele mai vechi instituţii ad- 
ministrative din Moldova, despre care — 
cum pe bună dreptate subliniază auto- 
rul — ştim foarte puţine lucruri. 

In „Un act de dreptate istorică”, d. 
Gh. Ungureanu prezintă toate dovezile 
cari au dus —-ce-i drept, cam târziu —, 
prin decretul-lege din 2 Decembrie 1942, 
la schimbarea denumirii Universităţii di 
lași din „Mihăileană” în „Cuza Vodă”, 
denumire pentru care „Cetatea Moldo- 
vei” a luptat fără preget. 

D. prof. Gh. A. Cuza semnează un ar- 
ticol intitulat „Alăturea de Mareșal, pen- 
tru Țară”, din care desprindem aceste vi- 
brante rânduri: „România are o singură 
și supremă datorie, — să pășească, uni- 
tă, spre împlinirea destinului ei. Căci 
numai de atitudinea noastră a tuturora 
depinde dacă viitorul va da satisfacţie 
năzuinților noastre sau nu. Datori sun- 
tem să ne devotăm Statului de astăzi a 
cărui expresie simbolică e Mareșalul Ion 
Antonescu. Datori suntem să sprijinim 
fără cârtire atât opera internă cât și di- 
rectivele de politică externă, dat fiind că 
nu nouă ne revine discernământul ci nu- 
mai împlinirea hotăririlor luate”. 

Semnalăm, deasemeni, articolul d-lui 
D. lov despre „Conace basarabene” — 
„Cuiburi de rezistență  statornicite de 
străbunii voevozi în coborâșul Nistrului 
și dela Limanul Cetăţii Albe la Ismail”, 
poesia d-lui Eusebiu Camilar (,„Doamne, 
sunt singur”) și „Ochii lui Ion“, nuvelă 
de Tatiana Gălușcă. 

N-rul pe Februarie începe cu o drama- 
tică schiță de d. Al. Lascarov-Moldova- 
nu: „Despre Ion...”. Făptașul tuturor re- 
lelor din sat, pe cât de leneș în gospo- 
dăria lui pe atât de priceput în a le să- 
răci pe ale celorlalţi, hoţ în toată puterea 
cuvântului, Ion nu ezită însă niciun mo- 
ment să se prezinte la regimentul său 
când se sună mobilizarea. Căpitanul, care 
auzise de isprăvile lui, îi spune că răs- 
boiul cere ţării pe cei mai cinstiţi fii ai 
săi, oameni de nădejde. De aici începe 
drama lui Ion. Tulburat până în cele 
mai ascunse colțuri ale sufletului că i 
se refuză — pentru faptele pe cari le 
regretă — onoarea de a porni pe front, 
spaima de odinioară a satului se întoarce 
acum umilit acasă, cerșind cu lacrimi în 
ochi sprijinul preotului pentru a fi pr-i 
mit intre camarazii dela regiment. Ceea- 
ce, firește, se înfăptuieşte, — duhovnicul 
luând imediat calea către cazarmă, cu 
Ion. 

Sunt pagini întradevăr emoţionante, 
pe cari numai o pană încercată ca a d-lui 
Al. Lascarov-Moldovanu le putea scrie. 

Urmează un cuprinzător studiu (,„,Gh. 
Asachi și începutul picturii în Moldova') 
de d. Eugen Pohonţiu, un articol despre 
„Autohtonismul în teatru”, semnat de d. 
George Loghin, poesii de d-nii N. Creve- 
dia („Rugăciunea soldatului”), Petre Stati 
(„Așteptări”. „Poveste”, „Epilog'), D. lov 
(„Pizanie”), G. Ursu („Inzăpeziri”), cro- 
nici și însemnări privind mișcarea cultu- 
rală și artistică din țară. 

N-rul pe Martie se deschide cu un stu- 
diu al d-lui Radu Vulpe despre „Muzeul 
arheologic din Odesa”, „răsărit dintr'o 
manifestare intelectuală la care au par- 

ticipat și elemente românești. Această 
manifestare -a fost, până acum douăzeci 
de ani, Societatea imperială de istorie și 
de' antichităţi din Odesa, printre ai că- 
rei cinci fundatori, pe la începutul seco- 
lului trecut, a fost, cu rol de frunte, şi 
Românul Alexandru Sturza”. Autorul face 
un amănunţit istoric al acestui vechiu 
așezământ cultural, subliniind contribuţia 
armatei noastre la salvarea și repunerea 
lui în funcţiune. 

Cu prilejul împlinirii a zece ani de 
când Adolf Hitler a luat cârma Germa- 
niei, d. prof. Gh. A. Cuza scrie, în „In- 
vățămintele unei aniversări”, rânduri de 
bogată informaţie privind realizările na- 
țional-socialismului, cari au culminat în 
rara pregătire sufletească a soldatului 
german și în perfecţionarea armamentu- 
lui cu care Reichul a uimit lumea. 

D. Eusebiu Camilar publică „sub titlul 
„Vine Anticrist”, un dens fragment din- 


„Invăţămintele unei aniversări”, „Tara”, „Viaţa la Iași” 


tr'o carte ce se va chema „Prăpădul So- 
lobodei'. 

Dintre: poesii, pentru ai căror autori 
se: pare că redacţia revistei este uneori 
prea  îngăduitoare, menţionăm „Țara” 
d-lui N. Crevedia, din. care reproducem 
prima și ultima strofă: 


O Dunăre de grâne. Munţii — bardă. 
Un foșnet de porumb și de lumini — 
Și forma ei, privindu-i-o pe hartă, 

E ca o masă'ntinsă la creștini. 


Abia un — ca visul — dacă bate. 

Un car, în zare'naintează lin — 
Pe'ngânduratul cer, albastru-tin, 

Trec norii plini — hambare cu bucate. 


In continuare, rețin atențiunea „Viaţa 
la lași” de d. Gh. Ungureanu și „Cro- 
nica iudaică”, trad. de d. 1. Fr. Botez. 


Teodor Al. Munteanu 

